
CUVÂNT ÎNAINTE 


Când am făcut într'o şedinţă publică a Academiei 
Române, la 11 Noemvrie 1927, comunicarea istorică 
despre Doi umaniști români din sec. XVI (Munteano- 
Transilvăneanul Nicolae Olahus și Bihoreanul Mihail 
Valahus), am urmărit fără îndoială şi scopul de a trezi 
un interes mai viu pentru aceste două personalități 
care, deşi odrăslite din roditoarea viță a neamului 
românesc, au rămas „vreme îndelungată împărtășite 
de prea puțină atenţiune din partea cercetătorilor tre- 
cutului acestui neam. 

Constat că cel puțin în privința unuia dintre aceşti 
doi umaniști români menţionata comunicare și-a putut 
atinge scopul îndată ce a văzut lumina tiparului, în- 
demnând pe colegul meu Stefan Bezdechi să facă cer- 
cetări privitoare la relaţiunile familiare ale lui N. Olahus, 
cercetări al căror rezultat s'a tipărit în „Anuarul In- 
stitutului de Istorie Naţională, vol. V (1928—1930) şi 
să traducă româneşte, în metrul clasic al originalului 
poeziile latineşti ale acestui vestit umanist din veacul X VI, 

Istoriografia şi publicistica maghiară nu a putut 
întâmpina cu seninătatea cuvenită încercarea noastră 
de a-l readuce acasă pe pribeagul Român, de numele 
căruia vecinii dela granița de Vest a Patriei întregite 
se obișnuiseră să profite veacuri de-a-rândul spre a-şi 
spori faima și mândria, de atâtea ori împodobită cu 

„pene străine“... Nu au lipsit, din această parte, ob- 
servațiunile critice nici cu privire la comunicarea din 
sânul Academiei Române, nici la cuprinsul unei con- 
ferințe ce am finut în Aula Universităţii Komensky din 
Bratislava la 2 Mai 1938, când presa din Budapesta 
s'a grăbit să-i tălmăcească ostil cuprinsul, pe care 
opinia publică şi presa cehoslovacă îl socotise deplin 
doveditor în aşa măsură, încât Prager Presse scria în 
numărul său dela 5 Mai 1938, că ierarhul care-și 
doarme somnul de veci în catedrala Sf. Nicolae din 
Tyrnavia a reuşit să întemeieze încă din veacul XVI 
„O colaborare culturală între Români și Slovaci”, 

Implinind dorința colegului Bezdechi de a însoți 
cartea D-Sale cu un „cuvânt înainte“, încheiu cu cea 
mai bună urare de răspândire a acestei cărți menite 
să contribue în cercuri româneşti cât mai largi la cu- 
noașterea împrejurărilor în care a trăit şi activat cel 
dintâiu umanist român, 


Cluj, la Joia Mare (6. IV.) 1930, 


Prof. 1. Lupaş 

PREFAŢĂ 


Vitregia vremurilor a  impiedecat poporul nostru 
de a se manifesta mai de vreme în domeniul spiritului. 
Aşezat departe şi de Bizanțul radiator de lumină şi 
de Apusul care a moştenit şi a dus mai departe fă- 
clia civilizaţiei, aci, în bătaia tuturor vânturilor, la ma- 
lurile Dunării, loc de trecere pentru toți barbarii ce se 
coborau spre miticul Sud, spre mirajul bogățiilor şi al 
belşugului, noi am avut destul de pătimit şi abia ni-au 
fost deajuns toate energiile noastre ca să ne menţinem 
ființa etnică. Nicicând n'am avut parte de o pace mai 
îndelungată la adăpostul căreia să ne întocmim aşe- 
zări mai trainice şi să dăm putință duhului românesc 
să-şi desfăşoare larg aripile. De aceea abia târziu am 
izbutit să ne integrăm în cultura europeană. Cu me- 
lancolie trebue să constatăm că începuturile manife- 
stărilor noastre culturale abia dacă se pot pune cu 
două, două şi jumătate veacuri în urmă. Și am fi 
dornici să putem împinge acest hotar mai adânc în 
trecut. 

lată de ce, când, nu de mult, colegul I. Lupaş ne-a 
revelat, nouă celor care nu ştiam de existența lui, pet- 
sonalitatea puternică şi luminoasă a lui N. Olahus, 
trăitor prin prima jumătate a veacului al XVI-lea, şi 
ne-a făcut cunoscută în linii mari figura acestui cel 
dintâiu mare european de sânge românesc, cu o ade- 

vărată încântare am căutat să prind prilejul spre a 
mă documenta mai amplu asupra acestui prim uma- 
nist al nostru, fecior al boierului Stoian din Argeş, re- 
fugiat la Sibiu. 

Cum să nu fii cuprins de fiorii unei sfinte emoții 
când stai şi te gândeşti, că, în vreme ce la noi, oa- 
menii, din pricina veşnicelor lupte sau băjenii la care 
erau expuşi, nu aveau răgaz să se familiarizeze nici 
cu buchile, în capitala Ţărilor de Jos, unul de-ai no- 
ştri, sfetnic respectat şi iubit al sorei lui Carol Quintul, 
ținea corespondență întinsă cu Erasmus, prințul hu- 
maniştilor, şi juca rolul unui adevărat mecenat al li- 
ferelor în toată Europa Centrală ? 

Intro serie de articole apărute în diferite reviste din 
Ardeal am încercat să prezint câteva aspecte din vieaţa 
şi activitatea ilustrului prelat ce-a lăsat o dâră atât 
de luminoasă în vieaţa spirituală a Ungariei, care a 
ştiut să-l câştige şi să facă din el unul din cei mai 
de seamă fii ai săi. 

Evident că această mică lucrare nu se prezintă ca 
un tot organic. Diferitele articole pe care le-am reunit 
în prezenta broşură şi care înfăţişează doar anumite 
fațete ale acestui mare spirit, nu sunt decât membra 
disiecta ale unui mare tot Rămân deschise atâtea în- 
trebări pe care şi le poate pune un cetitor curios, şi 
la care ar putea da un răspuns doar acela ce şi-ar 
lua sarcina grea, dar plăcută, de a strânge tot mate- 
rialul referitor la activitatea şi vieaţa acestui umanist 
al nostru transplantat într'un mediu străin. Mărunta 
mea osteneală şi-ar găsi cu prisosință răsplata, dacă 
ea ar putea sugera unui istoric de meserie să impli- 
nească această lacună şi i-ar insufla entuziasmul ne- 
cesar pentru a ne da o icoană completă a aceluia 
care a fost N. Olahus. 

Nu mai vreau să discut aci, întru cât ar fi justifi- 
cală pentru istoria noastră o asemenea operă, care 
ar încerca să prezinte pe fostul Primat al Ungariei, în 
cadrul nostru şi din punctul nostru de vedere. Răs- 
puns la această insidioasă întrebare, care a fost pusă, 
s'a dat de dl I. Lupaş. 

Tin să adaog, că pentru mine, sarcina de a face 
fragmentar şi imperfect acest lucru, oricât de plăcută 
ar fi fost, a fost împreunată cu destul de mari greu- 
tăți. E, dacă vreţi, temerar să te apuci să faci o mono- 
grafie despre Olahus, fără să ştii limba ungară, în 
care, fireşte, sunt cele mai multe şi mai importante 
izvoare despre vieaţa acestui mare om. Dar am avut 
această temeritate pentrucă m'am putut bizui pe nepre- 
cupețitul ajutor a doi colaboratori prețioşi : colegul meu 
C. Daicovici şi dl Ion I. Russu, asistent la Inst. de Studii 
clasice, care mi-au tălmăcit toate pasagiile de care am 
avut nevoe. Le mulțumesc şi din acest loc. 

Pe cititorul cunoscător de ungureşte îl previn că, 
mai ales pentru primul capitol al acestei lucrări, am uti- 
lizat pe larg excelentele studii ale lui F. Kollânyi, unul 
din cei mai buni cunoscători ai chestiunii, cât şi altele 
(Kemény Jozsef, Odăn Noszkai, etc.). 

Nu pot încheia aceste rânduri fără să aduc mulțu- 
mirile mele pe de-o-parte colegului I. Lupaş, atât pen- 
trucă mi-a procurat plăcerea de a zăbovi în societatea 
primului nostru umanist, cât şi pentru informaţiile pe 
care cu atâta amabilitate mi le-a dat, şi pe de altă 
parte editurii Ram, care s'a însărcinat cu publicarea 
acestei lucrări. 

Si. Beadechi 


Prof. la Unio. din Cluj 

I 
VIEAȚA LUI NICOLAUS OLAHUS 


Despre vieața acestui om ilustru, care, după cum 
se vede și din porecla sa (Olahus Valahul) se trăgea 
din o familie românească, avem relativ puține ştiri. 
Cele mai de seamă date ni le oferă corespondența sa 
latinească cu toți fruntașii politici și literari ai vremii, 
ceea ce spune el despre sine în lucrarea sa Hungaria 
şi în poeziile sale, apoi ştirile pe care ni le păstrează 
câţiva contimporani sau scriitori de mai târziu. Despre 
el vorbeşte în opera sa, nu odată, şi episcopul ungur 
Forgâch, dar mărturiile acestuia trebuesc luate sub 
beneficiu de inventar, după cum — cu drept cuvânt — 
recunosc și istoricii maghiari. 

Olahus s'a născut la 10 Ianuarie 1493 în orașul 
Sibiu. Pe maică-sa o chema Barbara Hunzar (alias 
Hânsar). De ce neam va fi fost această Barbară, nu se 
ştie precis. Tatăl lui se numea Stoian (după alţii, Ştefan). 
Acesta venise, (fugise — mai bine zis—) din Muntenia 
spre a scăpa de prigonirile la care era expus, pentrucă 
era „os de domn“. Intr'adevăr, după cum se spune în 
diploma de înnobilare a lui N. Olahus, unde tatăl său 
e trecut cu numele de Ștefanus Olahus (v. N. Olahi 
Hungaria, Vindobonae 1763, pag. 229), se afirmă că 
acesta se trăgea din familia domnitoare din Muntenia. 
Din care anume din cele două spiţe, Drăculeştii sau 

Dăneșştii 1), e mai greu de stabilit, întru cât datele în 
această privință sunt cam confuze. Fapt e că unchiul 
lui Nicolae, Stanciul, plătise cu capul sângele domnesc 
pe care-l avea în vine. De altfel acest Stanciu și fratele 
său erau înrudiţi cu Huniadeștii, pentrucă mama lor, 
Marina, era fiica lui lon Huniade și sora vestitului 
Matei Corvinul. Ea, prin căsătoria ei cu boierul mun- 
tean, Manzilla (Mânzilă), ajunge mama lui Ștefan Olahus 
şi deci, bunica lui Nicolae, care, astfel era nepot bun 
vestitului crai Matei. 

Din căsătoria lui Ștefan cu Barbara au rezultat patru 
copii: Nicolae, primul născut, Matei, care mai târziu 
ajunge judecător regesc la Orăștie, și două fete: Ursula 
şi Ileana. 

Tatăl ilustrului arhiepiscop de mai târziu era un 
om cu o fire pașnică, iubitor de liniștea căminului și 
urând fastul şi strălucirea. Ca dovadă despre aceasta 
ne poate sluji ştirea dată de fiul său în o scrisoare 
către Cornelius Schepper, unde ni se spune că Matei 
Corvinul i-ar fi propus lui Ștefan să-l facă Domn în 
Muntenia, dar că acesta ar fi refuzat „nu din micime 
de suflet sau teamă, dar pentrucă prefera să trăiască 
până la bătrânețe ca un simplu particular“ (v. Nic. 
Olah. Codex epistolaris editat de A. Ipoly, Budapestini, 
1876, pag. 311), detaliu pomenit și în diploma de în- 
nobilare a lui Nicolae. 

Cu asemenea părinți şi-a petrecut acesta, în mediul 
pașnic dela Sibiu, copilăria. Aci va fi învăţat, pe lângă 
limba lui paternă, româna, și, poate, câteva rudimente 
de limbă latină, Dar de timpuriu a trebuit să se smulgă 
din sânul familiei pentru a merge la învățătură la 
şcoala capitulară din Oradea, care se vede că era cea 


dv Capitolul: Familia lui N. Olahus. 

mai vestită şcoală din Ardeal, în acel timp. In şcoala 
vremii începuse să sufle un vânt nou care mătura ve- 
chiul balast al tradiţiei scolastice, pentru a întroduce 
o învăţătură ce purta pecetea spiritului umanistic. Aci 
învăţă el, în primul rând, latina, limba pe care trebuia 
să o poseadă atunci orice om cult, elocința, poezia, 
muzica, astronomia şi religia. 

La vârsta de 17 ani, după dorinţa tatălui său, merge 
la Curtea regelui Ladislau, ca paj sau copil de casă, 
unde învaţă manierele subţiri ale vremii. Aci, potrivit 
firii lui pașnice, aplecate spre studiu şi contemplare, 
mijeşte mai întâi în el dorinţa de a se dedica vieţii 
eclesiastice. Chiar după doi ani de ședere în acest 
mediu, dorinţa sa începe să capete un început de rea- 
lizare, căci el ajunge secretarul episcopului Gh. Szak- 
mâry din Pecs; după alţi doi ani e sfinţit, şi în curând 
ajunge canonic de Pecs, iar după patru ani canonic 
de Strigoniu şi, în această calitate, şi protopop de 
Komarom. 

La Curtea regală, pe care nu înceta de a o frec- 
venta, izbutește să atragă atenţia prin manierele sale 
fine şi excepţionaleie lui calităţi, care determină pe 
tânăra pereche regală, Ludovic şi Maria, să-l ia ca 
secretar, în Martie 1526. 

Dar el nu rămâne în această funcție decât șase luni, 
căci regele moare în vestita luptă dela Mohaci. Olahus 
ar fi dorit să ocupe un loc în biserică, și promisiuni 
în sensul acesta i se făcuseră de către Ferdinand, care 
însă nu s'a ţinut de cuvânt. Rămâne, deci, mai de- 
parte în anturajul reginei, pe care o urmează în di- 
versele ei peregrinaţiuni prin Viena, Linz, Innsbruck. 
In acest timp, umanistul nostru e solicitat de episcopul 
din Eger, ajuns acum cancelar, să vie ca secretar pe 
lângă dânsul în serviciul regelui Ferdinand. Dar regina 

nu voia să se despartă de el în ruptul capului, așa că 
Olahus e silit să rămână mai departe pe lângă ea, deși 
nu cu prea mare plăcere. Vieaţa aceasta de Curte îi 
părea insuportabilă omului care ar fi dorit mai multă 
independenţă, spre a se dedica studiului și preocu- 
părilor sale favorite: teologia, literatura și istoria. In 
loc de aceasta, vieaţa goală dela Curte îl făcea să-și 
piardă vremea cu nimicuri și cu lucruri cu totul ne- 
potrivite firii sale pașnice de om iubitor de studiu şi 
vieaţă retrasă. Intr'o scrisoare din vremea aceea — da- 
tată din Augsburg, 1530, luna Octomvrie — adresată 
amicului său Mihail, prepozit din Colos, care râvnea 
şi el grozav să ajungă curtean, Olahus îi scrie o epis- 
tolă în care arată neplăcerile la care e expus un om 
la Curte, unde-și pierde tihna şi e silit să fie robul 
capriciilor altora. lată această scrisoare pe care o citez 
aproape în întregime, întru cât e foarte caracteristică 
pentru a cunoaște o latură a firii vestitului prelat: 
„Nimeni (mai bine ca mine) n'ar putea să-ţi explice de 
ce griji și necazuri au parte curtenii. Sunt așa de agitați 
când de un lucru, când de altul, mai ales cei care au 
o oarecare ambiţie, că nu le rămâne nicio clipă de 
plăcere. Îţi scriu aceasta ca unul ce-s păţit. Aproape 
din copilărie am fost crescut la Curte, am trecut prin 
multe — și bune, şi rele — dar aici nu e niciun lucru 
mai supărător decât să vezi că ţi-o ia înainte unul care; 
fără să mă laud, ţi-e inferior și ca inteligenţă și ca 
talent. 

Vrei să intri în vieața de Curte, Faci mare greșeală, 
crede-mă, dacă socoți că situaţia celor dela Curte e 
mai fericită decât a ta. Acuma, în starea în care te 
afli, mulțumit cu puţin acasă, te îndeletnicești cu ce 
vrei; dacă vrei, te odihneşti; dacă ai gust, faci plugărie, 
sau te ocupi cu gospodăria, sau cu literatura care dă 


www.dacoromanica.ro 


15 


sufletului cea mai mare desfătare, ori, dacă vrei să te 
recreezi, te dedai vânătoarei sau prinsului păsărilor. 
Dacă ajungi la Curte, nu mai poţi să vezi de vreunul 
din aceste lucruri; aci, e adevărat, vei fi cinstit de 
mulți, pentrucă talentele tale reclamă acest lucru. Dar 
ești mereu preocupat cum s'o iei înaintea altora, cum 
să captezi bunăvoința Principelui, cum să faci pe amici 
să te laude într'una. Lucruri cari aduc după sine atâtea 
griji, încât nu poți avea liniște, nici ziua, nici noaptea. 
lar dacă ai făcut ceva studii înainte, în vremea aceasta 
ele se pierd, căci grijile, frământările sufletești nu-ți 
îngăduie să te ocupi de literatură. Așadar, dacă ești 
înțelept, fugi de Curte; și dacă la tine acasă nu e pace, 
du-te acolo unde poţi să slujești lui Dumnezeu și să-ți 
cultivi mintea”. 

Dacă scriitorul acestei epistole e așa de amărit, lucrul 
se datorea în bună parte și celei mai proaspete decepții 
pe care o suferise nu de mult. Intr'adevăr, cu prilejul 
întâlnirii la Augsburg dintre Regina Maria şi fratele 
ei, Ferdinand, acesta, solicitat de Olahus, îi promisese 
din nou că-l va face episcop, lucru la care secretarul 
reginei râvnea de atâta vreme. Dar nici de data asta 
nu a fost satisfăcut. 

Nu mult după aceea însă se întâmplă un eveniment 
care are o importanță deosebită pentru vieaţa lui. In 
anul următor celor relatate mai sus, adică la 1531, 
împăratul Carol Quintul oferă surorii sale, Maria, postul 
de vice-regină a Țărilor de Jos germane. La început 
ea refuză, dar mai pe urmă, după insistenţele fratelui 
ei, primește acest înalt post, unde trebuia să o urmeze 
și secretarul ei. Acesta ar fi rămas mai bucuros în ţară, 
dar anumite motive, şi în primul rând starea materială 
precară în care se găsea, deoarece moșiile sale fuseseră 
prădate, îl siliră să rămână mai departe în slujba Reginei. 

Dar ajuns la Bruxelles, unde se instalează în suita 
Mariei, îl cuprinde dorul de ţară şi de ai săi. Vieaţa 
aceasta între străini,:) cu altfel de vieat şi obiceiuri, 
nu-l încântă şi regretă că a părăsit Ungaria. În scri- 
soarea adresată lui Joannes Burgi, trimisul Papei Clemens 
al VII, pe lângă Regele Angliei, scrisoare datată din 
Oct. 1531, el arată neajunsurile, atât morale, cât şi ma- 
teriale de care suferă în noua lui situaţie ; de veșnicele 
peregrinaţii, de venitul mic, de promisiunile Reginei, 
de oameni pe care nu-i cunoaşte precum nici ei nu-l 
cunosc pe el, de prefăcătoria de care e înconjurat din 
toate părţile, într'un cuvânt de toate neplăcerile . de 
care are parte cineva în primele săptămâni sau luni 
de şedere într'un mediu cu totul străin. Lucrul era 
firesc. Mai târziu, însă, pe măsură ce izbutește să se 
familiarizeze cu noua vieaţă şi cu oamenii noi pe care-i 
întâlnea, impresia lui se schimbă. Şi se schimbă în bine, 
pentrucă are prilejul să-şi dea seama de înaltul grad 
de cultură al societăţii mai de seamă din acele părți. 
Bucuria lui cea mai mare era de a se găsi într'o so- 
cietate de oameni învăţaţi din contactul cu care putea 
să profite şi el — un spirit aşa de dornic de învăţă- 
tură — pentru a-şi completa propria sa cultură, la a 
cărei desăvârșire îl vom vedea că râvnește toată vieaţa. 
De aceea în anul următor, în scrisoarea adresată lui 
Ursinus Velius (10 Martie 1532) vorbeşte de docta fa- 
miliarique consuetudine amicorum, iar mai jos, câteva 
rânduri, spune că din Panon ce era, s'a făcut aproape 
Belgian, şi din mila regelui trăește aci (în Belgia) după 
placul inimii sale. Il vom vedea mai târziu cum, re- 
împrospătându-și rudimentele de grecească ce le va îi 
învăţat poate chiar la Oradea, se apucă să înveţe limba 


1) v. Codex epistol. p. 177, Epistola ad Amicum, şi 195, Epist. 
ad. loannem. 

elenă cu maeștrii vestiți din partea locului. Tot din 
această epocă datează şi primele scrisori din corespon- 
denta lui cu Erasmus. Ba la un moment îi vine şi gustul 
de a se apuca iar de poezie pe care o părăsise din 
tinerețe. Scrie, după moda vremii, diverse poezii oca- 
zionale care în cea mai mare parte ni se păstrează şi, 
între altele, după ce învață grecește, se apucă să şi 
traducă câteva scrieri din această limbă în limba latină. 

Dar toate acestea nu erau decât un paliativ, un 
narcotic. În literatură caută el uitarea relelor prezente 
și înăbuşirea dorului de ţară care îl munceşte mereu. 
Salariul lui ca secretar nu era tocmai mare, pecât se 
pare. Ar fi fost, deci, cu atât mai necesar, acum, venitul 
moşiilor sale, încăpută pe mâna unor hrăpareți. lată 
încă o problemă care-l necăjea mult: cum să ajungă 
iar în stăpânirea acestor moșii? El intervine la toţi cu- 
noscuții mai cu influență, ba intervine chiar pe lângă 
Regele Ferdinand, dar toate aceste 'storțări ale lui sunt 
deocamdată zadarnice. Tot aşa de puţin norocos e și în 
căpătarea unui loc de episcop, la care se gândeşte 
mereu. In această vreme — întrun moment dat — 
erau vacante douăsprezece episcopate, „dar, chiar de 
ar fi o sută” — spune el undeva — „eu nu voiu fi luat 
în seamă”, 

Numai svonul că s'au început tratative de pace între 
Unguri, Turci şi Nemţi, îi mai dă nădejdea că-şi va 
mai revedea ţara şi-şi va redobândi moşiile. El ardea de 
nerăbdare în acest timp de a se întoarce acasă, şi de 
nu l-ar fi reținut conștiința datoriei şi respectul pentru 
regina, ar fi plecat îndată ce a auzit despre proiectata 
pace. Nu l-ar fi reţinut nimic în Belgia, cu toate re- 
laţiile pe care şi le făcuse aici, cu toată societatea 
savantă a umaniştilor din Bruxelles. Unui învăţaț belgian, 
care îi spunea că va duce dorul celor ce va lăsa în 

urmă în Țările de Jos, el îi răspunde: „Să se facă 
pace în Ungaria și nu mă vor mai putea ţine aci pe 
loc nici frumoasele clopote ale bisericilor voastre, nici 
căminurile voastre, nici cuvintele măgulitoare ale fe- 
meilor voastre, nici libertatea, nici discuţia cu oamenii 
învăţaţi. Libertatea aceasta o voiu avea și acasă, dacă 
mă voiu mulţumi cu puţin și nu voiu umbla după glorie. 
Oameni savanţi voiu afla și acolo, chiar dacă n'or fi 
așa de mulţi ca aci, iar cărți, şi mai multe, și tovărășia 
acestora mă va delecta de parcă aș îi în mijlocul Italiei”, 
(Codex. Epist. p. 313, scrisoarea din 7 UL 1533 adre- 
sată lui C. Schepper.) 


Intre timp el primeşte de acasă știrea că Ferdinand 
se pregăteşte să completeze Episcopatele din Györ şi 
Nyitra, și că s'ar putea să fie vorba și de el, de Olahus. 
Cu acest prilej, Olahus răspunde informatorului său : 
„Crezi că episcopii au parte de mai multă odihnă, și 
pace decât acei ce nu sunt episcopi? Că mănâncă mai 
mult decât alţii ? Indatoririle episcopilor, dacă te gân- 
deep bine, nu se împacă cu odihna, cu plăcerea, cu 
trândăvia. Relativ la aceasta citește pe Sfântul Paul, 
pe loan Gură-de-Aur, mai ales cartea lui „Despre 
preoţie“, în care se cuprind toate îndatoririle pe care 
trebue să le observăm, dacă nu vrem să pierdem 
vieața veșnică“ TL Deci aci se vede că, pe el, omul 
iubitor de liniște și contemplaţie, ceea ce îl mâna spre 
ocuparea unui scaun de episcop, nu era nici vieata 
plăcută, nici ambiția, (căci mai de grabă se putea parveni 
stând la Curte, aproape de regină sau de rege), ci con- 
ştiinţa vocației sale puternice, care s'a dovedita fi fost 
adevărată și adâncă. Tot aşa îl vor fi desgustat deşer- 
tăciunile și inanitatea acestei vieţi de Curte, pe care 


:) Codex. Epistol., p. 366. 

n'a iubit-o niciodată, şi în care simțea că se irosesc 
forţele sale ce ar fi putut să aibă, după cum din feri- 
cire au avut mai târziu, o întrebuințare mai norocoasă 
în altă parte. Dacă a avut ambiţie, a avut nu mândria 
de a o lua înaintea altora spre a-şi satisface un van 
orgoliu personal, ci de a se găsi în locul de unde știa 
că poate da măsura forțelor sale, de unde putea fi 
mai de ajutor acelora pe care îi știa că au nevoe de 
ajutorul lui și pot fi ajutaţi de el. 

În sfârșit, la 1538 se încheea și mult așteptata pace 
dela Oradea între cei doi regi unguri, Ferdinand și 
Zapolya. Dintre punctele tratatului încheiat între cei doi 
suverani îl interesau pe Olahul în deosebi două: unul 
care prevedea ca bunurile înstrăinate se fie restituite 
vechilor stăpâni, și altul care asigura drepturile reginei 
văduve, Maria. Primul îl interesa întru cât așa avea po- 
sibilitatea să-şi recupereze moșiile cutropite de alţii, cel 
de al doilea, deoarece era vorba de protectoarea lui 
de a cărui soartă își legase și el pe asa. Astfel Olahus 
capătă învoire dela regina să se întoarcă în ţară, între 
altele pentru a aplana niște desordini ivite în orașele 
miniere, cât și pentru a vedea care era situația moșiilor 
sale. Plin de dorul nostalgic ce-l chinuise atâta vreme 
departe de patrie, se întoarce în ţară. Dar aci îl așteaptă 
mari desiluzii. Ceea ce vede în Ungaria pustiită de 
războiul dintre cei doi regi, îl umple de tristeţe și des- 
nădejde. (Cf. Pray, Epistolae procerum virorum, p. 18). 
lată ce-i scrie în această privință lui Thomas de Nadasd : 
„M'am întors sănătos, cu ajutorul lui Dumnezeu, atât 
pentru treburile reginei, cât şi spre a vedea câţiva 
prieteni vechi, pe care îi doream de mult, dar mai ales 
spre a vedea patria pe care n'o văzusem de multă 
vreme. Dar n'am găsit aci nimic să-mi facă plăcere, 
afară de cei câţiva prieteni a căror societate mă des- 

Pa 

fată așa de mult. Văd în toate părţile un spectacol 
nespus de trist, ţara noastră sguduită din toate părţile, 
lovită, clătinându-se și abia trăgându-și sufletul. Gân- 
durile tuturor sunt numai la jaf, prietenii desbinaţi în 
partide 1), unii dintre ei morţi, alţii, ca vai de capul lor, 
în nenorocire, şi târându-și vieața, numai mânaţi de 
un suflu de nădejde, acest mare canon al sufletului. 
Cei care sunt puși în fruntea trebilor sunt ușuratici și 
meschini, afară de câţi-va, iar poporul, într'o stare așa 
de mizerabilă, că nu e capabil decât să se jelească și 
să se tângue. Această priveliște poate să desfete pe 
cineva? Cred că Dumnezeu pe drept cuvânt a adus 
această năpastă spre a ne pedepsi pentru păcatele 
noastre”, (Nov. 1539, Viena). 

Intre altele, poate, în primul rând, priveliștea celor 
văzute în ţară îl determină să se întoarcă în Belgia, 
unde, probabil, crezuse că nu va mai pune piciorul. 
După rezolvarea afacerilor care îl chemaseră acasă, 
reveni în Țările de jos, unde mai stătu încă doi ani 
(1540—42). La această dată el părăseşte definitiv Belgia 
cât și serviciul reginei Maria, pentru ca, cedând stă- 
ruinţelor lui Ferdinand, să meargă la Curtea acestuia 
ca secretar şi consilier însărcinat cu gestiunea trebu- 
rilor cancelariatului aulic. Astfel, după o absenţă de 
10 ani, petrecuţi în slujba reginei văduve, se stabilește 
iar în ţara lui. Aci numai decât se învederează marea 
lui putere de muncă și marile sale merite. Episcopul 
de Strigoniu, Paul Vârday, convingându-se repede de 
însușirile lui deosebite, îl propune pentru locul de 
episcop de Eger. De fapt în 1543 Olahus e numit 
episcop de Zagreb. In 1548 i se oferi episcopatul de 
Eger, Dar el nu putu îndeplini efectiv aceste slujbe, 


1) Chiar şi fratele său, Matei, se dăduse cu Zapolya, pe când 
el, Nicolae, a slujit cu neclătită credinţă regelui Ferdinand. 

căci trebui să rămână tot la Curte, unde il reţinea 
slujba sa de consilier, devenit acum indispensabil. 

In 1553 e numit arhiepiscop de Strigoniu și primat al 
Ungariei, o excepţională distincţie pe care n'a datorit-o 
protecţiei, ci propriilor sale merite şi virtuţi. Olahus e 
pe deplin lămurit asupra misiunii sale ca om de Stat 
şi ca șef al bisericii. Mai ales în această din urmă 
direcție avea să desfășoare o uriașă activitate pentru 
a întări catolicismul, care începuse să fie minat din 
temelii de Reformă. El urmărește mai întâi înlăturarea 
abuzurilor și apoi înăbușirea Reformei, de a cărei pu- 
tere şi de ale cărei progrese își da perfect seama. Dar el 
e încredinţat că, pentru ajungerea acestui scop, nu 
trebue să se recurgă la forţă, ci la persuasiune. Incă 
din 1535 spusese că Reforma nu poate îi înnecată în 
sânge, pentrucă, în locul unui cap de luteran tăiat, 
răsar imediat mai multe. Luteranismul — crede el — 
poate fi răpus prin doctrină, prin învăţătură, prin lu- 
minarea poporului ignorant și aducerea lui la conștiința 
adevăratelor îndatoriri religioase. Era, deci, vorba de 
o renaștere la adevărata vieaţă religioasă în spiritul 
catolicismului purificat; aceasta socotea el că e cel mai 
bun mijloc pentru a combate Reforma. 

Incă din 1543, la adunarea parţială a dietei, izbutește 
să impună a se face legi contra Reformaţilor. In primul 
rând el cere ca locurile libere de preoţi să fie com- 
pletate cu oameni exemplari, învăţaţi, cu o vieaţă 
curată, care să poată sluji de pildă credincioșilor. 
Ajuns la 60 de ani pe tronul arhiepiscopal, el era sin- 
gurul om indicat să ţină piept Reformei a tot năvăli- 
toare. Voința lui nestrămutată, dar nu fanatică, ci lu- 
minoasă și umană, vasta lui experienţă, puterea lui 
de muncă excepţională, făceau din el omul providen- 
Hal chemat să salveze catolicismul din Ungaria. Lectura 

cărții „Despre îndatoririle preotului” a sfântului loan 
Gură-de-Aur va fi produs o profundă impresie asupra 
lui.  Conștiinţa lui scrupuloasă îi impunea respectarea 
integrală a tuturor acestor obligaţii, cărora el îşi da 
silința să răspundă pe deplin. 

Dar pentru succesul moral al cauzei susţinute de el 
cu' atâta tenacitate, se cerea mai întâi și o bază ma- 
terială. Intr'o situaţie precară, din pricina vremurilor 
turburi, despuiată de cea mai mare parte din bunurile 
ei, biserica nu putea lupta cu prea mari sorţi de iz- 
bândă împotriva temutului său dușman, Luteranismul. 
De aceea, printre primele lucruri pe care le înfăptuește 
noul Primat, e să repună biserica catolică în drepturile 
ei materiale. I se redă astfel dreptul de a controla 
monetăria, de unde acum percepe iar, conform unei 
vechi tradiţii, o sumă care era în raport cu cantitatea 
monetelor nou bătute; recuperează bunurile răpite bi-. 
sericii în timpul războiului dintre cei doi regi unguri 
şi uneori, chiar cu banii săi personali, răscumpără 
anume bunuri înstrăinate ale bisericii. Face apoi să 
fie respectată independenţa și persoana preoţilor, im- 
pune ca nimeni să nu-i turbure în exerciţiul slujbei 
lor şi intervine pe lângă Ferdinand ca ei să fie apăraţi 
de arbitrarul nobililor. Dă ordin să fie expulzați depe 
proprietăţile lor un mare număr de anabaptiști și orice 
alte persoane eretice sau care aveau intenţii ori sim- 
patii în sensul Reformei. 

Ca un alt loan Gură-de-Aur, caută să stârpească 
abuzurile sau neregulile la care se dedau preoții, după 
ce mai întâi, cu o râvnă vrednică de admirat, caută 
să-i lumineze asupra îndatoririlor lor, chemându-i adesea 
la adunări şi sinoade unde le dădea tot felul de lămuriri 
şi îndrumări. Nu-i place de loc amestecul lor prea mare 
cu mirenii și vieata lumească, nici traiul și vestmintele 

lor adesea lumești. Ii obliga, deci, să-și radă părul și 
barba, să nu se însoare, și să respecte toate îndato- 
ririle impuse lor de legea și tradiţia catolică. E dela 
sine înţeles că s'a izbit de o mare resistent, dar tena- 
citatea sa nu da înapoi de la nimic. 

El avea o mare încredere în puterea rugăciunii 
pentru vieaţa credinciosului. De aceea pune să se tipă- 
rească, pe cheltuiala sa, un breviar, o colecţie de rugă- 
ciuni, pe care o răspândește în arhidieceza lui. Se în- 
Srijește de cântările bisericești, neadmiţând decât pe 
cele mai vechi și mai conforme cu tradiţia. Era neobosit 
în a veghea să se menţină dreapta credinţă, și, acolo 
unde se iveau începuturi de erezie, se ducea adesea 
personal să aducă la dreapta credinţă pe rătăciţi. 

El a adus în Ungaria pe lezuiţi, șia restabilit piosul 
obicei de a se trage clopotele seara și dimineaţa, în 
cinstea Fecioarei. 

Mare nădejde pentru reușita scopului său își punea 
Primatul mai ales în ţinerea de sinoade. Astfel la 1560 
convoacă un sinod diecezan la Tyrnavia și cea mai 
mare parte dintre cei chemaţi dădură ascultare che- 
mării sale. La 23 Mai sinodul fu deschis în chip solemn 
şi se citi cu acest prilej, lucrarea lui Olahus ,, Catholicae 
ac Christianae Religionis praecipua quaedam capita, 
de Sacramentis, Fide et Operibus, de utraque Justifi- 
catione ac aliis“, un fel de îndrumător moral-dogmatic 
pentru duhovnici şi preoți, care avea să fie temelia 
slujbei religioase și a îndatoririlor clerului, în deplină 
armonie cu rânduelile bisericeşti. In acest opuscul marele 
prelat rezumase în 38 de puncte doctrinele și prescrip- 
ţiile de căpetenie ale bisericii catolice, bazate pe sfânta 
Scriptură, pe tradiţie, pe hotăririle sinoadelor şi pe 
experienţă. Această lucrare fu primită cu aplauze, şi 
nu mult după aceea tipărită. Pentru cunoaşterea stărilor 
de lucruri din biserica catolică de atunci e în deosebi 

instructivă suplica pe care Olahus în 25 Mai 1563 o 
trimite la Trident. In ea el se plânge că superiorii nu-și 
îndeplinesc datoria, că el s'a străduit din răsputeri să 
restabilească disciplina, dar fără rezultat. „S'a ajuns 
acolo — scrie el — (lucru pe care îl pomenesc cu 
mare strângere de inimă) că din pricina lipsei de preoți 
în biserica noastră catolică, oamenii noștri se nasc, 
trăiesc, și mor ca dobitoacele ; preoţii noștri, pentrucă 
nu vor să le dea împărtășania, sunt alungaţi de nobilii 
pomeniți mai sus, și în parte, din pricină că nu le în- 
săduim să se însoare, trec la eretici” (v. Buchholtz, 
Geschichte der Regierung Ferdinands des Ersten, Ur- 
kundenband, Wien, 694—698, citat după Welter, Kirch. 
Lexikon). Spunea mai departe, că el, împreună cu 
episcopii din Ungaria, e gata mai degrabă să se ex- 
pună la orice, decât să se îndepărteze, măcar cu un 
deget, de decretele și constituțiile sinodului tridentin. 
Conștient de greaua răspundere, el roagă încontinuu 
sinodul din Trident să se gândească și la reaua situaţie 
din Ungaria. Dacă năzuințele sale n'au fost pe de-a'n- 
tregul încununate de succes, el își făcuse datoria de 
Mitropolit și nu a încetat de a-și continua opera sa 
reformatorică (Kirch. Lexicon, (v. art. Olahus) 797). 

El, cu toate supraomeneșştile sale sforțări, nu-și 
făcea iluzia că va putea să distrugă din rădăcină Re- 
forma din Ungaria; dar țelul său va fi fost mai modest: 
să reînnoiască faţa catolicismului din țara sa și să pună 
o stavilă progreselor victorioase ale Reformei. Și în 
privința aceasta se poate spune fără rezervă că a reușit. 
Acest lucru îl recunosc nu numai Ungurii, care sunt 
interesaţi în cauză, dar și pene străine, care au putut 
constata obiectiv marile sale merite. Astfel în Wetzer 
şi Welte's Kärch, Lexikon, Niemann în articolul despre 
Olahus socotește numirea sa ca Primat, providențială 
pentru cauza catolicismului unguresc. 

Olahul a avut mari merite şi privitor la reforma şi 
ridicarea la un nivel mai înnalt a învăţământului su- 
perior 1), care era atunci în plină decadenţă. In Ungaria, 
pe vremea aceea, singura școală de oarecare valoare 
pentru studiile catolice era cea dela Tyrnavia. În 1554 
archiepiscopul-primat reorganizează această școală, şi 
din propriile sale mijloace sporeşte subvenţiile pentru 
întreţinerea profesorilor, întemeind mai târziu și un 
fel de internat și un seminar, pentru preoţi. Invăţă- 
mântul, înafară de religie şi exerciţii spirituale, consta, 
după noul sistem umanist, din studiul părţilor gramaticei 
latine, mergând graduat până la retorică și poetică. 
Odată cu acestea, citirea clasicilor, explicarea și învă- 
tarea lor. Dintre poeţi se citeau Virgiliu şi Horaţiu, apoi 
Ovidiu, afară de poemele lascive, şi Terenţiu; dintre 
oratori, Cicero, Quintilian pentru retorică, la istorie 
Liviu, Salustiu și Cezar. Un alt obiect de învățământ 
era și aritmetica, mergând până la astronomie și geo- 
metrie, Se exercita de asemenea dialectica şi polemica. 
Se dădea o atenţie deosebită dogmaticei catolice, 
avându-se în vedere reliefarea dogmelor care deose- 
beau catolicismul de diversele erezii, ce înfloreau pe 
atunci. Directorul trebuia se fie ungur și să predea în 
ungurește. lată cum iniţiativa lui Olahus pune bazele 
învățământului superior unguresc. 

Totodată s'a avut grijă să se întemeieze o tipografie, 
în care se tipăreau cărţile necesare. În școala pomenită 
se preda şi învăţământul bisericesc superior, se citea 
sf. Scriptură și se combăteau ereziile. Se ţineau şedinţe, 
ce semănau cu şedinţele din seminar, cu polemici asupra 
unei chestiuni religioase, între diverşii studenţi, Rezul- 


1) Pentru ştirile referitoare la această chestiune, v. Ipolyi Arnold 
A Nagyszombati iskola a XVI században, in Katolikus szemle I, 
(1887), p. 16—52. 


www.dacoromanica.ro 


26 


tatele acestor ședințe erau consemnate în scris în lati- 
neşte și ungurește. Scopul de căpetenie era, ca printr'o 
astfel de școală, învățătura catolică se fie apărată și 
ocrotită cu armele științei şi ale elocinţei. Bine înţeles 
şi profesorii şi elevii trebuiau să fie buni catolici, și 
să observe ca nu cumva vreunul din ei să aibă încli- 
nație spre erezii, ori să le propovăduiască cumva, în 
ascuns sau pe față. De aceea se făceau lunar inspecții 
la locuinţele elevilor și aceia, la care eventual să găseau 
cărți eretice, erau pedepsiţi, iar cărţile, confiscate, In 
şcoală erau primiţi și elevi de altă limbă, decât cea 
ungurească, dar din Ungaria, pentru a nu fi siliți să 
meargă la învăţătură în străinătate, cum făceau mulți 
dintre reformaţi. Acesta era un punct asupra căruia 
se pare că Olahus insistă în deosebi. 

În modul acesta a ridicat mitropolitul de Strigoniu 
la un nivel mai potrivit școala bisericească de o direc- 
tivă umanistă nouă, în faţa Reformei. Dar școala aceasta, 
chiar așa organizată, nu l-a mulţumit pe deplin. El 
găsea că e nevoie de un nou sistem şi de noi forţe, 
Aceste condiţii i se păreau lui că le împlinește școala 
preconizată de lezuiţi, şi către aceștia se îndreaptă 
acum. 

Activitatea multilaterală și neobosită a acestei „Socie- 
tăți a lui Isus“, Olahus începuse s'o cunoască chiar 
din timpul peregrinaţiilor sale. După ce Ferdinand a 
atras pe lezuiţi la Viena, înființând pe seama lor și un 
Colegiu, Mitropolitul din Strigoniu intră în legătură cu 
ei, şi atrage pe mai mulţi profesori de seamă în Ungaria 
pentru a înteți propaganda împotriva ereticilor, care 
era tocmai partea tare a noului ordin iezuit. Unii din 
aceștia, la îndemnul lui Olahus, vin și se stabilesc la 
şcoala din Tyrnavia, şi izbutesc să dea un lustru nou 
şcoalei, care, pentru scurt timp, cunoaște iar o epocă 

de înflorire. Acum numărul elevilor era foarte mare ; 
polemicile religioase înfloreau mai mult ca oricând și 
însuși mitropolitul participa adeșea la ele. Ba s'a început 
şi construcţia unui monumental colegiu, care însă, din 
diverse pricini, n'a putut fi terminat. 


Dar n'a trecut multă vreme până când au început 
să se ivească conflicte între Compania lui Isus și Ca- 
pitlul din Tyrnavia, care formulase diverse pretenții în 
legătură cu pregătirea școlarilor, pretenţii pe care le- 
zuiţii nu erau dispuși să le satisfacă. Arhiepiscopul nu 
mai era dispus să ajute Societatea lui Isus (Compania 
lezuiţilor) şi astfel aceasta nu se mai putea menţine. 
După o fiinţare de șase ani colegiul și școala s'a închis. 
După câteva luni a închis ochii și arhiepiscopul Olahus, 
fără să se poată îngriji de școala seminarului abia în- 
fiinţat, care fu luat în primire din nou de Capitlu și 
încredinţat conducerii altor fruntași, între care semnalăm 
pe vestitul Verancsics. Fapt e că, după moartea lui 
Olahus, școala a decăzut. 


Din puţinele ştiri de mai sus ne putem face o idee de 
neobosita grije de fiece moment a Primatului de a ri- 
dica şi şcoala superioară a vremii la un nivel potrivit 
cerințelor vremii. Dacă n'a reușit pe deplin, sămânţa 
aruncată de el a încolțit totuși puternic, şi în analele 
școlii și învățământului maghiar numele lui ocupă unul 
din locurile cele mai de frunte. 


Intre atât de multele îndeletniciri care-i umpleau 
timpul său aşa de bine întrebuințat, umanistul nostru 
a găsit și răgaz pentru a lăsa posterităţii diverse scrieri. 
Conform obiceiului răspândit între învățații timpului, 
el a scris o serie de versuri ocazionale, a alcătuit 
scrierile bisericești pomenite mai sus, dar pe lângă 
acestea a lăsat şi o importantă scriere istorică, etno- 

grafică şi geografică, intitulată Hungaria, unde se ocupă 
de Ungaria din vremea sa, cât și de Ardeal, și de 
Țările românești învecinate. 


Lucrarea aceasta a conceput-o în străinătate, în Belgia, 
probabil în vremea când îi atrăgea lui Erasmus atenţia 
că n'a ilustrat ţara sa prin o operă specială: „Se pare 
că oarecum patria ta se plânge de tine că, deoarece 
ai părăsit-o, n'a primit nicio podoabă sau binefacere 
dela tine“ (v. Cod. epist., pg. 196). 


Mânat tocmai de această conştiinţă de a sluji patriei 
sale, s'a apucat și el să scrie această operă foarte utilă 
pentru vremea sa. Dar de activitatea sa literară ne 
vom ocupa în capitolele următoare. Mai relevăm tot 
aci, că, în legătură cu cele de mai sus, a scris şi o 
carte despre Attila, ctitorul şi străbunul Ungurilor, şi 
un Chronicon, în care a consemnat evenimentele tim- 
pului său, începând cu încoronarea lui Matei Corvinul 
până la încoronarea lui Ferdinand, Nu trebue uitată, 
dintre publicaţiunile sale, și celebra carte de ritual, 
apărută în 1560 la Viena, sub titlul: Ordo et Ritus 
Sanctae Mitropolitanae Ecclesiae Strigoniensis, quibus 
Parochi et alii animarum Pastores in Ecclesiis suis uti 
debent, în fruntea căreia se află şi portretul (bust) al 
ilustrului om. 


Spre sfârşitul vieții sale îi fu dat Primatului să vadă 
și schimbările păgubitoare bisericii catolice, intervenite 
la moartea lui Ferdinand I, (1564). E adevărat că la 
sfârşitul lui Octomvrie 1567 obţinu dela Impăratul Maxi- 
milian poruncă aspră către oraşul Oldenburg, ca să 
exileze din cuprinsul său pe calvini şi anabaptiști, Insă 
mai înainte ca să ajungă la destinaţie rescriptul împă- 
rătesc, mult încercatul şi truditul arhiereu căzu la grea 
boală, din care nu se mai sculă. 

Olahus moare, istovit de muncă, la 17 Ianuarie 1568,1) 
în vârstă de 76 de ani, în Bratislava. De aci rămășițele 
lui au fost duse la Tyrnavia unde se odihnesc și azi 
în biserica Sf. Nicolae. Pe mormântul său e săpat ur- 
mătorul distih : 


Conditur hoc moriens tumulo Nicolaus Olahi 
Qui praesul vivens Strigoniensis erat. 
adică : 
Zace'n mormântul acesta 'ngropat Nicolae Valahul 
Care 'n Strigoniu trăind, fost-a arhiepiscop. 

Astfel se stinse din vieaţă acest umanist de origine 
română, în Ungaria, încărcat de glorie și înconjurat de 
respectul unanim, în o fară în istoria căreia a jucat 
un rol așa de strălucit. Cu toată dragostea şi serviciile 
nepreţuite pe care le-a adus patriei sale de adopţie, 
el era, repet, perfect conștient de originea sa. Ca dovadă 
ne pot sluji atât cuvintele din poezia scrisă cu ocazia 
morţii fratelui său, cât și cele din scrisoarea adresată 
lui Cornelius Schepper: „...ut videre possis me 
longe huc, ubi nunc sum (adică în Belgia), aberravisse 
a patria mea paterna“ (scrisoarea e din Bruxelles, din 
7 Martie 1533. V. Codex. Epistol., pg. 311). 

1) V, raportul lui Benedek Zerchecky, (Kovachich, Script, rer. 
hung. minor, L 155); „Acelaş reverendisim Domn Nicolaus Olahus, 
arhiepiscop de Strigoniu, Cancelar şi Locţiitor al Maiestăţii Sacre 
Cesarul Crăeşti, Prea Graţiosul meu Stăpân şi Mecenat, pe care 
l-am cinstit şi socotit ca pe un părinte, deoarece cu sprijinul lui 
am ajuns nu numai să dobândesc cultura literară, ci şi să cunosc 
pe diverşi oameni influenţi şi am căpătat şi averi de seamă dela 
Maiestatea Imperială. A murit la Tyrnavia în 1568, 17 lanuarie 
(cei care s'au ocupat de data morţii lui Olahus fixează această dată 
unii la 14 alţii la 16 Ianuarie. N. A.) între ora 10—12 după masă, 
Dumnezeu să aibă milă de sufletul lui şi de urmaşii săi toţi, pentru 
binefacerile cu care m'a încărcat şi pentru care mă leg să-i fiu 
în veci recunoscător”, 

Dar de originea străină a lui, care era trează chiar în 
mintea contimporanilor, ne dau mărturie și cuvintele rău- 
tăcioase ale arhiducelui Maximilian, susţinător pe atunci 
al reformaţilor — care, delegaţiei oraşelor germane 
venite spre a-i solicita sprijinul împotriva zeloşilor ca- 
tolici, prin care cel mai de seamă va fi fost Olahus, 
îi răspunde: „Wir wissen die Sachen ad partem zu 
thun.... es wird dem Wolochen nicht allezeit nach 
seinem Willen fortgehen (Știm noi să aranjăm lucrurile 
cum trebue.... n'o să-i meargă mereu Valahului, 
după cum vrea el).!) 

Meritele lui de om politic, ca set al bisericii, ca pro- 
motor al învățământului superior din Ungaria, le pot 
aprecia mai bine aceia care din plin s'au bucurat de 
rodul strădaniei sale. Se știe că una din calităţile ui 
de căpetenie, în acele timpuri așa de nestatornice, când 
slugile își schimbau atât de des stăpânii, a fost cre- 
dința și devotamentul neclintit. Cu devotament şi ab- 
negaţie a slujit pe Regina Maria, cu neclintită credință 
a servit Regelui Ferdinand și ţării sale de adopţie. 

Ca șef al Bisericii a fost extrem de scrupulos în îm- 
plinirea a ceea ce el socotea că era menirea lui (apă- 
rarea catolicismului), dar e caracteristic că unul din 
cele mai puternice imbolduri pentru împlinirea deplină 
a datoriei sale șia chipului cum o înţelegea, i-a venit 
din lectura cărții unui mare sfânt oriental, ortodox aş 
zice, a lui Ioan Gură-de-Aur, al cărui tratat despre 
preoție l-a influențat — se vede — profund. Ca şi 
marele Patriarh din Constantinopol sunt încredințat că 
şi el tremura la gândul că măcar una din oile ce le 
păstorea, poate fi pierdută pentru dreapta credinţă, 
adică pentru catolicism. 


1) V. Magyarorszăssyiilâsi emlékek VI, 162, 170, citat după arti- 
colul lui Ipolyi Arnold. 

Meritele lui pe tărâmul școlar nu le poate înţelege 
pe deplin decât cel care cunoaște istoria învățământului 
la vecinii noștri unguri. Atât se poate spune că fără 
apariţia la vreme a lui Olahus, acest învățământ ar fi pro- 
pășit poate mult mai greu și ar fi căpătat altă înfățișare. 
Iniţiativa lui, dovada unui spirit superior și animat de 
binele ţării sale de adopţie, a fost fecundă. El a făcut 
pentru Ungaria ceea ce a făcut în secolul următor un alt 
mare chiriarh român, Petru Movilă, pentru învățământul 
din Rusia, cum foarte bine observă colegul meu I. Lupaș 
în conferința pe care a ţinut-o acum câţiva ani la Bra- 
tislava despre Olahus. Umanistul de origine română 
era un om foarte învățat, cu o remarcabilă memorie 
(lucrarea Hungaria a scris-o, zice-se, fără să aibă iz- 
voare la îndemână, ci numai bazându-se pe cunoștințele 
sale) o fire pașnică şi un om bun la suflet. Dar trăsă- 
tura dominantă a caracterului său pare să D fost ge- 
nerozitatea. Ajuta pe mulţi tineri la învăţătură, a ocrotit 
pe literați, a fost un incomparabil mecenat pentru în- 
vățaţii vremii; a răscumpărat pe propria cheltuială 
bunurile bisericii, a îmbogăţit cu daruri de valoare, 
tezaurul catedralei din Strigoniu, a jertfit mult pentru 
cărți de valoare, din care o parte se află și azi la bi- 
serica franciscanilor din Kis Márton. 

Dar generozitatea lui n'a fost totdeauna răsplătită cum 
trebue. Un model de ingratitudine ni-l oferă chiar acel 
vestit Episcop de Oradea, F. Forgâch, vestitul istoric, 
pe care Olahus l-a trimis la învăţătură în Italia şi pe 
care l-a recomandat lui Ferdinand ca să fie numit epi- 
scop. Drept mulțămită autorul faimoasei scrieri „De 
Statu reipublicae hungaricae“ l-a prezentat ca pe un 
ambițios venal şi un intrigant vulgar născut din o fa- 
milie josnică. lată ce scrie Forgách în cartea mai sus 
citată (pg. 317 ed. Horanyi) despre umanistul nostru: 

„Arhiepiscopul de origină foarte umilă și născut dintr'un 
tată valah, ajuns la cea mai înaltă slujbă spre ura altora, 
se căznea să reţie pentru sihe sigilul de Locţiitor regal 
spre indignarea generală, fiindcă ocupa în chip nevrednic 
demnităţile şi posturile multora”. 

Rare ori nerecunoștința s'a manifestat într'o formă 
mai tipică. Dar atâtea alte mărturii contimporane, în 
frunte cu diploma prin care Ferdinand îl ridica pe 
Olahus la rangul de nobil, sunt o dovadă irecuzabilă 
de netemeinicia aserţiunilor veninoase ale vlădicului 
catolic din Oradea. Cât despre renumele său, despre 
strălucirea faimei sale și despre generozitatea lui, ne 
pot da o idee, între alte nenumărate documente ale 
vremii, rândurile entuziaste pe care le închină unul din 
protejaţii săi, umanistul Cynglus: „Orice învăţat laudă 
pe mecenatele și sprijinitorul său și stărue în laudele 
lui. Dar acesta e un lucru special ce se întâlnește în 
treacăt. Pe Tine însă nu te laudă numai unul sau mai 
mulți învăţaţi fiecare în parte: pe Tine, afară de ve- 
stita Panonia, în care spre slava și strălucirea neamului 
Tău te-ai născut, nu încetează de a Te lăuda şi alte 
ţări în care odinioară ai petrecut şi pe ai căror învăţaţi 
i-ai ajutat prin aleasa şi incomparabilă Ta dărnicie şi 
i-ai stimulat la intreprinderi mai de seamă în republica 
literilor prin sfatul și banii Tăi, în chip cât se poate de 
liberal. Şi Te slăvesc pe drept căci, fie că luăm în 
considerare erudiţia risipită în cărţile Tale, cunoscute 
şi apreciate de toţi, fie că ţinem socoteală de familia 
Ta din care se trăgea și strălucitul rege al Panoniei 
Matei Corvin, ale cărui merite sunt slăvite până la cer, 
fie că ne gândim la strălucita Ta situaţie atât eclesiastică, 
cât și civilă, rămânem încredinţaţi că în vremea noastră 
nu se poate găsi ceva mai nobil, mai de seamă, mai 
vrednic de laudă, decât aceste lucruri”. 

Și ceea ce e mai presus decât toate acestea e faptul 
că nu există nici în Germania, nici în Belgia, nici la 
Elveţienii noştri, nici chiar în Italia și Franța om, cu 
oricât de mică brumă de învățătură, care să nu fi 
auzit de virtuțile Tale, de erudiţia Ta, de liberala Ta 
dragoste față de literați, și de râvna Ta de a-i ajuta 
şi încuraja. Așa că Tu poți fi socotit și numit pe drept, 
nu mecenas al unuia singur sau cutărui sau cutărui 
erudit, dar un mecenas al unor ţări întregi. Trăești 
acum în Panonia, dar laudele învățăturii și dărniciei 
Tale strălucesc ca razele soarelui în fiecare zi și în 
alte ţări şi ţinuturi, Tu eşti de o potrivă și istoric şi 
poet plin de podoabe, şi prea sfânt cap al bisericii și 
foarte înțelept sfetnic al tronului şi ai meritat de mult 
atâtea laude, încât această carte, chiar dacă ar fi o 
operă de uriaș, nu ar putea să-ţi aducă ie vreo laudă 
şi nici slava numelui Tău să-şi câştige sie-și podoabă 
şi ocrotire." (V. Ioannes Cynglus, în De morum in omni 
republica... integritate, Anvers 1571, Citat după Uj 
Magyar Muzeum, 1858, pg. 232. 

lată de ce aureolă era înconjurat şi ce servicii a adus 
culturii timpului acest vlăstar românesc pe care soarta 
și împrejurări] evitrege l-au aruncat pe meleaguri străine 
pentru a spori cultura și prestigiul vecinilor noștri. 
„Imprejurarea că el şi-a desvoltat activitatea departe 
de patria străbunilor săi nu e izolată, ci poate fi con- 
siderată ca un fenomen frecvent, în trecutul poporului 
românesc, care e bogat în asemenea personalităţi, Ei 
n'au găsit condiţii prielnice în patria lor, însă cu roa- 
dele muncii lor şi cu strălucirea numelui lor au con- 
tribuit la ascensiunea altor popoare.“ 1) 


1) Citat din conferinţa întitulată: „N. Olahus“ pe care dl I. Lupaș 
a ţinut-o nu de mult la Univ. Romenski din Bratislava. 

FAMILIA LUI NICOLAE OLAHUS 


Intr'o scrisoare particulară, unul dintre cei mai 
buni istorici maghiari de azi întreba pe autorul cărţii 
„Doi umaniști români în secolul XVI“, dacă este în 
adevăr o necesitate a ştiinţei istorice, ca Nicolaus Olahus 
— pe românește: Niculae Valahul — să fie scos din 
seria umaniștilor unguri şi revendicat pentru aceea a 
umaniștilor români. Prin activitatea sa culturală, prin 
marea sa influență, prin preţioasele servicii aduse re- 
gelui, pe care l-a slujit, el aparţine fireşte Ungariei. Insă 
prin originea lui, prin sângele și prin creerul său el 
aparține — incontestabil — Românilor. Invăţatul se- 
cretar al Reginei Maria recunoștea Ungaria drept patria 
lui. Şi când în Bruxelles se apucă să scrie „Hungaria“ 
şi „Atila” el nu va fi urmărit — lucrul e evident — 
decât să facă cunoscută în Occident ţara, căreia își în- 
chinase serviciile şi care era acum adevărata sa patrie. 
Că el nu și-a uitat niciun moment originea și neamul 
său românesc, se poate vedea atât din porecla Olahus, 
pe care o poartă cu mândrie atât el, cât și familia lui, 
cât şi din scrisorile sale 1), și mai ales din documentul, 


1) Oláh Miklos-Levelezăse-lpolyi Arnold. (M. H. H. Depl. XXV) 


ps. 311: „Memini ego patrem meum, qui erat ortus ex sanguine 
Dracula Voyvodae Valachiae...” 

prin care el e ridicat la rangul de baron al Imperiului!) 
ca să nu mai vorbim de diversele pasagii din Hungaria, 
unde vorbeşte de străbunii săi. 

Deşi știrile, pe care le avem, atât dela N. Olahus 
cât și dela alţii, despre originea sa, sânt destul de 
numeroase, totuşi această chestiune e încă departe de a 
fi elucidată. Şi poate că tocmai contrazicerea dintre 
aceste știri a făcut pe unii să se îndoiască de nobleţa 
Valahului, care a ajuns mitropolit la Strigoniu. Avem 
de a face cu o adevărată enigmă, din studiul căreia 
se vede cât de plină de lacune și de incertitudine mai 
este încă, în multe părţi, istoria trecutului nostru, chiar 
a celuia care nu e prea îndepărtat. Nici eu nu mă pot 
mângăia cu gândul, că în rândurile de mai jos voiu 
izbuti s'o desleg, însă prin gruparea datelor, pe care 
le adun aci, voiu ajuta poate unui istoric de meserie, 
să se apropie de deslegarea ei. 


Scriitorii, care ne furnizează date despre chestiunea 
ce ne interesează, se pot împărţi în trei categorii: 

a) cei care se îndoesc de originea princiară a Ola- 
hilor şi care socotesc pe Nic. Olahus drept un mincinos; 

b) cei care îl cred de origine dănulească și c) cei 
care susțin că se trăgea din neamul Drăculeștilor. 


1) Documentul e publicat în întregime: „De situ, moribus etc, 
Scytharum" de Nic, Rozenberg, impreună cu Hungaria ed. Kollar. 
V. pg, 229 sqq. vorbind de strămoşii şi de originea lui Olahus, 
diploma spune: „inter quas (gentes) Valachi, gentiles tui, minime 
postremas habent: ut quos ab ipsa rerum domina urbe Roma 
oriundos et in una illius opulentissima parte, cui nunc nomen est 
Transalpinae, ad arcendas finitimorum hostium in provincias Ro- 
manas incursiones, collocatos esse constat; quae nunc quoque sua 
lingua Romania vocantur... Qua tua ista gens praepollens fuit, mul- 
torum praestantissimorum genetrix; inter quos et Ioannes Hunyades, 
inclyti Regis Mathiae pater, et illius aetati proximi maiores tui 
enituisse feruntur", (v. pag. 237). 


EN 

Din prima serie face parte F. Forgach, episcopul din 
Oradea, crescut la şcoală de Nic. Olahus. Veninosul 
episcop afirmă în al său Commentarius (ed. Horânyi, 
p, 317) că Nicolae a fost „sordidissimo loco natus“. 
Pe afirmaţiunile sale nu se poate însă pune mare preţ, 
după cum ne avertizează însuşi istoricul I. Mailath 
(Gesch. der Ung. V, 110). Intradevăr, oricine citeşte 
de altfel viguroasa şi eleganta scriere a episcopului in- 
grat, nu se poate reţine de a nu se gândi la Teopomp, 
acel „maledicentissimus scriptor“ al Grecilor. Forgach 
gratifică cu epitete injurioase pe mai toţi eroii istoriei 
sale. La fel vorbeşte şi de Paul Bornemisza și de Mihail 
Csáki al nostru. El e desaprobat de altfel şi de isto- 
ricii unguri. 

Dar în originea princiară a lui Olahus nu crede nici 
Jezuitul Kazy, autorul acelui interesant „Brevis Commen- 
tarius”. Citând strofa safică!) prin care Leodius celebra 
întoarcerea lui Olahus în Flandra, adaugă: „Sed adu- 
latur ei natales regios", 

Nu cunoaștem motivele credinţii sale, dar nu e ex- 
clus să fi fost influențat de lectura operii lui Forgach. 

Mailath, istoricul citat mai sus, pomenind de ilustrul 
nostru compatriot, spune pur si simplu că era „ein 
Wallache“, ceea ce ne lasă să bănuim, că nici el nu 
era convins de nobleţa originei lui Nicolaus. La aceste 
îndoeli sau afirmaţii nu putem răspunde decât cu vor- 
bele lui Kollar: „Nobis summi viri potior est fides 
quam ejus aemulorum". (v, pag, 56 nota). 

Din a doua categorie fac parte Nagy Ivan și Wagner, 
Primul, în a sa „Magyarország Családai“ afirmă (la 
pag. 213, p. II) că Manzilla, arhegetul familiei, e un 

1) v. Kazy: Brevis Commentarius (1718 Tyrnaviae) pg. 74: Re- 


gius sanguis Nicolaus ille Noster Olahus rediise fertur Nunc Bra- 
bantinas avibus bonisque Sanus ad urbes, 

Dănulesc, iar cel de al doilea în a sa „Collectanea 
geneal., hist.“ (pag. 90) ne spuue: „Atque hujus Dan 
(predecesorul lui Ţepeş) ut ex ratione temporis confici 
potest, filius certe necessarius fuit Manzilla ab Argyes”. 
Ei se bazează, firește, chiar pe datele furnizate de în- 
suşi Olahus în a sa Hungaria. Intradevăr, din pasagiul 
amintit (pag. 55 Kollar) din cuvintele „Mihne, propinqua 
nobis junctus sanguinis necessitudine, utpote ex Da- 
norum gente", cât şi din comentariul la scrisoarea, pe 
care spune c'a primit-o dela Petrus ab Argyes, vărul 
său, reiese indubitabil că Mânzilla, și deci şi fiul său, 
Stoian, tatăl lui N. Olahus, erau din familia Dănuleștilor, 
Totuşi alţi cercetători mai noi, între care pomenim 
în ordinea cronologică pe I Karácsonyi şi I. Lupaş, 
susțin că el era din familia Drăculeştilor. Ultimul se 
bazează în primul rând pe scrisoarea însuși a lui Olahus, 
din 7 Martie 1533; cel dintâi pe următoarele argu- 
mente!): a) Dacă Ștefan Olahus e nepot lui Mihnea?) 
(şi după Karacs, Mânzilla e frate cu Mihnea), el nu 
poate fi decât Drăculesc, căci Mihnea e fiul lui Vlad 
Ţepeş, care incontestabil făcea parte din familia Dră- 
culeştilor ; b) Matia Corvinul nu sprijină pe Dănuleşti. 
Dar ştim că el a propus lui Stoian să-l facă domn în 
Muntenia. Deci Stoian nu putea D un Dănulesc. 
Recunoaștem că primul argument invocat de cei doi 
istorici e foarte puternic în brutalitatea lui, care pare 
fără replică. Spune doar neted Olahus, că el îşi aduce 
aminte că tatăl său e născut din voevodul Drăculea’). 
Şi atunci, după observaţia lui Karâcsonyi, autorul „Hun- 
ariei” — sau conştient sau involuntar — a făcut o 


1) v. Századok. 1910, p. 177 sqq. 

2) Cred că Mihnea e văr cu Stoian şi deci unchiu lui N. Olahus. 

3) Prin acest Drăculea cred că avem a înțelege pe Vlad Dracul, 
tatăl lui Țepeș, și nu pe Țepeș, cum susţine K. 

eroare când a afirmat că Mihnea e Dănulesc, şi tot 
astfel când lasă să se înțeleagă că Mânzilla era Dănu- 
lesc, căci după pasagiul din Hungaria, urmaşii acestuia 
au fugit sau au fost ucişi ori schilodiți sub domnia 
unui Drăculesc. Și aceasta n'ar fi singura eroare a lui 
N. Olahus. După stema domnilor munteni, alcătuită de 
I. Karácsonyi, acel Stanciul, pe care îl pomeneşte au- 
torul „Ungariei” ca fiind frate cu Stoian Olahus, ar fi 
din familia Dănuleșştilor, fiu al lui Basarab IV-lea Ţe- 
peluş (1479—81). Deci, după K., el n'ar putea fi altul 
decât acel Danciu, amestecat în conspirația dela Sibiu, 
contra lui Mihnea, şi ucis de răzbunătorii acestuia în 
Sibiu, tot în ziua când şi domnitorul muntean căzu 
victimă fanatismului lui Iaxici. Nu ştiu, dacă ne e în- 
săduit să punem într'atât la îndoială datele lăsate de 
Nic. Olahus, despre familia sa. Dacă admitem ipoteza 
lui Karâcsonyi, atunci urmează în chip firesc că nici 
fiii lui Stanciul (alias Danciul) nu mai sunt veri primari 
cu N. Olahus. Deci acesta ar face o nouă eroare, când 
spune că Petru de Argyes îi era văr. 

Cât priveşte legătura de rudenie între Stoian și 
Mihnea, ea e departe de a fi clarificată. K. admite că 
Stoian e nepot de frate lui Mihnea şi el se întemeiază 
pe textul scrisorii din 7 Martie 1533 către Schepper 
(v. Ipolyi Arnold, p. 311). Intradevăr la această dată 
Nicolae vorbind de voevodul muntean ucis la Sibiu, 
spune: „Myhne Voyvoda Transalpinus, patris mei, si 
bene memini, patruus..." deci când scrie acestea, au- 
torul „Hungariei“ nu știe precis în ce grad se înru- 
deşte tatăl său cu Mihnea. 

Dar în testamentul său, mitropolitul de Strigoniu, 
vorbind de acel inel de aur!) al lui Mihnea, pe care 


1) v, Történelmi tár 1896, pg. 153. Textul dat de Merényi Lajos 
spune aereum, greşală, probabil în loc de aureum. 

îl deţinea ca dar (poate dela Stoian, căruia îi va fi 
fost dat de însuşi voevodul, cu care-l ştim în bune 
relaţiuni la Sibiu) spune precis că Mihnea îi e „patruus“, 
deci unchiu după tată, de unde ar reieși că Mihnea 
era văr cu Stoian, E de admis că la 1564, când scrie 
testamentul, ştia mai bine ce rudă e cu Mihnea, de 
înrudirea cu care în 1533, când scrie lui Schepper şi 
în 1536, când scrie „Hungaria“, vorbeşte vag. Ba în 
această lucrare nici nu precizează ce rudă îi e, ci 
spune pur şi simplu „propinqua nobis iunctus sangu- 
inis necessitudine”. De aci rezultă, deci, că genealogia 
stabilită de K., care face din Stoian un nepot al lui 
Mihnea, e greşită. Stoian e văr cu Mihnea, care îi e 
unchiu lui Nicolae Olahus. 

Vorbind la rândul său de filiaţiunea ce leagă între 
ei pe diverşii membrii ai familiei Olăheştilor, Xenopol 
însă e de altă părere. El susţine (vol. IV, pag. 253, 
ed. I) că atât Petru din Argeş (Paisie), cât şi Radu 
dela Afumaţi erau fiii lui Radu voevod cel Mare!), deci 
din familia Drăculeştilor. Atunci, pentru a rămâne în 
concordanţă cu starea stabilită de N. Olahus, ar trebui 
să credem că acel Stanciu, prezentat ca părinte al lui 
Dan şi Petru (de Argeş), a fost domnitor, şi suit pe 
tron, şi-a schimbat numele de Stanciu în Radu, 

Trebue să recunoaştem, că vinovat de toate aceste 
confuzii e arhiepiscopul de Strigoniu, care oscilează în 
datele, pe care ni le furnizează despre antenaţii săi. 
Intradevăr am văzut că el în scrisoarea din 1533, spune 


1) Dacă Stanciu = Radu cel Mare, atunci Mânzilla = Vlad III 
Călugărul (1481—94), frate cu Vlad Țepeș. Dar în cazul acesta ar 
îi admisibil ca Stoian (identificabil în această ipoteză cu Mircea, 
al doilea fiu al lui Vlad Călugărul) să nu fi știut că tatăl său a 
fost domnitor? Sau fiul său, Nicolae, să nu fi aflat despre acest 
lucru ? 

că tatăl său face parte din familia Drăculeştilor. In 
„Hungaria“ (scrisă în 1536—7) 0 prezintă ca urmaș al 
Dănuleştilor. Şi (ceea ce e mai curios) în diploma, prin 
care e ridicat la rangul de baron (in 1548) şi care, cel 
puţin în partea unde ne vorbește de originea familiei 
sale, va fi fost — evident — inspirată de datele fur- 
nizate de viitorul mitropolit, ni se spun următoarele: 
„ltaque cum Serenissimi Matthiae Regis tempestate 
saevitia et tyrannide Dragulae Voyvodae, tunc temporis 
Transalpinae principis, consanguinei scilicet sui, patria 
excessisset; neque suorum popularium, reditum ejus 
certatim efflagitantium, favore...” 1). 


De aci reținem două lucruri esenţiale: a) că în 1548, 
adică cu 12 ani după ce scrisese „Hungaria“, revine 
iar la convingerea că tată-său se trăgea din Drăculeşti 
şi b) că reîntoarcerea ca domnitor în Muntenia a lui 
Stoian, era reclamată de „poporul“ muntean?). 

Despre această din urmă aserţiune nu putem avea 
niciun document. Cât despre prima, cred că era dato- 
rită unei ample documentări. Și ea pledează iar în fa- 
voarea acelora, care cred că în definitiv Olăheștii se 
trăgeau din familia Drăculeștilor. Din acest pasagiu 
mai reiese că Stoian a fugit din Muntenia, când era 
pe tron un Drăculesc, un „consanguineus”. Atunci ar 
urma că intreg pasagiul din Hungaria, (ed, Kollar, p. 
55—6) de unde ar rezulta că el se trage din Dănu- 
lest, trebue infirmat. Am putea presupune că acum 


1) v, Nic. de Rozenberg, op cit., pag. 231. 

2) v. Conduratu „Relaţiunile Țării Românești şi Moldovei cu 
Ungaria”, pg. 146, unde e vorba de tratatul încheiat în 1452 între 
Turci și Unguri: „și dacă însuşi acest Ladislau (Regele Ungariei), 
în timpul astei păci s'ar întâmpla să moară, nicio parte (nici Turci, 
nici Unguri) să nu aibă facultatea să pue domn în Țara Munte- 
nească decât pe acela, pe care însăşi Țara îl va fi ales", 

Nic, Olahus, fiind mai bine informat, va fi abandonat 
convingerea, că s'ar fi tras din Dănulești, 

E cu putință ca în 1536, când scria „Hungaria“ de- 
parte de țara lui, tocmai în Belgia, Nic. Olahus să nu 
fi avut o idee limpede despre spiţele de înrudire, care 
îl legau cu una sau cu cealaltă din cele două familii 
domnitoare. Era şi firesc. El se născuse în Sibiu şi 
plecase de copil de acasă. Se putea deci să fi uitat 
genealogia exactă a familiei sale, Mai târziu însă se va 
fi documentat mai bine. 

Natural că aceste consideraţii nu explică în deajuns 
curioasa lui oscilare în această privință, când spre o 
părere, când spre alta. Oricum, din cele expuse până 
acum, originea lui rămâne enigmatică. Și această enigmă 
nu se poate deslega — cred — decât în două chipuri: 
Sau păstrăm ca bune toate datele sale și atunci, pentru 
a le pune în concordanţă, ar trebui să admitem o în- 
cuscrire între anumiți membri ai celor două familii 
domnitoare 1) sau socotim ca greșită ştirea, prin care 
el se pune în legătură cu Dănuleştii, şi atunci ar ră- 
mâne numai dificultatea, pe care ne-o oferă pasagiul, 
în care ne spune că Mihnea e un Dănulesc, dificul- 
tate care s'ar putea înlătura doar prin o emendaţie în 
text, cam îndrăzneață, dar absolut necesară. Intradevăr 
în loc de „Mihne,... utpote ex Danorum natus gente” 
s'ar putea citi „ex Dragularum gente". Până la alte 
dovezi mai concludente cred însă că trebue să ne 
oprim la probabilitatea, care are cei mai mulţi sorți de 
a se confirma, că anume Olahus e din familia Drăcu- 
leștilor, măcar că împotriva acestei păreri s'ar putea 
aduce între altele și argumentul indicat de Karâcsonyi, 
că adică ar fi foarte greu de explicat în această fa- 


1) E adevărat că şi în acest caz ar subsista dificultăţi din pa- 
sagiul cu Mihnea prezentat ca Dănulesc. 

milie prezența numelui Dan, pe care ştim că îl poartă, 
fratele lui Petru de Argeș, fiul lui Stanciu și văr cu 
Nicolae Olahus!) 

lată o serie întreagă de nedumeriri, pe care le va 
lămuri poate pe deplin numai viitorul, aducându-ne o 
mai amplă recoltă de documente privitoare la vieata 
acelui Român, care a avut un rol așa de mare în istoria 
culturală a Ungariei. 

Inainte de a ne ocupa mai pe larg de membrii 
acestei vestite familii, să ne oprim însă puţin asupra 
altei date din „Hungaria”, pe care Karâcsonyi o so- 
coate nu numai o eroare, ci o lăudăroşie datorită 
„Srandilocvenţei” lui Nicolae Olahus. 

E vorba de încuscrirea lui Mânzilă cu familia Hunia- 
zilor. Întradevăr secretarul Reginei Maria afirma, că 
arhegetul neamului său ţinea în căsătorie pe Marina, 
sora marelui erou, loan Huniade. Cercetătorul dela 
Oradea susţine, că acest lucru nu corăspunde adevă- 
rului, pentrucă după calculele probabile făcute de el, 
care e un investigator sagace al acelei „ratio temporis“ 
(pe care se sprijinea şi Wagner în Collectanea lui (v. 
pasag. citat mai sus) ca să dovedească că Manzilla e 
nepotul lui Mircea cel Mare), Manzilla nu s'a putut 
naște decât aproximativ pe la 1445, și deci e imposibil 
de admis ca Huniade, care moare la 1456, în vârstă 
de 68 ani, să fi avut pe la 65, când Manzilla era apt 
pentru însurătoare, o soră de măritat. Argumentul 
pare destul de solid, dar nu e iresistibil. lată pentru 
ce: Karâcsonyi face o greşală, când îşi închipue că 
Stoian, fiul lui Manzilla, se va fi născut pe la 1470. 

1) Totuşi numele de Vlad se găsește și la Drăculeşti şi la Dănu- 
Jeep, sub forma de Vladislav. Apoi numele de Radu e comun la 


ambele familii, care nu mergeau cu exclusivismul lor chiar și până 
la numele diferiților lor membri. 

Întradevăr în scrisorile, prin care diferiți ocrotitori ai 
lui Matei Olahus, fiul lui Stoian, intervin la regele 
Ludovic al Ungariei să-l numească în 1520 pe ocro- 
titul lor ca judex regius în Orăștie, toți afirmă că 
Stephanus (Stoian) e „senio confectus"1), adică gârbovit 
de bătrâneţe. Deci tatăl lui Olahus se va fi născut cel 
mai târziu pe la 1450, dacă nu chiar mai de vreme. 
Prin urmare Manzilla, tatăl său, se va fi putut naște, 
nu pe la 1445, cum afirmă Karâcsonyi, ci chiar pe la 
1410 sau 15, mai ales când ne gândim, că a mai avut 
şi alți fii afară de cei doi fii, Stoian și Stanciul, (v. 
Hung., Kollar p. 56), şi nu e de loc sigur, că unul din 
aceștia a fost primogenitus. Apoi de unde teoria că 
un om face copii numai la 20 sau 22 de ani? Nu 
poate face și la 45 și la 50 de ani? Va fi avut Wagner 
un motiv (cronologic, cel puţin), când face din Manzilia 
un fiu al lui Dan, fratele lui Mircea cel Mare (1387 
—1418). 

Cât despre legăturile de încuscrire între Huniazi și 
Drăculești, lucrul nu trebue să ne mire. Pe o soră a 
lui Matia Corvinul o ţine Vlad?) Ţepeş. 

Să ne ocupăm acum pe rând de fiecare membru al 
familiei Olahilor, începând cu Manzilla. Acesta, după 
părerea lui Karácsonyi, ar fi frate?) cu Mihnea și fiu 
al lui "Țepeș. Dar filiaţiunea aceasta nu se poate susţine 
pentrucă: a) din toate documentele reiese, că Stoian 
a fugit din Muntenia, în timpul lui Țepeș; ar rezulta 
deci, că Stoian ar fi fugit chiar în timpul domniei ta- 
tălui său, lucru cam greu de admis; b) dacă Manzilla 
e frate cu Mihnea, care moare în 1510, cum ar D 


1) v. Amlacher: Arch. des Vereins f. Sieb. Landeskunde, XVI, 
Band. an. 1880, pag. 260—1. 

2) Bontinius, (Ed. Lipsca 1771, pag. 544). 

8) v, articolul citat. 

putut el avea un fiu, care după socoteala de mai sus 
avea un fecior — pe Stoian — care pe la 1520 avea 
cam șaptezeci de ani? Stoian va fi fugit — în vârstă 
de vreo 15 ani (paene puero) — în timpul primei 
domnii a lui Ţepeş (1457—62). Era născut deci pe la 
1450, iar tatăl său între 1410—20, 

Deci pe la 1430—35, când Mânzilla era apt pentru 
căsătorie, loan Huniade va fi putut încă avea o soră 
de măritat. 

Dacă susţinem — cum și sântem îndreptăţiți — că 
Mânzilla e un Drăculesc, atunci el va fi fost mai degrabă 
frate cu Vlad Ţepeş. Astfel Stoian ar fi fost doar nepotul 
acestuia, iar Mânzilla, nu Du, ci frate al lui Ţepeş. Şi 
atunci am înțelege, de ce Drăculeştii erau sprijiniți de 
Matia Corvinul. Ţepeş avea doar ca soție pe o soră a 
lui Matia, iar Mânzilla pe Marina, mătușa marelui Rege. 
Tocmai acest lucru mă face să cred, că Mânzilla era 
mai vârstnic decât Ţepeş. 

In diploma, prin care Nicolae Olahus e ridicat la 
rangul de nobil, se spune că tatăl său, Stoian, a fugit 
în timpul unui domnitor, care îi era consanguineus. 
Acest consanguineus era deci unchiul său, Ţepeş. Astfel 
Stoian şi Matia Corvinul erau veri primari. In cazul 
acesta s'ar părea că nu e datorită tocmai grandiloc- 
venţei afirmaţia lui Nicolae că e înrudit cu Huniazii. 

Despre Mânzilla — nume foarte curios de altfel!) — 
nu ştim nimic precis. Dacă admitem, că e fiul lui Vlad 
Dracul, el ar putea fi acel Mircea, fiu natural al lui 
Vlad Dracul şi frate cu Vlad Țepeș şi cu Radu cel 
Frumos, după cum se spune în documentul citat de 
Xenopol (ed. II, vol. IV, pag. 189. v. nota). Simplă 
ipoteză. Altfel pentru care motiv ar fi propus Matia 


1) Nu va fi un nume de copil nelegitim? Şi Vlad Dracul a avut 
un asemenea fiu, dacă nu mai mulți, 

Corvinul lui Stoian să-l pue în tronul Munteniei, dacă 
el n'ar fi fost „os de domn“?!) Iată câteva nedume- 
riri, pe care poate le va deslega viitorul. 


Al doilea membru mai cunoscut din această familie 
e Stoian, alias Ştefan Olahus, care — paene puero — 
a trecut în Ardeal în timpul lui Ţepeş. Pricina acestei 
fugi ne-o închipuim ușor. Ca pretendent posibil la tron, 
pentru a fi scăpat de urmărirea dușmanilor săi, va fi 
fost îndemnat să meargă în Ardeal. Sau poate a trecut 
împreună cu alți membri din familia sa’), care ar fi 
fost mai direct amestecați în aceste lupte pentru tron. 
El s'a stabilit la Sibiu, reşedinţa de predilecție a fuga- 
rilor munteni, Aci dobândește o casă şi întemeiază o 
familie. Nu e exclus să fi primit vreo dotaţie din 
partea vărului său Matia Corvinul, pe care știm că l-a 
slujit ca ostaș. Odată — de sigur în anul, când Matia 
se însoară cu Caterina, fiica regelui Boemiei — îl în- 
tâlnim prin ţara săcuiască, trimes să strângă niște vite, 
pe care locuitorii erau obligaţi să le dea casei regale, 
cu ocazia căsătoriei suveranului. Ştim că cu acest prilej 
a avut conflict cu Secuii și era cât p'aci s'o păţească. 
(v. Hunfalvy: Az Oldhok Története. Il, 216). O ştire 


1) Mircea, fiul cel mare al lui Vlad Dracul, a fost ucis de Hu- 
niade odată cu părintele său. Dar de un Mircea, fiu al lui V. Dr. 
ai eventual candidat la tron, după pieirea lui Țepeș, vorbeşte to- 
tuşi Xenopol, care se întreabă (l. c.) de ce Matia Corvin nu-l 
pune pe tronul Munteniei. Eu cred că acest Mircea e identic cu 
Vlad Călugărul. Aşa că nedumerirea lui pare fără temei. 

2) Dacă, Vlad Călugărul = Mânzilla, care îi e tată, nu va fi 
fugit el în Ardeal odată cu acesta? Vlad Călugărul petrece mult 
timp prin Brașov şi Sibiu. El e acel pretendent din Ardeal, de 
care se plânge atât Țepeluş (v. Xenopol, IV, pag. 189 ed. II) cât 
şi Vlad Ţepeş, care îl numeşte cu dispreţ „sacerdos Wallachorum 
qui se nominat filium”. Dispreţul acesta se explică numai prin 
faptul că Vlad Călugărul, va fi fost un fiu nelegitim. 

foarte interesantă e aceea, care ne spune că Regele 
ungar voia să-l impună domn în Muntenia, dar că el 
— nefiind ambițios — a refuzat această onoare, Cele 
două documente, de o preciziune, care ne interzice să 
ne îndoim de veracitatea lor, se află în Hungaria (p, 56) 
şi în epistola lui Nic. Olahus din 7 Martie 1533. Ba 
se citează şi numele martorilor, care au fost de faţă, 
când regele i-a propus să-l facă domnitor în Muntenia’). 
Mai îndoioasă e știrea din diploma prin care Nic. 
Olahus e numit baron, ştire în care ni se spune că 
Stoian a fost reclamat de „populares“ din ţara sa de 
naștere. Putem oare pune acest eveniment în legătură 
cu dispoziţia tratatului dintre Unguri şi Turci, conform 
căruia se stabilea, că domnul va fi ales prin consim- 
țământul ţării?) ? Sau putem presupune că Matia ar fi 
intervenit în Muntenia prin oamenii săi, ca să creieze 
o tracţiune de partizani ai aceluia, din care el vrea să 
facă un candidat la tronul muntean? Şi când să fi 
avut loc această propunere ? Între cele două domnii 
ale lui Țepeș sau după moartea acestuia ? Ipoteza din 
urmă pare mai probabilă. 

1) v. Ipolyi Arnold, op. cit. 1 c. 311 „Audivit etiam aliquando, 
si bene recordor, Thomas Nadasdy a loanne Bornemissa ac Am- 
brosio Sarkan, Comitibus în Hungaria a quo si tecum aliquando 
constituetur, interrogare poteris", iar în „Hungaria” p. 56, cetim: 
„qui (Mathias Rex), ut ab ipsomet patre et Ioanne Bornemissa, 
mortuo regis Mathiae consiliario qui cum patre, una sub rege 
militabant, postea audivi, decreverunt eum saepenumero ad regnum 
cum exercitu reducere... sed pater meus maluit vitam agere pri- 
vatam quam in tyrannide et imperio, mille periculis subiecto (sic H, 
instar maiorum suorum interfici". Care era exemplul aşa de crunt, 
la care se va fi gândit Stoian? Care erau acei maiores sui? De 
bună seamă Vlad Dracul, ucis de Ioan Huniade, Mircea, fiul lui 
Vlad, ucis de acelaș, apoi mai recent uciderea lui Vlad Țepeș, a 
unchiului său, ca să nu mai vorbim de alţi domnitori, care între 


timp pieriseră în Muntenia de moarte violentă. 
3) v. Conduratu p. 146. 

Fapt e că el nu s'a clintit din Ardeal și a preferat 
o vieață mai sigură de particular decât una mai stră- 
lucită de domnitor expus la atâtea riscuri. În Sibiu 
şi-a luat de soţie (când?) pe acea Barbara, care cu 
numele ei de familie e numită în unele părți Hunzar 
(Hungaria), alte dap Hussar (v. scrisoarea lui Olahus), 
şi care mai purta ca nume de familie şi pe acela de 
Csâszâr, Fost-a Barbara o româncă sau o unguroaică ? 
Lucrul e greu de rezolvat. Dacă ne referim la numele 
de Hunzar, el ar putea fi transcripția în latinește a 
unui nume Hânsar, care ar putea fi românesc. De- 
oarece însă forma Hussar e mai des întâlnită, şi de- 
oarece numele de Csâszâr e răspândit la familia ei, e 
mai probabil să fi fost o unguroaică, așa că înclinăm 
să dăm dreptate lui Ödön Noskay !). 

Stoian era unul din ofițerii lui Matia și va fi luat 
parte la multe din numeroasele lupte, pe care regele 
ungar le ducea împotriva neamului său?). Pentru me- 
ritele lui, pentru fidelitatea față de rege, graţie firește 
şi legăturii de rudenie ce-l unea cu acesta, el căpătă 
la 1504 și judicatura regală din Orăștie, cu toată opo- 
ziția Saşilor din localitate3). Primul act, în care îl 
vedem figurând cu această calitate, e din 8 lulie 1505, 
dela Mediaş, unde se vorbește de Steffanus Olach 
de Saswaros, jud. reg." 

Din documentele privitoare la istoria Orăștiei reiese 
că Stoian (Stefanus) nu era nici așa de blând5), nici 
1) v. Hungaria, p. 56 şi Nic. de Rozenberg, op. cit, p. 229. 

:) Hung. 56 „qui cum patre una sub rege militabant“. 

3) Care mai târziu s'au împăcat cu noul lor judex, v. Hunvalvy: 
T. I, p. 276, s. 99 şi notele. 

4) v. Amlacher: Arch. des V. f. Sieb. Landeskunde, Urkunden- 
buch der Stadi Broos, pag. 71, cit. din Hunfalvy, op. cit. U, nota 


346), XV (1880), p. 243. 
5) v, Lupas, Doi umaniști români (An. Acad.), p. 2. 

așa de iubitor de pace!), cum îl prezintă unul din bio- 
grafii săi. Dintr'un act?) din 17 Dec. 1506, se vedecă 
nobilul Stephan Olah, împreună cu alţii, e chemat la 
instanța de judecată din Alba-Iulia ca acuzat într'un ` 
proces de turburare de posesie, reclamat fiind de 
Beatrix Frangepani, văduva lui loan Corvinus?). Intr'un 
act din 1507, Februarie, Stoian e pomenit ca ducând 
orașului Sibiu o sumă de 200 de florini“). 

Mai interesant e un document?) din 1514 Mai 12, 
datat în Sebeşul Săsesc, prin care document loan Zá- 
polya, voevodul Ardealului, însărcinează Sfatul din Sibiu 
să cerceteze plângerea Barbarei Zarka, al cărei fiu 
Blasius, ar fi fost omorât de Ştefan Olah, judecătorul 
din Orăştie. 

Păcat că nu avem alte documente, care să ne vor- 
bească de acest caz, ca să putem vedea întru cât era 
întemeiată această acuzaţie. Totuşi diploma de nobleță 
a fiului său spune despre Ştefan că: „vixisse tamen 
eum et in Transylvania cum dignitate, quemadmodum 
virtus eius merebatur, ita gestis magistratibus et vivens 
in magna omnium fuisse dicitur admiratione et dece- 
dens perpetuum sui desiderium reliquisse“. 

E probabil că unul din oamenii lui Stoian, într'o 
încăerare, va fi ucis pe fiul văduvei sus numite. Căci 
îl vedem funcționând mai departe ca jude regesc până 
la 1520. Prin trei scrisori din acest an be doc. cu 
Nr. 113 114 şi 115 din Amlacher) Regele Ludovic, 


1) Nic. de Rozenberg. Diploma pag. 229 „virum singulari mode- 
ratione animi et prudentia praeditum". 

2) v. Amlacher, op. cit, p. 247. 

5) Cu acest Corvinus va fi fost poate chiar rudă St. Olahus. 

4) Suma era probabil un fel de dare, pe care Orăștia o plătea 
„Universității Săsești”, 

5) v. Amlacher, p. 254. 

loan Zápolya și episcopul George din Fiinfkirchen (Pecs) 
recomandă ca jude în locul lui Ştefan, care ar fi „senio 
confectus”, pe Matei, fiul său mai mic. În ultima din 
aceste scrisori e vorba și de Magister Nicolaus (Olahus), 
secretarul episcopului, fiul mai mare al lui Ștefan Olahus, 
care roagă și el Sfatul din Sibiu, să întărească în locul 
, bătrânului ca judecător pe fiul acestuia, Aceste scri- 
sori dovedesc că judicatura din Orăştie nu era eredi- 
tară în familia lui Olahus; deci afirmaţia din Hungaria 
(v. p. 67; „cujus praefectura, nobis haereditaria, Mat- 
haeus Olahus, frater, fungitur”) ou e exactă, afară 
numai dacă nu admitem, că Nicolae era îndreptăţit să 
spună acest lucru, bazându-se pe faptul că ea fusese 
ocupată pe rând de tatăl său, iar apoi de fratele său. 
La urma urmei nu e exclus, ca în timpul când Zápolya 
a ajuns rege al Ungariei, să îi acordat acest privilegiu 
lui Matei, care fusese un partizan al lui Zápolya în 
luptele acestuia contra lui Ferdinand. Decât împotriva 
acestei aserțiuni s'ar putea face obiecţia întemeiată, că 
fiul lui Matei nu mai e judecător la Orăștie. 

Ștefan Olahus a murit bătrân, „senio confectus”. 
Când? Testamentul lui e din 15221). Cât va mai fi 
trăit?) după această dată, nu putem ști. Din testament 
reiese, că bătrânul mai poseda o casă la Turda, unde 
nu e exclus să fi fost inspector al salinelor, slujbă pe 
care o are mai târziu și fiul său Matei, Dacă condiţi- 
unile testamentului au fost respectate, el a fost îngropat 
în biserica Sf. Nicolae din Orăștie. 

Cel mai vestit membru al acestei familii a fost Ni- 
colae, mitropolitul de Strigoniu. 

1) v. Egyhdztârienelmi Emlekek I, 1520—29, pag. 55—56. 

2) Ca o curiozitate revelăm că în doc. 135 din colecţia Amlacher, 
datat din 1546 se mai pomenește ca martor un oarecare Stefanus 
Olach, însurat cu Elena Farkas. Va fi fost o rudă cu tatăl lui 
Nicolae Olahus ? 


4 

Un punct care merită să fie explicat îndeosebi, e 
religia catolică a lui Nicolae Olahus. Va fi avut el 
această religie dela tatăl său, Stoian? Probabil că nu. 
Catolicismul îl va fi datorit mai de grabă influenței 
mamei sale, Barbara probabil, unguroaică, și apoi 
şcoalei: atât celeia dela Sibiu, cât mai ales şcoalei 
capitulare dela Oradea. De altfel trecerea aceasta se 
poate explica chiar și fără intervenţia mamei sale. In 
familia lui, Țepeș — silit de Corvin — trecuse la cato- 
licism. Catolic era și Mihnea cel Rău. Când ne gândim 
la presiunea pe care Matei Corvinul o exercita asupra 
lui Ţepeş ca să-l facă să treacă la catolicism, ne în- 
chipuim că tânărul Nicolae, dacă nu devenea catolic, 
nu putea să ajungă la nici unul din rangurile înalte, 
pe care le-a ocupat mai târziu. Și apoi e de crezut 
— toată vieata sa ulterioară o dovedeşte — că viitorul 
mitropolit „marele restaurator al catolicismului în Un- 
garia“ — iubea profund legea, de care ţinea maică-sa, 
şi pe care nu e exclus s'o fi îmbrățișat — poate la 
căsătoria sa cu Barbara — chiar Stoian Olahus. Aceste 
treceri la catolicism, în vremea aceea când religia se 
confunda aproape cu naționalitatea, dacă erau folosi- 
toare personal noilor adepţi ai catolicismului, erau pri- 
mejdioase pentrucă, după renegarea religiei părintești, 
acești proaspeţi catolici, ajungeau pe nesimţite să-și 
uite și de neamul lor şi să treacă cu totul în tabăra 
stăpânilor unguri. 

Dar Nic, Olahus nu și-a uitat niciodată originea sa 
românească, ba — după cum am văzut din diplomă — 
chiar era mândru de ea, Și apoi poziţia lui de slujitor 
al unei Curți catolice era mai ușoară, cu mult decât, 
de pildă, a acelor domni care, după ce au trecut la 
catolicism, vin să domnească în Țara Munteniei, cu 
ortodoxia ei așa de tenace, care socotea pe papistași 
egali cu păgânii. 

Se va întreba unul și altul dacă în inima lui Nic. 
Olahus mai vibrau sentimente românești. Intrebarea 
este chiar deplasată pentru acele vremuri. Dacă în 
diploma lui se insistă asupra originei sale românești, 
apoi aceasta se datora de bunăseamă și faptului, că 
mitropolitul voia să accentueze originea sa princiară. 
Românii ca atare îl interesează mai puţin, deși nu uită 
în „Hungaria“ lui să vorbească de originea lor romană. 

Pe el îl interesează patria sa, care era Ungaria și 
acele moșii, pe care le stăpânea, primite fie din mo- 
şteniri, fie din daruri regale, și pe care dușmanul său 
Valentin Török i le răpise în timpul certei dintre Zá- 
polya și Ferdinand, când Nic. Olahus stătea ca secretar 
în Flandra. Pentru aceste moşii poartă el o întinsă 
corespondență cu provizorul său din Cegled, pe care-l 
îndeamnă mereu să facă tot posibilul spre a reintra în 
posesiunea moșiilor. Acestea erau patria lui Olahus. 

De Munteni nu vorbește decât cu dispreţ și cu 
necaz aproape retrospectiv. Poate că felul acesta dea 
judeca ţara sa de origine va fi datorit mediului în care 
a trăit, şi mai ales tatălui său, Stoian, care nu va fi 
uitat că a fost nevoit să fugă în ţară străină spre a-şi 
face rosturi nouă de vieaţă. De altfel manifestări de 
patriotism în acea vreme, în sensul în care le înțelegem 
noi azi, nici nu erau obişnuite. Interesele fundamen- 
tale, — în sfera cărora și în jurul cărora se grupează 
toate celelalte — sunt interesele câtorva case domni- 
toare, în conflict una cu alta, indiferent de naționali- 
tatea supușilor, pe care-i conduc. lată de ce nici nu 
avem să pretindem dela Nicolae Olahus să se intere- 
seze de Valahii săi, într'o vreme când acest sentiment 
naţional nu era destul de pronunţat. 

Oare Erasmus na fugit din patria lui, în care cu 
toate insistențele nu a voit să se întoarcă niciodată, și 


4* 

pe care se pare c'o detesta sincer? În această privință 
cel puţin se deosebește de Nic. Olahus, care dorea 
mereu să se întoarcă în „patria sa” Ungaria. Dar ceea 
ce l-ar fi îndemnat să părăsească pe Belgieni, pe care 
nu prea-i iubea, a fost de bună seamă și conștiința că 
în Bruxelles va lâncezi perpetuu ca secretar al Reginei, 
pe când pe el, care era totuşi un ambițios, în Ungaria 
îl aștepta o carieră, un viitor mai strălucit. Dar pentru 
a-şi făuri acest viitor, Olahus trebuia să fie și el de 
faţă în Ungaria, în mijlocul evenimentelor, căci cu mult 
înaintea lui Goethe se va fi convins și el că „die 
Gegenwart ist eine mächtige Göttin". 

Dar nu mai insist asupra portretului moral al lui N. 
Olahus, portret pe care l-a făcut undeva B. Kollányi 
(v. |. c.) în culori — e adevărat — destul de docu- 
mentate. Din întreaga sa vieață, cât și din manifestă- 
rile de admirație ale contemporanilor — minus invi- 
dioșii de felul episcopului Forgach — reiese că el a 
ştiut să fie un mare senior în toată puterea cuvântului 
şi un adevărat magnat al spiritului. 

Fie-ne îngăduit aici să insistăm puţin numai asupra 
unei laturi a firii sale. El a fost un om religios, chiar 
profund religios. lată o trăsătură, care n'are să ne mire 
în această familie a Drăculeștilor, în care extremele se 
ating!). Pe de o parte avem specimene de felul lui 
Țepeș şi Mihnea, pe de altă parte domnitori profund 
religioși ca Vlad Călugărul, Radu cel Mare, Radu Călu- 
gărul; Petru Paisie, a fost și el călugăr. Nu ne-ar mira 
deci că Nic. Olahus, care a ajuns restauratorul Catoli- 
cismului în Ungaria, sau „salvator al bisericei catolice”, 
cum îl numeşte Istoria eclesiastică maghiară, să fi fost 


1) Vlad Ţepeş de I. Bogdan, pg. XII și 55, „copiii acestui domn 
au prezentat diverse siptome de degenerare: unul de mania reli- 
gioasă, altul de mania cruzimei“, 

un nepot al acelui Vlad Călugărul, frate natural cu 
Vlad Ţepeş. 

Nic. Olahus moare în 17 lan. 1568 la Tyrnavia. Prin 
moartea sa familia Olah se stinge în parte bărbătească, 
deoarece, cum vom vedea mai jos, dintre cei doi urmaşi 
bărbătești ai fratelui său Matei, unul Mihaly, moare de 
copil, iar celalalt, Toma, moare în 1559 lăsând numai 
o fată, Lucrezzia. 

Matei, al doilea fiu al lui Ștefan, se va fi născut la 
Sibiu. Despre copilăria şi educaţia lui nu avem nicio 
ştire. Dar carte va fi învăţat şi el la Sibiu şi apoi, 
poate, la Oradia, ca și fratele său. Oricum el nu e un 
cărturar. Prima pomenire despre el o aflăm în acele 
documente prin care e recomandat la judicatura Orăștiei, 
pe care a obținut-o chiar în 1520, Intr'o sentință din 
1532, 17 Aprilie, dată de Zapolya în Deva, se pome- 
neşte de „circumspecti Mathei Olahi, judicis nostri 
regii”. Din alte părți deducem că va fi fost inspector 
al salinelor. El a făcut politica lui Zapolya, spre deo- 
sebire de fratele său care a slujit cu credință toată 
vieaţa interesele lui Ferdinand. Aceasta nu i-a împie- 
decat să fie buni fraţi. Cel puţin Nicolae îi poartă 
afecțiune și se interesează mereu de soarta lui. 

Moartea lui — nu știm pe baza cărui document — e 
pusă la 1536.!) Această moarte a fost cântată de multe 
celebrităţi ale Apusului,?) prieteni cu Nicolae, pe care 
voiau să-l consoleze pentru pierderea iubitului său frate. 
4) Kazy: Brevis comm. o pune în 1536 v. p. 52 (ed, 1718). 

3) „Ut suum affectum in fratrem superstitem demonstrarent, 
adornaverunt epitaphia Matthaei, viri suae aetatis clarissimi; Fran- 
ciscus Craneveldius, Juris utriusque doctor ; Petrus Nannius, Ferd. 
Regi et Mariae Reginae a Consiliis; Adrianus Viellius, Nicolaus 
Grudius, Laurentius Selirius, Hembertus, Daniel Mauchius, Adolphus 
Briardus, Iacobus Danus, Franciscus a Burgundia, Levinus Pana- 
gathus, Crucius Enomius, Corn. Graphaeus, Scribonius". Ibid. p. 52, 

Matei moare de tânăr. Poate că la 1536,!) nu va fi avut 
nici 40 de ani. Și în familia lui se vede că mai toţi 
mor de tineri. 

Matei lasă trei copii: doi băieţi, Toma şi Mihai, 
şi o fată, Anna. Primul ia în căsătorie pe Bakich Margit, 
tot o unguroaică, şi moare în 1559, 15 lunie.) El e 
îngropat în biserica S-tul Martin din Pojon.5) Mihaly) 
moare de timpuriu, fără urmaşi. Anna ia în căsătorie 
pe Biidy Mihaly şi se pare că urmaşi din această că- 
sătorie mai trăiesc şi azi.5) 

Din alianţa sa cu Margit Bakich, Toma are o fiică, 
Lucrezzia, care ca fată își pătrează numele de Olah.’) 
In 1554 ea se căsătorește cu loan Liszti. Din această 
căsătorie rezultă patru copii :7) loan şi Ștefan, Sofia şi 
Agnes. Aceasta se mărită cu Szunyogh Janos, iar fata 
ei, Anna Maria, intră prin alianţă în familia Majthenyi, 
care trăeşte şi până azi. 

Din cele de mai sus, reiese că în 1568, când se stinge 
mitropolitul de Strigoniu, în familia Olah nu mai trăiește 
niciun urmaş de spiţă bărbătească. Nicolae n'a avut 
copii, căci a fost cleric, iar descendenţii fratelui său, 
Matei, se prăpădesc toţi în vârstă tânără. Mai trainică 
a fost descendența de partea femeească. Ursula Olah, 

1) Nagy Ivan în Magyarország Csalâdai, vol. II, p. 214, dă 1536, 
4 lunie, ca dată a morţii lui Matei. De unde va fi luat această 
dată, nu ştiu. Poate din Kazy. 

2) v, loc. supra. cit. 

3) v. testamentul lui Nic. Olahus in „Történelmi Tár", an. 1896, 
pag. 149. 

4) In 1564, când Olah (Nic.) își face testamentul, Mihail mai 


trăia, căci unchiul său, mitropolitul, il lasă coherede asupra casei 
sale din Viena. 

5) v, Nagy Ivan, loc. cit. 

6) v. Történelmi Tár, a. 1896, Test. lui Olahus (Nic.) pag. 156. 

1) Anul morții sale nu se păstrează. Liszti are un fiu, loan 
(v. Test. lui Olah, loc. citat pag. 139) rezultat din altă căsătorie, 
robabil, căci in testament e pomenit doar ca fiul lui, [oannes 
isztius, secretarul, care mai târziu, în văduvie, ajunge episcop. 

care vine ca vârstă după Matei, se mărită întâi cu Cristof 
Császár, care va fi fost probabil tot din familia sa; 
mama ei, Barbara, e tot din familia Csâszâr. Din această 
căsătorie ea are un fecior, numit Nicolae, ca și unchiul 
său, și acestui Nicolae (Olah-Csâszâr), mitropolitul de 
Strigoniu îi lasă în testamentul său mai multe lucruri 
(v, test. pag. 139, 155 etc.). Acest Nicolae Olah Császár 
e căsătorit cu Anna Zluny, care și ea e pomenită de 
mai multe ori ca moștenitoare prin testament. Din 
această familie rezultă, (v. Karaczonyi, l. c.), și vestita 
familie a Esterhazilor.!) 

Ursula se mărită a doua oară cu Bona György, care 
moare la 1559, 3 Septemvrie, lăsând un fiu, Gheorghe, 
care moare de copil. 

Sora cea mai mică a lui Nic. Olahus, Ileana e po- 
menită în testament mereu singură (v. pag, 139, 154, 
156, 157, din Történelmi Tár, 1896) ceea ce înseamnă 
— poate — că la 1564, când se face testamestul, ea 
rămâne văduvă după Oloz (alias Olasz) Miklos. 

Aceştia sunt membrii din familia Olăheştilor, despre 
care ne dau știri documentele pe care le-am consultat. 
Vom încheia lista amintind şi pe acel György Bidi, 
pomenit de două ori în testamentul mitropolitului (v. 
op. cit, pag. 145 „affini adolescenti” și 155) care nu 
va fi fost altul decât fiul Anei Olah și al lui M. Biidy. 

Deci în interval de mai puţin de un veac (a doua 
jumătate a sec. al XV-lea, când Stoian se refugiază în 
Ardeal și până în a doua jumătate a sec, al XVI-lea), 
se sting toţi urmaşii de spiță bărbătească din familia 
Olăheştilor. Sângele familiei acesteia va fi trăit mai 
departe în urmaşii de partea femeească, şi anume în 
acei descendenți din familia Bidy, Majthényi şi cei 
ieşiţi din căsătoria lui Nicolae Olâh-Csâszâr cu Ana 


1) v. Nagy Ivan, op. cit., col. 3, pag. 106. 

Zlunyi, care sunt înrudiți cu Esterhazii. Cât despre 
Ileana Olah, sora mitropolitului, se pare că ea nu a 
lăsat urmași. 

E adevărat că Stoian Olahus a mai fost căsătorit 
odată, după moartea primei sale soţii, Barbara, cu o 
oarecare Jodgici (v. Karácsonyi, p. 179). Din această 
căsătorie, făcută la bătrâneţe, — Stoian va fi avut între 


50—60 de ani — e probabil că n'au rezultat copii. 
Altfel mitropolitul, în testamentul său, ar fi pomenit 
şi de ei. 


Spre a completa tabloul, trebue să ne ocupăm 
şi de ramura colaterală, care rămâne în Muntenia și 
e amestecată în luptele pentru tron. Am văzut că 
Nicolae Olahus afirmă că bunicul său Manzilla, „între 
alți fii” a avut şi pe Stanciu (în original „Stantzul”). 
Pe acest Stanciu, Karácsonyi prin emendaţia lui îl iden- 
tifică cu Danciu, care ar fi fost ucis la Sibiu, cu ocazia 
asasinării lui Mihnea-Vodă, Dar pe acest Danciu, Karâ- 
csonyi îl face un Dănulesc, socotindu-l fiu al lui Ba- 
sarab IV-lea, Ţepeluș, Bazat pe această lecţiune, K. 
susține că Danciu nu poate îi un Drăculesc, întru cât 
acest nume nu se întrebuinţează în familia Drăculeștilor. 
Argumentul nu e valabil, căci, de pildă, numele Vlad 
se întrebuinţează și în familia Drăculeștilor și în a 
Dăneștilor. Același lucru și cu Danciu sau Dan. Stan- 
ciul va fi fost un Drăculesc, dacă el e întradevăr fiu 
al lui Manzilla, Acest Stanciu, frate cu Stoian Olahus, 
a avut doi feciori: Petru de Argeș și Dan. Despre acest 
Petru, mitropolitul spune că îi e văr după tată (v. Hun- 
garia, p. 68) că stă în corespondenţă cu el, și că a 
fost domnitor în Muntenia. 

Pe acest voevod muntean, Xenopol (lst. Rom. Ed. II, 
vol. IV. pg. 253), îl identifică cu Petru Paisie, care dom- 
nește dela 1535—1546. Dar expunerea marelui istoric 

nu explică unele din datele, pe care mitropolitul ni le 
dă referitor la acest văr al său, iar genealogia pe care 
ne-o prezintă ne pune în încurcătură. Intradevăr 
Xenopol afirmă că Petru Paisie, Drăculesc, era fiul lui 
Radu-Voevod cel Mare şi frate cu Radu dela Afumaţi. 
Dacă menţinem această filiaţie, atunci Stanciul sub 
numele de Radu, a fost domnitor, iar Dan fiul său, şi 
frate cu Petru Paisie, a fost și el domnitor sub numele 
de Radu dela Afumaţi. lată atâtea identificări asupra 
temeiniciei cărora au să se pronunţe istoricii de me- 
serie. Se mai ivește însă o nedumerire: Dacă lui Petru 
i s'a tăiat nasul, cum afirmă Nic, Olahul în pasagiul 
citat, mai putea el ajunge domnitor? Ştim că legea ţării, 
ca și la Constantinopol, cerea ca domnitorul să nu fie 
infirm sau diform. Incă o chestie, care ar trebui lămu- 
rită, e cea privitoare la identificarea acelui rival al său, 
de care pomenește Petru Paisie în scrisoarea către vărul 
său din Bruxelles. Xenopol identifică pe acest dușman, 
cu Laiotă Basarab. E oare justă această identificare ? 

În acest studiu, bazat pe atâtea ipoteze şi pe atâtea 
conjecturi, pornite din dorinţa sinceră de a lumina un 
colţ din vieata unei familii de români trecute în 
Ardeal pe la jumătatea secolului XV, se desprinde 
următoarea concluziune : 

Cu toate ipotezele noastre nam putut stabili o 
filiaţie necontestată a lui Manzilla, filiaţie prin care 
să-l putem pune într'o legătură sigură cu una din cele 
două vestite familii de domnitori: Dănuleşti sau Dră- 
culeşti. Din tentativele de mai sus se vede, că se poate 
susținea și o origine şi cealaltă, deşi noi credem că 
drumul adevărat duce spre concilierea diverselor date 
contradictorii prin accentuarea faptului că înrudirile 
prin femeile din neamul Corvineştilor explică înrudirea 
cu ambele familii. 

III 
NICOLAUS OLAHUS DESPRE ROMÂNI 


Când citeşti opera acestui prim umanist român, ești 
ispitit să te întrebi, dacă în scrierile sale el iși mai 
aduce aminte de neamul lui şi în ce chip vorbeşte de 
el. Din fericire, în lucrările lui găsim mai multe pasagii 
în care nepotul de boier muntean se ocupă și de aceia 
din sânul cărora s'a deslipit. E curios totuși, până la 
un punct, că el îşi păstrează peste tot numele de Olahus 
(Valahul) care nu a fost decât o poreclă, pe care mai 
târziu a schimbat-o în renume. Căci toți membrii fami- 
liei lui sunt citați de el numai cu numele lor de botez; 
numele de familie nu se pomeneşte. Așa că numele 
de Olahus va fi fost numai porecla pe care şi-a luat-o 
când s'a stabilit în Ardeal, Stoian, tatăl lui Nicolaus. 
Această poreclă a păstrat-o apoi umanistul nostru, pe 
urmă fratele său, Matei, primarul din Orăștie. 

Știrile pe care ni le lasă referitor la noi, sunt cu- 
prinse în scrierea sa Hungarian și în bogata lui co- 
respondenţă. 

„Hungaria“ pe care o scrisese când se afla în Belgia 
(anul 1536—37) era un fel de tablou geografico-etno- 
grafic al „patriei“ sale, pe care voia să o facă cunos- 
cută Apusului, care nu va fi avut decât foarte vagi 
noțiuni de vechea Panonie. Acesta va D fost, firește, 
scopul pe care l-a urmărit scriind această carte vestită 
şi nicidecum dorinţa de a-şi arăta originea sa regală, 
cum insinuiază în chip pueril unii. 

In această scriere a sa, în capitolul XII (de Hungaria 
Transtibiscana) dă şi câteva știri despre noi. „Trans- 
alpina (Valachia) care pe vremuri se spune că a fost 
botezată Flaccia, dela Flaccus, care odinioară dusese 
acolo o colonie romană, se întinde dela munţii prin 
care se desparte de Ardeal, până aproape de Marea 
Neagră. Un ţinut şes, lipsit de ape... 

Prinţul acestei ţări, numit voevod, în vremea noastră 
e Radul, care, puternic prin autoritate şi forțele sale, 
îşi are reședința în Targawystya. Se spune că la ne- 
voie, poate să recruteze în ţara lui şi să pună în linie 
de bătaie, până la patruzeci de mii de oameni. E supus 
Regelui (ungur!) căruia, prin delegaţi, îi prestează jură- 
mântul de credință. In această provincie, din timpul 
străbunilor noștri şi până în vremea de azi, au fost 
două familii, născute la început din aceeași casă: una 
a Dăneştilor, dela Dan-Voevod, cealaltă a Drăculeștilor, 
dela Dracul. Din ei se aleg voevozi legitimi, ajutaţi când 
de armata Regelui nostru (ungar), când de armatele 
Sultanului. 

In vremea lui loan Huniade, voevodul Transilvaniei, 
care mai pe urmă fu Guvernator al Ungariei, voevodul 
Dracul (Vlad), după ce a alungat pe o parte din Dănești 
iar pe alţii i-a ucis, a pus mâna pe tron. Manzilla, (sic) 
din Argeş, care ţinea de nevastă pe Marina, sora lui 
Huniade, avea, între alți copii, pe Stanciul, (care la 
rândul lui avea doi feciori, pe Dan şi pe Petru) şi pe 
Stoian, adică Ştefan. Acesta m'a născut pe mine, pe 
Matei, pe Ursula, și pe Elena. Dracul (Vlad), ajungând 
pe tron, prinse în cursă pe unchiul meu, Stanciu, şi-l 
ucise cu securea. Ştefan, băiat încă, ca să scape de 
tirania lui, cu ajutorul lui Dumnezeu, a fugit la Regele 
Matei (Corvinul) care, [după cum am auzit dela chiar 
tatăl meu, iar după aceea dela loan Bornemisa şi dela 

Ambroziu Sarkan, comiți în Ungaria, care, împreună 
cu tatăl meu, luptau sub comanda regelui (Matei)], ho- 
tărise în dese rânduri să-l ducă cu oastea (în Muntenia) 
şi să-l pue pe tron,!) Dar tatăl meu, văzând că desele 
schimbări, (nesiguranța timpului = rerum mutationes) ce 
se fac acolo (în Muntenia) pentru a ajunge la tron, sunt 
primejdioase, a preferat să se însoare în Ardeal (la 
Sibiu) cu mama mea, Barbara Hunzar, și să ducă o 
vieaţă privată, decât să ajungă pe tron şi, expus la o 
mie de primejdii, să fie ucis, cum au fost ucişi stră- 
bunii săi. 

După o bucată de vreme, Mihnea, rudă de aproape 
cu noi, ca unul ce era tot din familia Dănuleștilor, om 
foarte isteţ şi viteaz, e ales Voevod. Când acesta fu 
alungat din ţara sa de boierii perfizi, uniți cu Turcul 
pe la 1510, dându-i-se garanţia publică (publica fide) de 
către Vladislav, tatăl lui Ludovic, a fugit la Sibiu în 
Transilvania, cu soția lui, cu fiul său, Mircea și cu o 
fată, pe care, după cum am aflat, a luat-o mai târziu 
de soţie Voevodul Moldovei. 

În acest oraș, nu după mult timp, pe când într'o zi 
ieşia din biserică și era condus la locuinţa lui, ca semn 
de onoare, de către tatăl meu şi de către loan Horvat 
de Vingarth, un oarecare Demetrius laxit,2) de naţiune 
slav (Rascianus), ţâşnind deodată din ascunzișul lui, La 
lovit pe Mihnea care, la adăpostul chezășiei obștești, 
era nepregătit şi nu se aștepta la niciun rău, făcându-i 
trei sau patru răni, ucizându-l chiar în mijlocul celor 
ce-l petreceau şi al unui mare număr de curteni ai lui 
care în urma tocmai a poruncii lui nu se înarmaseră, 


1) V. şi Codex epistol. N. Olahi p. 311. M. H. H. Diplomataria 
vol. XXV. 


2) v. Codex. epist. ibidem. 

ca să nu pară că n'ar avea încredere în garanţiile de 
siguranță publică ce li se dăduse... 

Aceste două familii (Dănuleşti și Drăculeştii) până 
în ziua de azi sunt în continuă dușmănie, fiecare din 
ele străduindu-se din răsputeri, când cu ajutorul Tur- 
cilor, când cu al Ungurilor să aleagă pe Voevod din 
familia sa. Cel care ajunge la putere, ucide nu numai 
pe cel din partida adversă, dar chiar pe cel din pro- 
pria sa familie, când acesta ar fi bănuit că umblă după 
domnie şi adesea, după ce l-a prins, îi taie nasul, sau 
alte părţi ale trupului. Acest lucru s'a întâmplat și mai 
înainte, dar s'a întâmplat și acum de curând. Petru de 
Argeş,!) unchiul meu,?) ful lui Stanciu, de care am 
pomenit mai sus, mi-a scris zilele acestea din Ungaria, 
că a fost pus Domn în Muntenia, de Mohamet, pașa 
Sultanului turc. Când era pe tron, după câtva timp, a 
fost trimis cu armată un alt domnitor din familia 
adversă, care să ia tronul, după ce-l va fi surghiunit 
pe el. Dar el (Petru) aflându-se între cele două armate, 
l-a provocat la duel pe adversarul său, l-a rănit şi l-a 
dat jos de pe cal, dar, când voia să-l omoare, Baronii 
Munteniei, care, adăogând în limba lor două litere, se 
numesc Boiaroni, recurgând la perfidie, au liberat pe 
cel învins, l-au prins pe el însuşi (pe Petru), i-au tăiat 
nasul şi l-au izgonit. Totuși el speră în îndurarea lui 
Dumnezeu, că va alunga pe uzurpator, că va spăla 
ruşinea cu armele şi va pune iar mâna pe tron prin 
vitejia lui. Astfel nădejdea mână pe om, pe când soarta 
lucrurilor omeneşti obișnueşte să se schimbe. Dar, abia 


1) Domnitorul Petru Paisie, v. Xenopol. Ed. II. Vol. IV., pag. 269. 
Ist. Românilor. 


*) de fapt acesta e vărul, nu unchiul său; Stanciu, tatăl ace- 
stui Petru, îi era uncbhiu, întru cât era frate cu Stoian, tatăl lui 


Nicolae Olahus. 

dacă în altă parte poate fi sigură tovărășia tronului 
(regni societas) necum în Muntenia, în vremea noastră, 
când ea, în cea mai mare parte, e supusă tiraniei 
turcești, 

Valachii sunt creștini, numai că, urmând pe Greci, 
se deosebesc de Biserica noastră în privinţa purcederii 
Duhului Sfânt și altor articole mai puţin importante 
(tolerabilioribus)”.!) 

Despre Moldova, Olahus scrie (p. 59—60) următoa- 
rele ` „Moldova la Răsărit (?) se mărginește cu Mun- 
tenia, la Nord-Vest cu Polonia; la N.-E., prin Podolia, 
nu e prea depărtată de Tătari, care sunt vecini cu 
Marea de Azov. Şi Principele acestei ţări se numește 
Voevod, dar nu e expus la atâtea schimbări primej- 
dioase ca în Muntenia. El, ca și Voevodul Munteniei, 
prestează jurământ de credinţă Regelui Ungariei. Pentru 
a-i menţine în fidelitate, Regii ungari le-au dăruit în 
Transilvania câteva cetăţi, In vremea noastră (1536) 
domnește în Moldova Voevodul Petru (Rareș). Moldo- 
venii au aceeași limbă, obiceiuri şi religie ca şi Mun- 
tenii; se deosebesc întru câtva numai prin îmbrăcă- 
minte. Ei se ţin mai de neam și mai de ispravă decât 
Muntenii. Au cavalerie excelentă. Adeseori au părăsit 
pe Regele Ungariei, deseori au purtat războiu cu Polonii. 
In timp de războiu se zice că pot ridica o oaste până 
la 40 mii de oameni. Limba lor și a celorlalți valahi, 
a fost cândva romană, căci ei sunt colonii de Romani. 
In vremea noastră limba lor se deosebește foarte mult 
de a lor. Decât, multe din cuvintele lor pot fi înțelese 
de latini”. 

Scriitorul nostru vorbeşte apoi de Ardeal ei, între 
altele, de Timișiana, care l-a impresionat prin abondenta 


1) v, Hungaria p. 54—59. Ed. Kollar. 

de peşti. Dăm aici în traducere frumoasa lui descriere a 
Transilvaniei : „Neamul acesta de oameni robust, răz- 
boinici, înarmaţi, sunt provăzuți cu cai buni, sdraveni. 
Intreaga regiune e alcătuită alternativ din șesuri și 
păduri, întretăiată de ape cotite, plină de pământ ro- 
ditor. Bogată în vin, aur, argint, fier și alte metale şi 
sare; cât se poate de îmbelşugată în boi, fiare, urşi și 
peşti, aşa că nu poți învinui firea că n'ar fi grămădit 
în acest ţinut toate bunătăţile traiului. In ea sunt patru 
naţiuni: Unguri, Săcui, Saxoni şi Valahi. Intre aceştia 
Saxonii sunt consideraţi cei mai slabi în războiu. Un- 
gurii şi Săcuii se slujesc de aceeași limbă, numai că 
Săcuii au câteva cuvinte specifice graiului lor... Saşii se 
socotesc a fi colonişti ai Saxonilor din Germania, aduşi 
aci de Carol cel Mare, lucru care se adevereşte prin 
potrivirea limbilor acestor două popoare. Valahii se 
spune că sunt colonii Romane. Dovadă de acest lucru 
e faptul că au multe cuvinte comune cu limba Romană. 
Monede romane se găsec multe în acest loc şi ele con- 
stituesc un neindoelnic semn al vechimii stăpânirii ro- 
mane prin părţile acestea“.1) 

In acest mozaic de popoare care alcătuiau Ungaria, 
Olahus constată, în urma împrumuturilor linguistice pe 
care fatalmente și le făceau aceste popoare împreună 
locuitoare, prezenţa unor cuvinte comune la toate gin- 
Dle ce alcătuesc populaţia ei. Și cu acest prilej, edi- 
torul din 1763, Kollarus, nu se poate împiedeca de a 
face următoarea extrem de importantă ei fatidică obser- 
vaţie: „Oraşele mai de seamă și mai populate 'sunt 
locuite de Unguri, Germani şi Slavi, care împreună cu 
Valahii alcătuesc populaţia întregului regat. Dar nea- 
murile slave, împărţite în Slavi, Poloni, Ruteni, Boemi, 
Moravi, Croaţi, Dalmaţi, Slavoni, Serbi şi Rascii (?), 


') pag. 62. 

ocupă partea cea mai mare a regatului, încât partea 
aceasta a Europei pare că-și reia înfățișarea pe care 
a avut-o înainte de venirea Ungurilor. Căci dela Nord 
și Sud încetul cu încetul neamurile slave se reintorc 
în inima ţării și se răspândesc foarte mult prin toate 
provinciile regatului. Popoarele germane vin dela Apus, 
iar Valahii îşi trimit la noi coloniile lor din spre Rä- 
sărit. Cea mai mică parte a Ungariei e aceea care cu- 
prinde pe Unguri, adică pe poporul ce se slujește ex- 
clusiv de limba ungară și mă tem să nu piară însăşi 
limba lor, în acelaşi chip, în care a pierit limba Cu- 
manilor. 

„Valahii în limba lor își zic Rumunyi (Rumâni) adică 
Romani și socot că vorbesc rumunyeschte (rumânește) 
adică în limba Romanilor. Limba lor mai pură are cea 
mai mare afinitate cu limba italiană, dar limba de care 
se slujesc, mai ales Bihorenii, în biserică, e sporită cu 
vocabule slave, din pricina religiei pe care, primind-o, 
dacă nu mă înșel, dela popoarele slave care se închină 
după ritul şi dogma greacă, o păstrează cu cea mai 
mare încăpăţinare (tenacissime retinent). Lucrul acesta 
l-am constatat eu însumi, când fiind la Oradea Mare 
într'o misiune de Stat, am avut prilejul să stau cu ei 
de vorbă.) 

lată câteva știri despre ţările românești, aflătoare în 
Ungaria lui Nicolaus Olahus. El face impresia că e 
obiectiv, însă de o obiectivitate care uneori merge aproape 
până la vădită răceală față de patria tatălui său. Am 
văzut că și acesta, cu toate îndemnurile lui Matiaș 
Corvinul, n'a mai vrut să se întoarcă în Muntenia, nici 
chiar ca domnitor, Prea îi era teamă de aceşti Valahi, 
cruzi și neiertători, din ghiara cărora era mulțumit că 


1) v. p. 91—92. 


www.dacoromanica.ro 


65 


a scăpat odată. E firesc să admitem că această — 
dureroasă pentru noi — rezervă, față de fara strămo- 
șilor săi (printre aceştia era şi vestitul Mircea) era 
moștenită dela tatăl său, Stoian sau Ştefan. 


Nicăeri n'a formulat el mai bine sentimentele pe care 
le nutrea pentru Munteni, decât în scrisoarea pe care, 
în 7 Martie, 1533, o trimite din Bruxelles amicului său, 
diplomatul C, Scepper, În această lungă misivă, care 
cuprinde oarecum crezul său în politica externă, Nicolae 
Olahus, care, spre deosebire de alți contemporani, era 
de părere că Ungaria nu se poate menţine şi nu poate 
scăpa de Turci, decât cu ajutorul Habsburgilor,!) scrie 
între altele și următoarele: „Nu pun mare temei pe 
Munteni şi pe Moldoveni, când e vorba de a ne sluji 
de ei pentru prietenia noastră şi a Polonilor. Tu nu 
şti cât e de nesigură condiţia voevozilor munteni”. Apoi 
citează exemplul tatălui său, şi după aceea continuă 
cu o vădită amărăciune: „i-am citat acest exemplu 
particular, ca pe de o parte să vezi, de ce am rătăcit 
aşa departe — unde sunt acum (Bruxelles) — de patria 
mea părintească, iar pe de alta ca să ştii că domnia 
şi alianța cu Valahii nu e trainică,.?) Căci Muntenia e 
despărțită de Turci numai prin Dunăre, pe care o pot 
trece când vor, ca să gonească sau să ucidă pe voe- 
vodul muntean. Şi dacă nu fac Turcii acest lucru, apoi 
îl fac de cele mai multe ori Valahii, care se irită 
chiar de cele mai uşoare injurii, cum s'a întâmplat cu 


1) v, Ödön Noszkay: Oláh Miklos levelezescnek miivelâdestărteneli 
vonatkozásai p. 62. 

1) Pricina acestei stări de spirit o punea Olahus pe seama in- 
tluenţii Turceşti, după cum se poate ghici din pasagiul de mai sus. 
(Pag. 58 Ed. Kollar, Hungaria) combinat cu caracteristica perfid:ei 
turcești de care Olahus vorbeşte tot în această scrisoare către Scepper 
(v. Codex epist, pag. 309), 


5 

Mihnea-Vodă.., De aceea forţele Valahiei pot să vateme 
Transilvaniei, când ea e lipsită de apărători, dar nu 
prea pot ajuta la apărarea Ungariei“.!) 

Vorbind de nesiguranța și intrigăria din Muntenia, 
Olahus întrebuințează, pentru a le caracteriza, cu- 
vântul destul de tare „practice valahe” (practicas 
Valahorum) căror Mihnea a căzut victimă chiar la Sibiu, 
Decât aceste „practici“ le vor fi învățat Valahi — după 
părerea umanistului nostru — dela Turci, care și ei 
le-au învăţat de bunăseamă, dela bizantinii decăzuţi, 
pe care, chiar după cucerirea Constantinopolului, crunţii 
cuceritori au continuat să-i păstreze în slujba lor. Așa 
că — indirect — în gura lui Olahus, reproșurile adre- 
sate cu atâta amărăciune Valahilor (levibus etiam affecti 
contumeliis) care nu-şi ţin cuvântul, se îndeletnicesc cu 
intrigi și-și ucid domnitorii, au un mare aer de ru- 
denie cu atacurile lui Eminescu, împotriva Grecoteilor 
din Muntenia, şi cu năduful de azi al Ardelenilor îm- 
potriva Bizantinilor din Bucureştii. Am rămas aceiași, 
veșnic aceiaşi. Și Nicolae Olahus, într'un timp atât de 
scurt, reușise doar să se ardelenizeze admirabil. 


1) v, Codex epist., pag, 311. 

IV 
NICOLAE OLAHUS ȘI CULTURA ELENĂ 


Nicolaus Olahus e primul umanist adevărat de origine 
română. Și el e umanist, nu numai prin spiritul şi men- 
talitatea lui, ci și prin cunoașterea temeinică a celor 
două limbi clasice, latină şi greacă. In latină era, după 
mărturia cunoscătorilor săi, un maestru.!) Dar temei- 
nicia cunoștințelor sale de grecește a fost pusă la în- 
doială.?) Cred că pe nedrept, după cum se va evidenția 
din cele expuse mai jos. Întradevăr, diploma prin care 
la 1548 e ridicat la rangul de baron al imperiului?) 
vorbeşte de profunda lui cunoștință „atât a limbei la- 
tineşti, cât și a celei grecești“, iar în 1538, adică cu 
10 ani mai înainte „Canonicus Gulielmus” din Louvain, 
între altele îi scrie: „Et ego quidem hactenus in te 
mirari soleo non vulgarem utriusque linguae peritiam.. 3 

Rudimentele de limba greacă le-ar fi căpătat în şcoala 
capitulară dela Oradea, unde a studiat, ca tânăr, între 
1505—1512. In acea vreme influența Renașterii se făcea 
tot mai resimţită în școli, iar în programul dela Oradea, 
pe lângă retorică, poetică, istorie, astronomie, medicină 
şi muzică, se învățau în primul rând şi limbile clasice, 
Se vede însă că, după ce a ieșit din școală, în inter- 
valul de timp cât a stat la curtea regelui Vladislav și 


1) Koilany: Oláh Miklós (Kath. Szemle, 1888, pg. 34). 

2) Kollany: ibidem. 

3) v. Rosenberg, ed. Kollar, pg. 231. 

1) v. Ipoly Arnold: Codex epist. (in M. H. H. dipl. XXV., pg. 621). 


Sr 

Ludovic I, n'a mai păstrat contactul cu greceasca, 
pentrucă, ajuns la Bruxelles, unde funcţiona ca secretar 
al învăţatei regine Maria, el se apucă să înveţe din 
nou limba lui Omer. Pentru studiul limbilor, feciorul 
lui Stoian Olahus din Sibiu, se pare că avea și o de- 
osebită înclinaţie şi multă ușurință. Ödön Noszkay ne 
dovedește că pe lângă ungară și latină, Nicolaus avea 
cunoştinţe de germană, franceză, turcă şi română. Deci 
nu îi va fi fost greu să-și asimileze și limba care atunci 
făcea parte din arsenalul de cunoștințe ale tuturor 
umaniștilor adevăraţi. Influenţa mediului belgian, cât 
mai ales și marea lui admiraţie pentru opera lui Frasm, 
tixită de elemente grecești, vor fi exercitat o influenţă 
decisivă. Din vasta lui corespondență putem urmări 
fazele studiilor sale de greceşte, care, contrar părerilor 
cercetătorilor unguri, l-au dus la admirabile rezultate. 
Prima lui grijă când ajunge în Belgia, e să-şi caute un 
profesor de greacă. Unul din acești profesori e Levinus 
Pangathus, elev al lui Erasm, — binecunoscător de 
greacă, pe care mai târziu îl găsim la curtea reginei 
Maria, unde Olahus îi găsise o slujbă. In scrisoarea 
către Olahus a lui Erasm, din 3 Mai 1552, marele 
umanist îi scrie: „Levinum meum tibi commendo... 
Audio te quoque hellenizein, quam ad rem tibi Levinus 
possit esse usui“ (Arnold, op, cit., pg. 212). Din lecţiile 
lui cu Levinus nu s'a ales mare lucru, căci acesta s'a 
însurat în curând şi — după concepţia umaniştilor — 
un om însurat era pierdut pentru studii. Adevăratul 
profesor al lui Olahus a fost Iacobus Danus, tot un 
elev al lui Erasm. Acesta îi fusese recomandat de 
Brassicanus, profesor la Louvain, căruia Olahus îi 
mulțumește prin scrisoarea din Znoym, 28 Mai 1529 (v. 
Ip. Arnold, op. cit, pg. 9). Mai târziu îl vedem pe 
Olahus în legătură cu un profesor de greacă din 

Enghien, prieten cu Iacobus Danus, numit Arnoldus 
Oridryus, Acesta (v. scris. pag. 126) se arată încântat 
că-l poate servi pe secretarul Reginei, pe care îl tămâe 
cu complimente bine aduse. La Crăciunul aceluiaşi an 
(1531) îi trimite gramatica scrisă de el, şi îi dă instruc- 
țiuni cum să se slujească de ea, criticând totodată 
gramatica lui Teodor Gaza, că ar fi prea obscură. „In 
cartea mea — spune el — dau sfaturi, precepte și fac 
pe cineva ramatic, aproape fără să fac gramatică, 
Greaca seamănă mult cu latina. Atunci ce mai e nevoie 
să încărcăm pe cititorul latin cu regule plicticoase si 
inutile? Apoi ai cu tine pe lasparus (Iacobus Danus) 
care îţi va da toate explicaţiunile necesare”. Apoi fä- 
săduește să-i trimeată o traducere „mot-â-mot” (de 
verbo ad verbum) din Hesiod (Lucruri şi zile). 

Zelul maturului discipol era — pe cât se vede — 
foarte mare. Deşi extrem de ocupat cu slujba lui atât 
de importantă și obositoare, deși sâcâit de Regina care 
era o pasionată călăreaţă și vânătoare și îl silea totdeauna 
s'o însoţească în excursiile ei cinegetice, totuși Olahus 
găsește vreme să se ocupe de studiul său favorit. lată 
ce-i scria în 10 Martie 1532 amicului său Ursinus Velius, 
vestit poet de limba latină şi preceptor al fiilor lui 
Ferdinand. „Zilele acestea Regina s'a dus pentru patru 
zile la vânat ca să-și mai recreeze spiritul copleșit de 
atâtea afaceri și osteneli pe cari i le dă aceste pro- 
vincii. Eu, obţinând un concediu dela ea, m'am dus 
la vestita universitate a celor trei limbi dela Louvain 
departe de patru mile de aici, ca să-mi mai înviorez 
sufletul, pentru ca, dupăcum regina vânează în codri 
mistreți și fiare, tot astfel să vânez și eu la Louvain... 
pronunția elenică Dn original în grecește) și ca să re- 
înoesc prietenia cu profesorii cu care am făcut cuno- 
ștință mai înainte.” (v. Arnold, op. cit., pg. 205). 

Cu o săptămână mai înainte îi răspundea profeso- 
rului de greacă din Angia, (Enghien), scuzându-se de 
întârzierea pricinuită de răritatea curierilor şi asigu- 
rându-l că se va sluji bucuros de gramatica greacă pe 
care i-o trimisese. Totodată își exprimă regretele sale 
că ocupaţiunile prea acaparante îi lasă prea puţin timp 
de consacrat studiului, „Insă — continuă el — de aci 
încolo mă voiu aranja în astfel că nicio ocupaţie publică 
sau privată sau orice lucru protivnic studiului să nu 
mă poată îndepărta de atenția pe care ţi-o datoresc 
ție și altora." E delicioasă această scrisoare a unui om 
de curte și mare diplomat către profesorul naiv pe 
care îl asigură — cu ce ironie fină! — că prin gra- 
maticile sale se va face „memorabilem posteritati,” 
(v. Arnold, pg. 204). 

In scrisoarea către Erasm, din 26 Iulie 1532, Olahus 
îi vorbește marelui umanist de profesorul său de greacă, 
Iacobus Danus, de care părea a fi mulțumit: „De 
el (lacobus) mă slujesc numai pentru elementele de 
greacă ,.. căci din copilărie s'a instruit în școli în cu- 
noştinţa acestei limbi“. (v. Ipolyi, op. cit., pg. 228). Acest 
Danus era de bună seamă un Danez, precum el, Ni- 
colae Olahus era Valah. Vedem cu acest prilej, cum 
în sec. XVI, în Bruxelles, la curtea Reginei Maria, un 
român învaţă grecește cu un profesor danez recomandat 
de umanistul flamand, Erasmus, Frumoasă împerechere 
de interese literare între oameni de naţiuni aşa de 
diferite, pe cari îi reunește în republica literelor idealul 
unei culturi clasice! 

Pentru a-și apropia comorile culturii elene Olahus 
se pusese în legătură — cum am văzut — cu profe- 
sorii dela Louvain. Intre aceștia era și R. Rescius, care 
avea și o vestită tipografie. Acest umanist, într'o scri- 
soare (v. Ipolyi, pg. 169) îl sfătuește pe Olahus să 

continue harnic cu studiul limbii elene. „Eu îți voiu pune 
la îndemână orice carte de care ai nevoie din librăria 
mea. lacob Danus ştie ce s'a tipărit la mine. Roagă-l 
să-ţi spue care din cărţile tipărite la mine ţi-ar trebui”. 

In diferite rânduri Rescius îi trimite diferite cărţi de 
greacă. Astfel la 9 Iulie 1533, îi trimite aforismele lui 
Hipocrate, Iliada și Odiseia, anunţându-i totodată că 
în acest an va interpreta la universitatea din Louvain 
Iliada şi Odiseia. Apoi îl înştiințează, că după îndemnul 
cardinalului „a Rudulphis“ din Boemia, se pune la cale 
scoaterea ediţiei princeps a lui Eustațiu, comentatorul 
lui Omer. In 30 Oct. acelaşi an îi trimite două omilii 
ale lui Vasile cel Mare, iar în 1535 o omilie a lui 
Vasile „contra beţivilor“ tradusă pe latineşte de Cra- 
neveldius şi dedicată lui N. Olahus; în 27 lanuarie 1536 
îi trimite „Institutiones graecae juris civilis”, şi mai târziu 
două cărţi grecești de epistole. Cărţi greceşti a primit 
secretarul Reginei din toate părţile și o mare parte 
din ele se păstrează şi azi în biblioteca ordinului fran- 
ciscan din Pojon. (v. Kollany: Kath. Szemle, 1888, 
pg. 62). 

In învăţarea limbei greceşti se vede că Olahus a avut 
și momente de descurajare. Dintrun răspuns al lui 
Levinus Cartusianus, din 22 August 1533, se vede că 
era vorba de o bucată — în proză sau în versuri — 
greacă, improvizată de proaspătul student în grecește. 
Levinus descoperise o greşală sau două la articole a îi 
comunicase observaţiunile sale. Descurajat, Olahus i-ar 
fi răspuns: „Se pare că vremea pe care am întrebu- 
ințat-o să învăţ grecește, mi-am pierdut-o de geaba". 
Carthusianus însă îl consolează cu aceste cuvinte: 
„Sunt atât de puţin contrariat (de greşala ta), încât 
dimpotrivă mă desfată uşurinţa dicțiunii tale şi con- 
strucţia elegantă a îrazelor tale,., Dacă în mijlocul 

atâtor ocupații de Curte ai putut face astfel de progrese, 
oricine își dă seama că, dacă te-ai forța ceva mai mult, 
în curând ai ajunge perfecțiunea,“ 

În altă parte găsim în o scrisoare pe elenistul Nannius, 
discutând cu Rescius epitaful grec făcut de Olahus în 
onoarea lui Erasm, în care un articol i se părea ne la 
locul lui, deși Rescius credea că e corect. 

lată atâtea pasagii din care reese că mitropolitul de 
mai târziu se ocupa intensiv cu greaca, dacă ajunsese 
să scrie în această limbă chiar bucăţi în versuri. Cert 
e că el citise în original pe cei mai mulţi autori de 
limba greacă, iar conștienţiozitatea lui se vede, de 
pildă, din scrisoarea unde roagă pe Hadrianus Ame- 
rotius (Ipolyi, pg. 467) să-i interpreteze un pasagiu din 
o scriere a lui Lucian, pe care el nu l-a înţeles destul 
de bine. Acestea aveau loc prin 1534. Corespondenţa 
sa de mai târziu ne arată că graţie hărniciei și talen- 
tului său, peste câţiva ani a învins toate aceste difi- 
cultăți și a ajuns stăpân pe limba elenă. Intro scri- 
soare, Lev. Ammonius îl felicită pentru succesul lui 
în această direcţie, Din răspunsul său: „O de-ar fi așa! 
Dar cât de greu îmi merge greaca, observ în fiecare 
zi” se vede cu câtă tenacitate caută să-și apropie această 
limbă. El făcea zilnic exerciţii cu cei doi profesori ai 
săi, Levinus Panagathus și Iacobus Danus, exerciţii cari 
constau în mare parte din traduceri, lecturi și teme. 
Compozițiile lui de greacă nu se păstrează. Probabil 
vor fi în vreo arhivă a bibliotecii din Bruxelles, Lou- 
vain sau Gand, Ştim că a scris un epitaf!) grec în cinstea 
lui Erasm, în distihuri elegiace, care ni se păstrează în 
traducerea latină a lui Craneveldius (v. Ipolyi, pg. 595), 


1) Despre care Craneveldius spune: „et delectatus sum carmine 
tuo graeco, quod profecto tale est, ut ne Athenae quidem ipsae, 
emittere possent tersius eruditiusque" (v. Ipolyi: pg. 595). 

însoţită de câteva observaţii asupra originalului. Dar 
dacă compoziţii în limba lui Platon nu erau partea lui 
cea mai tare, se pare că el era un excelent traducător 
din această limbă, In 1536, P. Pannius primise dela el 
nişte traduceri din grecește, Ceea ce-i mai interesant e 
că aceste bucăţi (nu se știe care) fuseseră odată traduse 
de Erasm. lată ce scria savantul său corespondent, 
relativ la aceste traduceri făcute de Olahus: „Fireşte 
că e spre folosul studioşilor ca să existe mai multe 
interpretări ale aceleiași opere. Astfel ei prind sensul 
mai uşor, mai ales când traducătorul redă exact textul 
grec, lucru pe care nu m'aș sfii să-l afirm sub jurământ 
despre tine şi despre veneratul Erasm (care la această 
dată: Noemvrie 1536, murise). Am citit şi am recitit 
aceste scrieri cu un interes egalat numai de voluptatea 
pe care mi-au procurat-o. La fiecare frază am consultat 
şi textul grec şi traducerea latină ce rivaliza cu textul» 
am cântărit greutăţile şi dibăcia traducerii, şi m'am 
minunat (așa să-mi ajute Dumnezeu) de talentul cu 
care ai tradus fiece cuvânt, fără să desfigurezi ideea, 
pe care a-i redat-o fără să omiţi o vorbă, Să mă ierte 
umbra lui Erasm, dar mi se pare că în această pri- 
vință (a traducerii) eşti mai conştiincios decât el." (v. 
Ipolyi, pg. 592—3). 

Dintr'o scrisoare pe care i-o trimite acelaș în Oc- 
tomvrie 1537, înainte de a-i anunţa că s'a apucat să 
traducă Andromaca lui Euripide, îi spune: „Aflu din 
scrisorile lui Iacob Danus că te-ai apucat să afaci pe 
Eshine, aducându-i învinuire pentru solia de care s'a 
achitat aşa de rău. Aș vrea së știu din lucrările sau 
din notițele tale, la ce primejdie e expus acuzatul acela, 
căci nu mă îndoesc că tu vei trata chestiunea cu acelaş 
succes pe care l-ai avut în celelalte.” (Ipolyi, 605), 
Despre lucrarea aceasta nu mai avem nicio ştire. 

Poate că Olahus, care publica atât de greu, nu va îi 
dat-o niciodată la lumină cum nu a dat nici „Hun- 
garia” care a trebuit să aştepte 200 de ani până să 
vadă lumina zilei. 

Cât de multă încredere avea în el elenistul Nannius, 
se vede şi din aceea că în mai multe rânduri îl roagă 
să citească şi să corige o traducere a lui din grecește 
(Cuvântarea lui Demostene în contra lui Leptine) în 
latineşte, pe care voia s'a scoată sub auspiciile lui 
Olahus şi să i-o dedice. Traducerea — după cât ne 
asigură traducătorul — a și ieșit la Louvain în 1538, 
din tipografia lui Rescius. 

Vorbind de „Hungaria“ sa, care a făcut mare vâlvă 
printre umaniştii Țărilor de Jos, Nannius îi laudă stilul 
şi spune că prin obiectivitatea ei se resimte de marile 
modele pe care le-a frecventat autorul, influențat în 
bine de lectura lui Tucidide, Xenofon şi Salustiu. 

După toate aceste dovezi mai e oare îngăduit să 
credem, că Olahus a fost un slab cunoscător de greacă, 
cum afirmă unii cercetători unguri? Nu reese oare 
din dovezile de mai sus, că dacă nu era un elenist 
de talia lui Erasmus, făcea în orice caz figură foarte 
bună atături de ceilalţi elenişti ai timpului? Şi apoi 
să nu uităm că, dacă ceilalți se ocupau exclusiv de 
studiu, el consacra cea mai mare parte a timpului său 
afacerilor de Stat, şi că totuşi scurtul timp ce-i mai 
rămânea pentru studii, l-a utilizat cu atâta hărnicie şi 
pricepere că era considerat ca un vrednic emul de cei 
mai mari savanţi ai timpului, 

V 
NICOLAUS OLAHUS ȘI ERASMUS DE ROTERDAM 


Nicolae Valahul, strănepotul domnitorilor din Mun- 
tenia, ajunsese la vârsta de 31 de ani secretarul Re- 
gelui Ludovic şi al Reginei Maria, sora lui Carol Quintul. 
„După doi ani dela această numire, care avu loc la 
1524, Ludovic pierind în crunta bătălie dela Mohaci 
(1526), credinciosul sfetnic urmă, peste tot, pe regina 
lui, oprindu-se în diferite orașe, de unde trimetea scri- 
sori cunoscuţilor şi prietenilor săi, numeroşi şi iluștri. 
Căci Olahus avea multe relaţiuni în lumea nobililor și 
a învăţaţilor, relaţiuni datorite atât spiritului, cât şi 
caracterului său minunat, orice ar zice detractorii lui 
contemporani sau trecuţi. 

In cele din urmă, Maria fiind însărcinată de fratele 
său să ia conducerea Țărilor de Jos, ea porni îm- 
preună cu nedespărțitul ei secretar înspre destinaţie, 
făcând drumul, cum era şi firesc pe vremea aceea, cu 
popasuri mai lungi sau mai scurte în diferite orașe. 
Dintr'unul din aceste oraşe, Augsburg, e datată prima 
scrisoare pe care N. Olahus o adresează ilustrului umanist 
Erasmus, la 1 Iulie 1530. In această scrisoare mulţu- 
meşte lui Erasm, în numele Reginei, pentru tratatul pe 
care sub numele „de Vidua christiana” prinţul umani- 
ştilor îi scrisese ca să consoleze pe regina Maria, şi cu 
acest prilej N. Olahus îl asigură de admiraţia pe care i-o 
poartă de departe. „Deși nu îţi sunt cunoscut personal 
— îi scrie N. Olahus — totuși îmi ești așa de drag și de 
cunoscut din deasa lectură a operelor tale, că nu mă 

socot mai prejos decât niciunul din aceia care zilnic 
trăesc în societatea ta”. (v. M. H. H dipl. XXV, Ippolyi 
Arnold, p. 70). Din aceasta zi se încheagă o trainică 
prietenie între secretarul reginei și marele învăţat, prie- 
tenie ce avea să dureze și să se dovedească prin o 
deasă corespondenţă, până la moartea lui Erasmus, 
întâmplată în 1536, 12 Iulie. Scrisorile acestea — vre-o 
patruzeci la număr — pe lângă că ne dau o icoană 
fidelă a raporturilor dintre cei doi oameni care n'au 
ajuns să se vadă niciodată, constitue și un document 
preţios şi viu asupra acelor timpuri turburi, document 
cu atât mai preţios, cu cât vedem pe un fiu al atât 
de dispreţuitului popor valah, ajungând a se prenu- 
măra în acele timpuri printre bunii prieteni ai ilustrului 
flamand, stabilind astfel printre cei dintâi un contact 
— inconștient desigur — între cultura occidentului 
şi un vlăstar al Munteniei. Și asta la începutul seco- 
lului XVI! i 

Corespondenţa între Olahus și Erasm urmează asiduă, 
La o săptămână după scrisoarea pomenită mai sus, se- 
cretarul reginei Maria primește dela Friburg, unde se 
retrăsese Erasm, epistola prin care acesta îl asigură 
că-l va socoti de aci înainte printre prietenii săi. Și 
era o mare cinste să fii considerat ca prieten de acest 
om, pentru dobândirea amiciţiei căruia se întreceau 
cele mai mari personalități ale timpului. 

După câteva schimburi de politeţe, la 9 Oct. 1530, 
marele umanist primește din partea noului său amic 
un dar care nouă azi ni se va părea destul de ciudat: 
o lingură şi o furculiță. Dar pe acea vreme astfel de 
lucruri se vede că erau lucruri rare, „Lingura și fur- 
culița ce mi-ai trimes — scrie el lui N. Olahus — mă vor 
face să-mi închipui de câteori cinez, că te am ca oaspe 
la masă”. Dar ce-i mai demn de notat în această 

epistolă e că Erasm socoate pe noul său prieten ca o 
rara avis, ca pe unul din puţinii oameni ce pot fi sin- 
ceri şi credincioşi. 

La 25 Martie Olahus îi scrie din Ratisbona, rugân- 
du-se să-l scuze dacă a întârziat cu răspunsul şi, pri- 
vitor la cadoul pe care i l-a făcut, spune că el avea 
doar scopul ca să-l facă pe Erasm să-și aducă aminte 
de el de câte ori stă la masă. Apoi îl asigură că se 
simte cu atât mai dator să-l servească în diferite che- 
stiuni, cu cât el, Olahus, se apropie de Bruxelles, de 
patria vestitului umanist. 

La 25 lulie acelaș an, îi scrie că îl aşteaptă să se 
întoarcă în patria sa. 

Se vede că între timp se hotărâse, atât de către 
regina Maria, cât și de diferiții admiratori ai lui Erasm, 
ca să se facă toate încercările spre a-l atrage pe învă- 
țatul olandez înspre patria lui. Căci prezenţa lui Erams 
era considerată drept cea mai mare podoabă pentru o 
curte. Dar în vremea aceasta, când atâţia suverani ai 
Europei și-l disputau, ca să nu mai vorbim de încer- 
cările făcute de alte personagii mai puţin ilustre, între- 
prinderea era destul de grea. Și singurul lucru pe care 
curtea din Bruxelles se bizuia, când spera să reuşească, 
va fi fost poate numai credinţa — justificată de altfel — 
că și pe ilustrul umanist dorul de ţară îl va mâna, 
măcar acum spre bătrâneţe, iarăşi spre locurile unde 
s'a născut și și-a petrecut copilăria şi tinereţea. 

Acesta este de altfel și argumentul pe care Olahus 
îl întrebuinţează nu odată în scrisorile lui ca să-l con- 
vingă, 

La 11 Decemvrie acelaş an, Erasm scrie amicului 
său, că adesea s'a gândit să se întoarcă în patrie, dar 
şubreda sa sănătate, cât și sfaturile amicilor l-au oprit 
deocamdată ca să se hotărască de a face acest pas. 

Totodată îi recomandă să aibă grija și să recomande 
reginei pe un tânăr discipol al său, Levinus, în viitorul 
căruia el avea mare încredere. 

Intr'acestea Olahus cu regina lui ajunsese la Bruxelles, 
de unde la 12 Februarie 1532 îi scrie că a angajat pe 
Levinus în serviciul reginei, și îl îndeamnă din nou să 
se întoarcă în Bruxelles, unde favorurile reginei şi 
admiraţia atâtor prieteni îi vor pregăti o vieaţă plăcută 
şi tihnită, la adăpostul căreia își va putea vedea de 
ocupațiile sale literare ` „Alţii, spune Olahus, se străduesc 
din răsputeri, ca să poată duce o vieaţă liniștită în 
patria în care au fost născuţi, și caută s'o împodo- 
bească cu toate podoabele virtuţii şi învăţăturii lor. 
Insă tu, Erasm, dacă-mi dai voie să mă exprim mai 
liber, îmi pare că de mult timp faci dimpotrivă. Căci 
deși, în orice loc ai fost, tu nu puţin ai cinstit prin 
minunatele tale daruri și prin virtuțile tale patria ta, 
totuși absenţa face oarecum că ea se plânge de tine, 
că n'a primit din parte-ţi nicio podoabă și nicio bine- 
facere, pentrucă ai părăsit-o și n'ai onorat-o cu pre- 
zenţa ta“. Il încredințează apoi că n'are să se teamă 
nici de călugări — Franciscani şi Dominicani — care, 
în Ţările de jos, spune Olahus, vor fi împiedecaţi de a-i 
face vre-un rău. Căci printre dușmanii înverșunaţi ai 
marelui scriitor se găseau și acești călugări, pe care 
Erasmus îi atacase deseori fără cruţare în scrierile sale. 

Se pare că teama lui era întemeiată. „Acolo la voi 
(în Flandra) domnesc călugării, decât care nu există 
pe lume oameni mai cruzi și mai neghiobi. Ei mă socot 
dușman, pentrucă le-am arătat în ce constă adevărata 
religie. Dar lor le convine ca poporul să rămână în 
completă ignoranță. Așa că prezenţa mea acolo le-ar 
impune tăcere, sau mai degrabă i-ar face să se scan- 
dalizeze“. După aceea dă câteva exemple de călugării 

cari l-au atacat vehement. Apoi își exprimă teama că 
regina nu va putea să-i dea pensie destul de mare ca 
să trăiască în chip convenabil. 

La 3 Mai acelaș an, îi recomandă ca profesor de 
elenă pe Levinus, care era un specialist în materie. 
Privitor la aceasta Olahus îi răspunde că Levinus s'a în- 
drăgostit de o fată săracă, cu care se și pregătește să 
se însoare, așa că poate fi socotit ca pierdut pentru 
studii. Povestea acestei grațioase aventuri, care ne des- 
copere una din laturile intime ale vieţii de atunci şi 
ale concepţiilor despre căsătoria unui cărturar, umple 
o bună parte din corespondenţa lor. Din ea se între- 
vede între altele că după părerea timpului — părere 
pentru care mai târziu pleda și Schopenhauer — un 
cărturar nu trebuia să se însoare, dacă vrea să slu- 
jească numai Muzelor. 

Erasmus avea o slăbiciune: îi plăcea vinul de Bur- 
Sundia. Olahus i-a surprins-o, și în scrisoarea pe care 
i-o trimete la 26 Iulie 1532, îl asigură că va găsi la 
Bruxelles și vin de Burgundia, care era unul din mo- 
tivele pe care umanistul le invoca spre a rămânea 
în Friburg, unde se pare că vinul era excelent. „Vei 
avea, adaogă Olahus, și vin de Ungaria, care nu e 
nici mai rău, nici mai puţin gustos ca cel din Bur- 
Sundia“, 

Din toată aceasta corespondenţă se vede îndoiala lui 
Erasm, care nu era în stare să ia o hotărâre. „Se pare, 
îi răspunde cândva secretarul reginei, că ai vrea și să 
vii aci, și să rămâi la Friburg”. ÎIntradevăr umanistul 
amână mereu, se eschivează, inventează când un motiv, 
când altul. E probabil, că cel puţin în acest timp 
n'avea de gând să părăsească Elveţia, dar pe de altă 
parte nici nu voia să indispue pe regina Maria, printr un 
refuz net, 

Un lucru interesant ce se mai desprinde din studiul 
acestei corespondențe şi a altor similare din acea vreme, 
e că scrisorile ţineau loc și de jurnale. Multe sunt pline 
de fapte diverse şi ştiri senzaţionale care azi umplu 
coloanele ziarelor. 

Astfel într'o scrisoare Erasm îi povesteşte amicului 
său o înfiorătoare tragedie familiară a unui cetăţean 
din Basel, care, descoperind că nevasta îl înşeală, 
omoară atât pe ea, cât şi pe copii, şi apoi se sinu- 
cide aruncându-se de pe coperișul casei cu capul pe 
trotuar. | 

Tratativele relative la venirea lui Erasm în Bruxelles, 
continuă mereu. La un moment dat Curtea reginei 
Maria e în plină emoție, căci s'a răspândit vestea că 
umanistul, în urma unei invitaţii, e hotărât să se sta- 
bilească la Besancon. „De ce schimbarea aceasta su- 
bită ? îl întreabă Olahus. Sau poate dorul după vinul 
de Burgundia te răpeşte, îndepărtându-te de noi“. Dar 
se pare că era vorba numai de un simplu svon neîn- 
temeiat. Intradevăr Erasm ii răspunde la 7 Februarie 
1533, că, deși şubreda lui sănătate îl face să se gân- 
dească cu groază la perspectiva unui drum până la 
Bruxelles, totuşi ar fi gata să primească invitaţia, dacă 
i s'ar trimete o sumă convenabilă pentru ca să acopere 
chetuielile deplasării. Cu acest prilej mai aflăm un amă- 
nunt interesant: „Când mi s'a cerut să scriu tratatul 
„de vidua christiana” — spune Erasm — mi-au venit 
şase scrisori rugându-mă acelaș lucru; după ce l-am 
scris, Henkel (omul de afaceri al reginei, N. A.) a făcut 
pe mortul”, Se vede că se stipulase, sau în orice caz 
i se făgăduise o sumă de bani pentru aceasta carte, 
dar suma aceasta a fost apoi făcută uitată. 

In legătură cu această cerere a lui, loan, „archiepi- 
scopus Panormitanus”, dela Curtea reginei, îi scrie că 

în principiu i se încuviinţează cererea lui, dar că mai 
întâi trebue cerută învoirea împăratului, Carol Quintul, 
şi îl roagă să aibă răbdare până o veni răspunsul. 

La 19 Aprilie 1533 Erasm scrie lui Olahus o scri- 
soare destul de lungă, în care îi spune că Francisc |, 
regele Franţei, La învitat la el, în condiţii excelente, 
dar că a refuzat. Cât priveşte învitarea la Besançon, 
îi comunică că întradevăr Senatul orașului îl cheamă, 
dar clerul de acolo are groază de el. Apoi continuă: 
„Clima oraşului de-aici (Friburg) e rece, aerul insupor- 
tabil, oamenii neospitalieri. Ar fi bine pentru sănătatea 
mea, să schimb locul”. Şi pe urmă îi dă nădejdea că pe 
vară va porni spre Flandra, de nu va Îi impiedecat de ceva. 

La ziua Cincizecimei 1533, Erasm îi recomandă lui 
Olahus pe un tânăr, Petrus de Montfort, de care, îl 
sfătuește apoi să se ferească, pentrucă acest vânător 
de recomandaţii ar fi un egoist primejdios. 

Însfârșit la 13 lunie acelaș an, regina îi scrie lui 
Erasm, comunicându-i că a obţinut dela împărat încu- 
viințarea de a-i plăti pensiunea cerută, și insistă pe 
lângă el să vină cât mai repede în Belgia, O scrisoare 
tot așa de insistentă primeşte Erasm în acelaș timp 
(16 Iunie) şi dela ducele de Arschoth, care era tot pe 
lângă regina Maria. După câteva zile îi scrie și Olahus 
că a luat toate măsurile și că poate veni: „Nu mai 
văd, Erasmus, ce te-ar putea reţine acolo. Dacă vrei 
să-ţi vezi de folosul tău, de liniştea și sănătatea ta, de 
vârsta ta înaintată, aci în mijlocul rudelor, prietenilor, 
în patria ta, într'un climat favorabil, vino cât mai iute. 
Vino să-ţi petreci ultimii 'ani ai vieţii (Erasm avea 
atunci 66 de ani, N. AL în ţara ta de naștere, în locul 
unde te doresc toți principii şi toţi oamenii de ispravă, 
şi nu sta acolo unde puţini prinți îți sunt binevoitori 
şi mulți cetăţeni îţi sunt duşmani“. 

Dar se vede că era scris ca Erasm să nu-și revadă patria. 

In scrisoarea pe care i-o trimete lui Olahus la 23 
August același an, îi povestește cum își făcuse toate 
pregătirile să pornească la drum, dar că vremea păcă- 
toasă l-a împiedecat să se urnească. „Luna Februarie, 
după ce m'a chinuit cu diverse boli, m'a dat pe mâna 
lui Martie, care e duşmanul cel mai mare al bătrânilor. 
Apoi a venit vara, care n'a fost altceva decât o con- 
tinuă lună Martie, după care a venit August foarte 
nestatornic. Ce vreme va mai fi, nu știu. De aceea am 
crezut de cuviință să-mi mai amân plecarea, înspre 
locul atât de dorit, decât să-mi primejduesc trupșorul 
acesta așa de prăpădit și istovit. Am trimes înainte pe 
Levinus, ca prin ajutorul câtorva amici, să-mi pregă- 
tească acolo (la Bruxelles) un cuib, unde să mă pot 
adăposti la sosirea mea“... „Dacă nu m'ar chema la 
voi decât dărnicia Curţii, nu maş urni de aci; mă 
atrage dragostea de patrie, Dacă se va întâmpla să fiu 
totuși nevoit să petrec iarna aci, așteaptă-mă la primă- 
vară, când, odată cu vremea rândunelelor și a zefirului, 
sper să fiu mai sănătos.., Dacă nu voiu putea pleca 
nici atunci, voiu restitui viaticul, ca să nu mă bănuiască 
cineva, că mi-aș fi însușit vre-un ban ce nu mi-se 
cuvine“. Apoi încheia epistola cu caracteristicile cu- 
vinte: „Rămâi cu bine, ocrotitor fără pereche In 

La 7 Noemvrie îi scrie recomandându-i pe un oare- 
care Viglius Schuichemius și termină asigurându-l, că 
persistă în gândul de a se întoarce „dacă nu se va 
întâmpla ceva nou”. 

In anul următor se întâmplă în adevăr ceva nou. 
La Anvers un călugăr scoase între timp o carte în 
care-l ataca pe Erasm, făcându-l nici mai mult nici 
mai puţin „eretic“. Furia umanistului dela Friburg nu 
cunoaște margini. 

Primul lucru care-l face e să amenințe pe cei din 
Flandra, că nu se va putea întoarce în o ţară în care 
reputaţia lui e atacată aşa de violent. „Căci eu — spune 
Erasmus — n'am criticat decât superstițiunea și abu- 
zurile oamenilor. O, de-aş D putut îndrepta întreaga 
biserică acolo unde voiam eu, ca lepădându-se de su- 
perstiție, de patimile lumești şi de chestiunile meschine, 
să putem cu toții să um cu cuget curat lui D-zeu, 
fiecare după chemarea lui!”. 

Făgădueşte totuși că prin Aprilie va veni la Bruxelles, 
dacă e apărat de atacuri ca acele pomenite mai sus. 
Într'acestea Arhiepiscopul Ioan (Panormitanus) îl încu- 
noștiințează pe Erasm că a luat măsuri să fie împie- 
dicată răspândirea acelei cărţi în care a fost atacat. 

Dar Erasm e sceptic, şi îi scrie lui Olahus că el e 
încredințat că în chestia cărţii cu pricina nu se va 
lua nicio măsură. În acest timp şi Nicolae se pregătea 
să plece în Ungaria, plecare ce de fapt avea să aibă 
loc cu mulţi ani în urmă. Erasm îşi exprimă regretul 
că nu-l va putea vedea, şi termină sfătuindu-l să ră- 
mână în Bruxelles. 

Invăţatul umanist era așteptat cu cea mai mare ne- 
răbdare de toți aceia care-l cunoșteau din scrierile și 
faima lui. Unul dintre admiratorii lui, cunoscut şi 
prieten al lui Olahus, îi scrie acestuia că ar fi auzit 
cumcă Erasm a și sosit la Bruxelles, Svonul era neîn- 
temeiat. Ba chiar și ltalianul Gilinus, din Milan, secre- 
tarul ducelui de Sforza, îl întreabă pe Nicolae dacă 
eremitul din Friburg a sosit în patrie. Erasm, care își 
amâna mereu plecarea, primește din partea secreta- 
rului reginei Maria, la 25 lunie 1534, o epistolă cu 
ştiri diverse. Intre altele Olahus îi dă de veste că 
Thomas Morus, vestitul autor al Utopiei, fost cancelar 
în Anglia și prieten bun cu Erasm, care mai târziu 

avea să-și sfârșească vieaţa pe eșalod, e acum la în- 
chisoare. „Starea sănătăţii tale nu-mi place de loc, con- 
_tinuă Olahus. Aș dori să fii sănătos, să te poţi în- 
toarce... Te temi de Franciscani. Dacă ești atât de 
fricos, nu voiu putea să te vindec de această teamă, 
dar nu văd de ce trebue să-ţi fie așa de frică. Dacă 
te temi de defăimările oamenilor din vremea noastră, 
apoi de ele nu poate fi scutit nimenea; nici tu, nici 
alții... Spui că plecarea mea în Ungaria nu-ţi cade 
bine, chiar dacă te întorci aci sau nu. Ci tu află că, 
oriunde mă va chema destinul, eu voiu rămâne acelaș 
faţă de tine. O, de-aș putea să mă întorc în ţara mea, 
după ce se vor linişti lucrurile, Erasmus! Nimic nu 
doresc mai mult. Patria, prietenii, fraţii, şi rudele mă 
îndeamnă să mă întorc. Dar în împrejurările de acum, 
când nu numai starea Ungariei şi a averii mele e tur- 
burată, ci şi a altor State, nu văd cum aș putea face 
acest lucru“, 

Mai avea să treacă multă vreme până ce Olahus 
să-și revadă patria, iar Erasm nu avea să şi-o revadă 
pe a lui niciodată. Prevestirea călugărului carthusian, 
Levinus, avea să se împlinească. Intradevăr iată ce-i 
scria el lui Nicolae, la 7 Iulie 1534: „Imi pare tare 
rău că acel călugăr benedictin, (care răspândise svonul 
fals că Erasm sosise la Bruxelles) ne-a indus în eroare; 
dorind să ne amăgească cu o minciună zadarnică, şi 
că o boală după alta îl împiedică pe Erasm dea veni 
în patria lui. Tare mi-e teamă că nu va putea pleca 
de acolo (din Friburg) niciodată. 

Poate că și teama umanistului de călugării pătimași 
şi cruzi era întemeiată și nu-i îngăduia să se hotărască 
de a se arunca singur în gura lupului, cu toate asigu- 
rările pe care şi Regina Maria şi curtenii ei le dedeau 
învățatului flamand.  Caracteristice sunt în această 


www.dacoromanica.ro 


85 


privinţă cuvintele lui Gillinus, care din Milan, în 13 Oct, 
1534, îi scrie lui Olahus: „Roterodamus al nostru, 
pentru care am cea mai vie admiraţie, bine face că se 
gândeşte să rămână la Friburg, pentru a-şi cruța şi 
vieața şi faima lui. 

Crede-mă, secăturile voastre de censori eclesiastici, 
care trăesc în contemplarea blidurilor, nu pentru vieata 
în Christos, ei care-s născuţi să-și vadă de burta şi 
osânza lor, şi cresc ca dovlecii în burtă și în dos, nu 
l-ar cruța niciodată cu injuriile lor”. 

Ultima scrisoare cunoscută a lui Erasm către Olahus, 
e din 22 Aprilie 1534; ultima lui Olahus către ele 
din 25 lunie același an, E probabil că cei doi cores- 
pondenţi vor mai fi schimbat, în intervalul de doi ani, 
până la moartea lui Erasm și alte scrisori, cari nu ni 
se păstrează. Se pare că în cele din urmă Rotero- 
damus tot voia să se întoarcă în patria lui. Moartea 
l-a surprins în 1536, Tristul eveniment a fost celebrat 
de penele mai tuturor umaniştilor. În cinstea marelui 
său amic a scris și Olahus, vre-o cinci epitafe: 4 lati- 
nești şi unul grecesc. Primul dintre cele latinești e în- 
titulat Elegia şi cuprinde 80 de versuri. 


ELEGIA LUI NICOLAE VALAHUL LA MORMÂNTUL 
LUI ERASM DE ROTERDAM 


Ingrijorat călător, dacă vrei ca să ştii a cui oase 
Lespedea rece de-aici le-adăposteşte, te rog: 

Mersul grăbit iţi opreşte şi-ascultă a mea tânguire. 
Dacă oprești al tău pas, tu vei afla ce doreşti. 

Cum socotesc, auzit-ai de dumnezeescul Erasmus, 
Căci în acest univers nimeni nu fu mai vestit, 

Derăpănatul său trup odihneşte'n mormântul acesta 
Trist, însă spiritul său cu ambrozie-i hrănit. 

Incă din fragezii ani el dăduse dovadă de mintea 
Sa minunată la toți oamenii cei renumiţi, 

Când inflorita etate tânără trupu-i ajunse, 
S'a arătat pe deplin geniul duhului său. 
Harnica lui tinereţe neincetatului studiu 
Fu inchinată, când el Biblia tot cerceta. 
Când a crescut ințeleptul lui cuget şi-ajunse om matur, 
În univers ca o stea fără pereche luci. 
lar când cu pas tremurând ii sosi bătrâneţea, in lume 
N'a mai putut incăpea geniul său strălucit. 
Anii târzii, ce 'ndeobşte slăbesc ale minţii podoabe, 
Lui i-au sporit şi mai mult rodnicul minţii belșug. 
Să mai inşirui pe rând insușirile sale alese? 
Nimeni in stare nu e să le innumere, cred. 
Căci după cum biruește soarele stelele toate, 
Astfel şi el pe ceilalţi toţi invăţaţi i-a 'ntrecut. 
Vieaţa intreagă ii fuse atâta de neprihănită, 
Că il poți lua insuşi tu ca fericit indreptar. 
Despre aceasta ne dau mărturii credincioase ale sale 
Opere ce-au izvorât dintr'un cucernic talent. 
Ele 'redau neclintita-i credinţă şi firea-i curată. 
Chipu-i, ce parcă e viu, și trăsăturile lui: 
Ele ne-arată şi drumul cel drept in spre culmile 'nalte 
Ale stelatului cer ce-i pregătit celor buni. 
lar dacă vrei a afla de ce 'nlăcrămaţi mi-s obrajii 
Inrouraţi, să m'asculţi — rogu-te — incă puţin: 
Când Impăratu ') 'nvingea pe Iberi in spre Soare-apune 
Carol ce este stăpân pe Universul intreg — 
lar generoasa lui soră domnea in Brabant şi în Flandra, 
Ocârmuind in chip drept prin inţeleptul ei sfat: 
Sta credinciosul Erasm in orașul ce-i zic Basilea, 
Care un nume-și luă după al său impărat. 
Sufletul nostru era infrățit prin virtuți şi credință 
Ce ne 'ndemnau a trăi şi a muri la un loc. 
Des de-acolo despre multe lucruri primit-am aicea 
Multe scrisori despre cari nu pot acuma vorbi. 
Insăşi Regina a fost cuprinsă de-o vie 'nclinare 
După acest invăţat insuşi de cer inzestrat. 
Ea de dorinţă ardea să-l vadă aici pe Erasmus 
Şi să discute cu el, sacre cuvinte schimbând, 
Deci fu plăcută la toţi scrisoarea prin care pe dânsul 
D indemnam a veni, tot stăruind ne 'ncetat. 


1) Carol Quintul. 

Tocmai imi făgădu-i-se prin multe scrisori c'o să vină 
Şi mă vestea tot mereu că va porni în curând. 

Ba-mi şi scrisese cu propria-i mână mai multe dorințe 
Ale curatului său suflet, în câte-un răvaş. 

Tocmai se şi pregătea să vie să-şi vadă iubita 
Ţară, prietenii scumpi şi părintescul cămin, 

Insă pismaşa Lachesis a rupt urzitura sortită, 
Iară în mâna-i luă Atropos firul tăiat, 

lată de ce nu putu Erasm să-și plineaecă dorinţa: 
Astfel Ursita a vrut, astfel a vrut Dumnezeu. 

lată de ce, sfâşiat de chinuri cumplite, tristeţii 
Pradă sunt azi tocmai eu, ce pe 'ntristaţi mângâiam. 

Fi-va notată c'o piatră cernită deci ziua de astăzi 
Fiindcă a lumii întregi scumpă podoabă răpi. 

Scrieţi dar, ceată sfinţită a barzilor, triste distihuri, 
Plângeţi, o Muze, iar voi, Graţii, bociţi pe cel dus, 

Căci răposat-a bătrânul Erasm, de-a părinţilor noştri 
Gură slăvit, a pierit gloria lumii întregi. 

Ce fericit aş fi fost dacă soarta-mi dedea 'ngăduinţa 
Incă de vie să văd fața amicului scump! 

Ce folos însă să-mi cresc durerea prin lacrimi amare, 
Cu ne 'nduratele-mi mâni pieptul mâhnit să-mi lovesc, 

Când Ursitoarele triste urzeala o es şi o taie 
Deopotrivă la toţi, şi renumiţi, şi umili? 

Căci neclintitele praguri a soartei nu poate să treacă 
Nimeni decât când îi e ceasul de sorţi hotărât, 

Deci, cetitor, ce te îndrepţi spre mormântul acesta, o vorbă, 
Cea de pe urmă, să-i spui astfel, cu gândul blajin: 

Bunul rămas eu pe veci, îţi doresc, o ilustre Erasmus, 
Care de-acum ai trecut printre bărbaţii cereşti, 


Celelalte trei sunt reducerea aceluiași subiect la 
dimensiuni mai mici de respective 12, 6 şi 2 versuri. 
Ele se păstrează într'o scrisoare trimeasă lui Fran- 
ciscus Craneveldius, jurisconsult și umanist al vremii, 
cu rugămintea, obișnuită atunci între învăţaţi, să-i revi- 


zuiască versurile, Dar acesta, după cum ne asigură în 


răspunsul său, îi spune: „Cât privește însărcinarea pe 
care mi-ai dat-o, ilustre bărbat, să-ţi corijez versurile, 

eu nu-mi pot lua acest drept, pentrucă, după ce le-am 
citit odată, mi-au plăcut mult; iar după ce le-am re- 
citat, mi-au plăcut și mai mult"! 

Epitaful grecesc, trimes spre corectare aceluiași Cra- 
nevâldius, ni-se păstrează doar în traducerea latinească 
a acestuia și sună astiel: 

Conditur hoc tumulo corpus sapientis Erasmi, 
Atqui animam coelum possidet aethereum: 


Funus et hoc merito totus lachrimabitur orbis, 
At pia coelestis gaudia coetus agit. 


Zace în mormântul acesta îngropat învățatul Erasmus, 
Sufletul lui îns'acum are în cer adăpost. 

Lumea întreagă deplânge pierderea asta cumplită, 
Ingerii însă în Rai de bucurie-or sălta. 


lată cum se încheie această corespondenţă între ve- 
stitul umanist, prinţul literaţilor din acea vreme, și 
între Nicolae Valahul, strănepotul lui Mânzilă, din jud. 
Argeș, pe care soarta l-a chemat de pe plaiurile 
Sibiului și ale Oradiei, unde a copilărit și a învăţat, 
tocmai în Flandra, docta patrie a lui Erasm, ca 
acolo să ajungă, după expresiunea umanistului P. 
Nannius, „optimus et eruditissimus omnium doctorum 
patronus“. 


Despre valoarea și importanța corespondenței sale, 
chiar în timpul când trăia autorul ei, ne dă o preți- 
oasă știre un contemporan și amic al lui Olahus, acel 
Levinus Ammonius, de care am mai pomenit. Intr'o 
scrisoare pe care acesta i-o trimete la 14 Aprilie 1534, 
după ce-i povesteşte cum a strâns la el mai mulți prie- 
teni cu ocazia unei solemnități familiare, (era vorba, 
pare-se — de facerea testamentului său), îi scrie urmă- 
toarele: „După-ce am cercetat mai întâi scrisorile tale, 
ca nu cumva să fie ceva în ele, nepotrivit pentru ure- 
chile obștei, l-am pus pe lacob Robbius, om elocvent, 

ca să le citească oaspeţilor la masă, ca, dacă i-ar cu- 
prinde cumva mâhnirea, să le-o alunge prin citirea lor, 
ca prin un desert atic, şi să-i recheme la veselie. Ei 
ascultară scrisorile şi le aplaudară plini de entuziasm, 
admirând stilul lor bogat și erudit, și nu era nimeni 
printre ei, care să nu dorească a cunoaște mai de- 
aproape pe autorul lor”. 

INCERCĂRILE POETICE ALE LUI NICOLAUS 
OLAHUS 


Vestitul arhiepiscop de Strigoniu a fost în ceasurile 
sale libere şi poet, poet de limba latină, cum erau 
mai toţi scriitorii umanişti din vremea sa, Poezii fä- 
cuse Olahus încă din tinereţe, probabil chiar în acei 
ani când studia la şcoala capitulară a catolicilor din 
Oradea, şi, mai târziu, când tinerel de tot, obținuse 
un loc în anturajul regelui Ladislau al Ungariei. Dar 
din corespondenţa lui cu diverse personalităţi ale tim- 
pului, se vede că pentru o bună bucată de vreme se 
lăsase de cultul Muzelor, fie pentrucă ocupațiile sale 
de secretar al diverșilor regi nu-i dădeau răgaz, fie 
că îl atrăgea mai mult studiul în sine. O anumită ocazie 
îl readuce iarăşi la poezie. În 12 Iulie 1536, murise 
marele său amic, Erasmus de Roterdam, a căruia moarte 
a fost deplânsă de nenumărați admiratori, în tot felul 
de versuri latine şi greceşti. Unul din aceşti admiratori, 
juristul belgian Craneveldius, într'o scrisoare îl roagă 
şi pe Olahus să compună câteva versuri în onoarea 
aceluia care fusese prințul umaniștilor din acea vreme, 
La 16 Septemvrie 1536, adecă la circa două luni după 
moartea lui Erasm, Olahus îi răspunde din Bruxelles, 
unde era secretar al reginei Maria, următoarele: „Am 
stat mult la îndoială, dacă la versurile pe care mi le-ai 
trimes, ilustre Craneveldius, trebue să-ți răspund în 

proză, sau tot în versuri, de care de mulţi ani m'am 
desobișnuit."” 1) 

Acum doi ani au apărut la Lipsca, în editura Teubner, 
în colecţia „Bibl. scriptorum medii recentisque aevorum“ 
şi poeziile lui N. Olahus. (Nic. Olahi Carmina), editate 
de I. Fogel şi L. Juhász. Aceste poezii mai fuseseră 
editate acum 40 de ani de către St. Hegediis, despre 
al cărui text editorii mai noi spun că e plin de „multis 
mendis”. De fapt cred că nici publicaţia cea nouă nu 
reprezintă un progres prea mare față de cea prece- 
dentă. 

Greşeli s'au strecurat — şi nu tocmai puţine?) — și 
în noua ediţie. În orice caz trebue să le fim recunos- 
cători editorilor că în această ediţie nu l-au uitat pe 
Olahus, care ne interesează şi pe noi, pentru motive 
pe care le vom expune la sfârșitul acestui capitol. 


Opera poetică a lui Olahus e destul de modestă, 
judecând — cel puțin — după ceea ce cunoaştem azi, 
deşi eu am convingerea că cu vremea se vor mai 
descoperi poezii de-ale lui. In total e vorba de câteva 
duzini de carmina, cuprinzând De epitafe, bilete de 
corespondență cu diverși amici în diferite ocazii, fie 
poezii de felicitare sau urare, câteva epigrame, o mică 


1) V, Codex epistularum N. Olahi. M. H H. Diplomataria vol. 
XXV, pag. 582. 

2) Astfel; la bucata cu num. 20, vers 4, trebue să se citească 
dulci, in loc de dulcis; la bucata 24, versul 19, trebue să citim 
aeternum (nomen), in loc de aeternam; la 40, vers 1, se va citi 
hae, in loc de haec; la nr, 56, vers 4, se va citi aditure, in loc 
de aditura; la nr. 65 primul vers e schiop, pentrucă, de bună 
seamă a fost rău citit; la nr, 74, vers 22, se va citi Herculeae, in 
loc de FHerculae, iar la v. 45 levari, in loc de levar (probabil o 
Greşeală de tipar, ca şi la nr. 71, v. 11, unde trebue citit ingenium, 
în loc de ingenum), La nr. 16, v. 14, cred că e mai bună lecţia 
lui Hegedüs suo, in loc de meo, cum au adoptat editorii, 

satiră, diverse complimente, etc. Poetul nostru între- 
buințează de predilecție distichul elegiac, care e forma 
cea mai răspândită la poeţii vremii, uneori endecasi- 
labul falecian v. (Nr. 73 și 75), atât de drag lui Catul 
şi... multor umaniști — sau senarul iambic alternat 
cu quaternarul iambic (Nr. 76), ori hexametrul alternat 
cu un senar iambic (Nr. 6). In opera lui nu vom întâlni 
nici strofa safică, atât de des întrebuințată de poeţii 
umanişti, cu atât mai puţin pe cea alcaică, ce se în- 
tâlnește destul de rar la alţi barzi ai vremii, 

Secretarul Reginei Maria mânuește cu destulă ușu- 
rință versul latin, ca, de altfel — trebue s'o recunoa- 
ştem — mai toţi umaniştii. Stihurile lui sunt curgătoare 
şi limpezi, fără imagini prea nouă sau îndrăznețe. El 
va spune despre sine, cum spusese şi Ovidius, că are 
o vînă poetică „exilis“, firavă.!) Dar ceea ce la bardul 
din Sulmona era numai o cochetărie, la Olahus era 
un adevăr. El însuşi recunoaște acest lucru în mai 
multe rânduri. Lo spune odată lui Craneveldius — ju- 
risconsult și umanist belgian — în scrisoarea pe care 
i-o scrisese la 16 Sept. 1536 ca răspuns la invitaţia 
de a scrie un epitaf pentru marele Erasm. O recunos- 
cuse altădată în o scrisoare trimeasă bunului său prieten 
din Ungaria, Imre Kâlna (Emericus a Calna), şi o măr- 
turisește cu destul talent şi humor la începutul acele- 
iași scrisori, pe care nu mă pot împiedeca de ao 
reda aici: 


Laurii zeului Febus nu 'ncinseră tâmplele mele, 
Setea eu nu-mi alinai cu a lui Pégas izvor, 

Nici mi-amintesc ca vreodat' adormit să fi fost intr'un dulce 
Somn pe Parnas sau cumva prin ale Muzei dumbrăvi, 

Căci nesfârşitele-mi treburi din vremile de-azi aşa turburi 
Din tinereţe de loc nu îmi dădură răgaz 


1) V. Nicolaus Olahus-Carmina, ediderunt I. Fogel et L, Juhâsz, 
nr. 19, v. 35, 

Ca să ajung un poet pe măsura dorințelor tale 
Şi cu condeiu-mi isteţ stihuri frumoase s'aştern. 
Dacă odată în minte icoana virtuţii acestea 
Imi rămăsese în piept, nu fără lauda mea, 
Vremile aspre şi lipsa 'ndelungată de obișnuință 
Stins-au din sufletul meu orice talent, hät de mult!!) 
Totuși din ultimele patru versuri pare a rees că el, 
în tinerețe, avusese talent, dar că, acaparat de mul- 
tiplele sale însărcinări, se desobișnuise de a mai scrie 
versuri Îrumoase. Dacă e adevărat, atunci e legitimă 
întrebarea: Unde sunt acele versuri? Sau e vorba 
doar de un clișeu împrumutat tot dela Ovidiu? 


Trebue să constatăm, chiar cu acest prilej, că uma- 
nistul nostru a suferit în chip covârșitor influența auto- 
rului Tristelor şi Ponticelor. Imaginile, vocabularul, în- 
torsăturile de condei, cadenţele poetului sulmonez revin 
la tot pasul în versurile lui Olahus. E notoriu că exi- 
latul dela Tomis a înrâurit pe toți scriitorii de distihuri 
latine, în toate timpurile și în deosebi în aceste veacuri, 
dar dacă s'ar scrie vreodată istoricul acestor influențe, 
Olahus ar trebui citat printre cei dintâi. Era și o afi- 
nitate sufletească între cei doi versificatori: şi unul și 
altul erau elegiaci, sentimentali. Dovadă, pentru Olahus, 
e faptul că s'a lăsat atât de profund impresionat de 
moartea fratelui său, Matei, iudex regius la Orăştie. 

Evident, când trăeşti atât de mult în umbra unui 
favorit al Muzelor, cum era Naso, e foarte greu să 
ajungi un poet original. Clişeul e hrana de toate zilele 
a acestor poeţi latini din epoca umanismului; clișeul 
predomină și în modesta avere poetică a prelatului din 
Strigoniu. 

Majoritatea poeziilor ce le avem dela el datează din 
timpul șederii sale în Bruxelles. Aici, în acest mediu 


DV. Nicolaus Olahus-Carmina. v. op. cit. 1—12, p. 10. 

așa de variat, de instruit, în legătură cu toţi repre- 
zentanţii cei mai de seamă ai spiritului din vremea 
aceea, a fost şi el stimulat în mare măsură, fie în acele 
reuniti de umaniști pe care trebue să ni le închipuim 
sau în jurul Reginei Maria, sau în jurul cutărui sau 
cutărui mare personaj, fie la Universitate, fie prin vasta 
lui corespondenţă, fie în prilejurile de tot felul ce i se 
dădeau de a veni în contact cu numeroși învățați din 
vremea aceea. Căci nu trebue să pierdem din vedere că 
Olahus are mândria de a spune că el nu a învăţat dela ni- 
meni, ci că numai cărțile i-au fost dascăl, și încă pe apucate 
(furtim), cum mărturiseşte în una din poeziile trimise bu- 
nului său amic, Imre Kâlnai by Carmina, p. 10, vers 36). 

Nu avem, pe cât ştiu, o lucrare care să fi încercat 
a ne înfățișa în chip mai amplu şi mai viu icoana 
acestei vieți a umaniștilor din Belgia în timpul când 
era guvernată de agera soră a lui Carol Quintul. O 
încercare de a face să retrăiască în fața ochilor noștri 
imaginea acestei vieţi atât de interesante, cu idealurile 
ei, cu slăbiciunile ei, ar D ceva vrednic de a ispiti 
pana unui istoric dublat de un talentat scriitor. 

O încercare de a reface cadrul spiritual în care a 
trăit Olahus ar îi şi binevenită şi necesară. Ea lipsește 
încă, deși, poate, am D fost îndreptăţiți să o așteptăm 
măcar din partea istoricilor maghiari, cărora le place 
să-și revendice cu mândrie pe marele prelat în vinele 
căruia curgea sânge românesc. Ceva în acest gen sa 
făcut pentru alt umanist, Dudith, pe care Ungurii îl 
revendică deopotrivă, tot cu atât de puţin temei ca și 
pe Olahus, căci și în vinele lui „Duditius” curgea orice 
fel de sânge — italian, slovac — numai maghiar nu. 
E adevărat că şi această reconstruire a vieţii și operei 
umanistului italo-slovac e datorită unui francez. H 


1) V, Andre Dudith... de Pierre Costil-Coll. Guill. Budé, 1935. Paris. 

Vom încerca a schiţa aici, într'o măsură modestă, 
figurile mai de seamă ale acestei societăți de umaniști 
în care Olahus, iubit, respectat și foarte adulat din 
pricina fie a însușirilor sale personale (era, se pare, 
oarte generos și îndatoritor), fie a rangului său înalt,1) 
juca un rol de căpetenie. 

Peste toţi tronează geniul lui Erasmus, prințul lite- 
relor, în dese legături de corespondenţă cu Olahus 
care, în urma stăruințelor Reginei, îl roagă mereu să 
vină să se stabilească în Belgia. Dar bătrânul, deși 
mereu poftit, mereu așteptat, nu avea să ajungă nici- 
când înapoi în patria sa, sau așa de aproape de ea. 
Umbra spiritului său e însă mereu prezentă aci și pre- 
tutindeni, şi de el e vorba mereu în atât de desele 
scrisori pe care le schimbau aceşti umaniști. Moartea 
lui, care urmă în curând (1536), avea să dea prilej la 
toate penele de seamă de a scrie epitafe spre a ce- 
lebra cea mai mare şi mai învățată minte a veacului. 
Nici Olahus n'a lipsit dela datorie. După invitaţia lui 
Craneveldius — dar ar fi făcut-o el şi fără asta! — 
scrie mai multe epitafe în memoria incomparabilului 
maestru. Unul din ele, anume cel mai mare, de vreo 
optzeci de versuri, e destul de bine adus din condei, 
Ba știm că a făcut cu această ocazie și un epitaf gre- 
cesc, corectat de Craneveldius. Pe Erasmus, însă, Olahus 
nu l-a cunoscut personal, deşi corespondenţa lor atât 


de numeroasă și de intimă pare a indica — pentru 
cine nu ştie adevărul — că ar fi stat în foarte strânse 
relațiuni. 


Putem zice că în perioada în care Olahus se mani- 
festă în plină putere, Erasmus e doar o amintire, o 


1) V, Carmina, p. 2, vers 65—70, in care Graphaeus Scribonius. 


ii scrie lui Olahus: „Tot ce doreşti tu iți aprobă Regina, şi orice 
aprobă Regina, aprobă şi Impăratul". 

legendă, un daimon protector, care, din empireul unde 
îl aşează panegiriştü săi, patronează activitatea spirituală 
a epocei. 

Dar în golul imens, lăsat de el, foesc spiritele mai 
mărunte, unii din ei oameni cu frumoase însușiri şi cu 
o bogată şi interesantă activitate. (Găsim aci la Bru- 
xelles, ca şi la Louvain, la curtea Reginei Maria, sau, 
de mai departe, doar în corespondență cu preţuitul, 
indispensabilul secretar al imperialei locotenente, Ger- 
mani, Belgieni, Spanioli, Danezi, Unguri, Italieni. Lip- 
sesc — lucru de mirare la prima vedere — Francezii, 
ceea ce se explică însă prin relaţiile încordate dintre 
Franţa lui Francisc I şi Carol al V-lea. 


Chiar la Bruxelles, sau în imediată apropiere, în- 
tâlnim pe Cornelius Graphaeus Scribonius, cu numele 
adevărat Schryver (latinizat, Scribonius), născut la 1482 
la Aelst în Flandra, cu studii făcute la Anvers, bun 
orator şi poet, cunoscător în ale muzicii și ale antichi- 
tăţilor, posedând multe limbi străine, arhivar şi secretar 
al sfatului din Anvers, mort la 19 Dec. 1558. Intre 
numeroasele sale opere cităm și 3 cărți de ecloge 
(Sacrorum bucolicorum eclogae) acelea pentru care îl 
laudă Olahus chiar în prima bucată din colecţia noa- 
stră, poezii ce au plăcut — se pare — mult reginei. 
Un specimen din poezia lui se vede din Carmina 
(pp. 1 şi 2); versurile lui denotă un spirit ingenios şi 
cu multe resurse. E foarte prețuit de Olahus. 


Toate poemele tale ce tu cu măreţul tău plectru 
Le făurişi, au plăcut mândrei Maria nespus, 
Mult preţuit-a Regina pe bardul ce Muza latină 
Ştie s'o facă din nou ca să răsune suav, 
Astăzi sonorele sistre latine să-şi curme-al lor cântec, 
Muze, voi azi lui Grafeu pizmă să nu-i arătaţi, 
Căci in a noastră epocă el toate poemele docte 
Ce lăudate-s de toţi, să le intreacă ştiu. 

El in bucolicul ritm zugrăveşte misterele sfinte 
Ce, în al veacului veac, să le slăveşti ești dator. 
Tu, ce intreci pe poeţii chiar cei mai de seamă, pe tine 
Insuţi şi lira ta cea dulce să cauţi s'o 'nvingi. 
Vei birui dacă rusticul plectru lăsa-vei de-o-parte 
Şi te sileşti a slăvi faptele marilor regi. 
Dragostea mea pentru tine mă 'ndeamnă, Corneliu, aceste 
Sfaturi să-ţi dau, cari, eu cred, De spre faimă ţi-or fi. 
Pentru talentul tău epic nu vor lipsi subiecte; 
Muza-ţi voios va slăvi faptele regelui nost. 
El a supus nesfârşita Libie, Gallia mândră, 
EI, Europei stăpân, Asia va cuceri. 
Dacă tu azi vei cânta cumplitele lupte-a lui Marte, 
Vei birui, să mă crezi, chiar pe străvechii poeți. 
Dacă Virgil la 'nceput a cântat doar în ritmul bucolic, 
Epice lupte cântă și pe Eneas apoi. 


Cât despre poeziile pe care el, Olahus, le trimisese 
lui Graphaeus, el însuși le caracterizează, în modestia 
sa, ca Transilvana vel silvana potius, adică pădureţe, 
spunându-i că au fost doar improvizate. 

La rândul său, Graphaeus se arată foarte măgulit 
de aprecierea secretarului reginei, față de care el e 
oarecum într'un raport de dependenţă şi la ajutorul 
şi protecţia căruia va îi recurs nu numai odată. 

Francisc Craneveldius, alt corespondent din cercul 
cel mai apropiat, cu care se va fi văzut adesea la 
Bruxelles, era doctor juris, jurisconsult de seamă, con- 
silier în Marele Sfat din Mecheln (Nimwegen). La 
vârsta de 60 ani învaţă grecește aşa de bine că trece 
drept o autoritate; la sfaturile lui în această materie 
recurge adesea și Olahus. El a tradus în latinește De 
Aedeficiis a lui Procopius, Omilii din Sfântul Vasile, și 
între alte lucrări ale lui era și o poemă epică în care 
slăvea isprăvile lui Carol al V-lea!). Tot el e unul din 
numeroșii traducători ai epitafului grecesc, pe care 


1) V. Carmina, nr. 1, p. 5. 

Olahus îl scrisese pentru Clara, mama episcopului 
Francisc Ujlaki. Pentru el, umanistul român dela Sibiu 
era un mare, verus vates,!) 

Originar din Liège era și Leodius Thomas Hubertus, 
care a trăit pe la jumătatea veacului al XVI-lea. El 
era consilier al prinţului Elector din Palatinat, Frie- 
derich, întrebuințat la mai multe misiuni diplomatice ; 
într'o frumoasă latinească, ela descris și călătoria prin- 
ţului său la Carol al V-lea. Pe lângă mai multe lucrări 
de istorie şi geografie, Leodius a scris și versuri înde- 
mânatice, O frumoasă poezie a sa, scrisă în distihuri 
elegiace și strofe safice, e aceea (v. Carmina, p. 25) 
în care cântă întoarcerea lui Olahus în Belgia, covâr- 
şindu-l cu cele mai măgulitoare complimente. Se pă- 
strează şi răspunsul celui cântat, care protestează (v. 
Carmina, p. 64) împotriva acestor laude și mărturi- 
seşte amiciția sa trimiţătorului pe care îl numește 
frater. 

Petrus Nannius era Olandez, născut la 1500 în 
Alkmar și mort la 1557 (21 Iulie). Era profesor de 
latineşte la Louvain, unde Olahus mergea adesea; 
scriitor fecund, el a făcut şi multe traduceri din gre- 
cește (Demostene, Eschine, etc.). Pe acest Nannius, bun 
cunoscător de grecește, îl găsim odată lăudând pe 
secretarul reginei pentru o traducere din greacă (nu 
ştim din care autor) pe care o consideră superioară 
traducerii făcute din aceeași operă de Erasm! Altădată 
același Nannius discuta în contradictoriu cu elenistul 
Rescius din Louvain despre epitaful făcut de Olahus 
în grecește pentru Erasm. Toate aceste epitafe, închi- 
nate de prelatul din Strigoniu prinţului umaniștilor, 
sunt caracterizate de savantul olandez în nişte frumoși 
endecasilabi (v. Carmina, p. 71 b). 


1) V, Carmina, nr. 19, vers 1. 

Nu vorbesc de acel Franciscus a Burgundia, ce va 
fi trăit prin apropierea curţii din Bruxelles, Identitatea 
lui n'am putut-o stabili, cum nu am reușit nici să aflu 
ştiri mai detailate despre acel Danez atât de interesant 
cunoscut sub numele Jacobus Danus (Magnus Jasparus 
Arrusiensis); foarte bun amic si cu Erasm și cu Olahus 
şi cu toată ceata de umaniști din Belgia, el era o figură 
cât se poate de originală, Va fi fost originar din Aarhus 
(oraș în Danemarca. Sub cognomen-ul Arrusiensis se 
ascunde de bună seamă numele acestui oraș). Ele 
unul din profesorii de grecește ai lui Nicolaus Olahus 
şi traducătorul în greceşte al unor versuri latinești ale 
amicului său, ori, invers, traducător din grecește în la- 
tineşte al epitafelor scrise de secretarul reginei (v. Car- 
mina, Nr. 14, 21 a). O schiţă a acestui personaj, maestru 
în greacă, latină și ebraică, glumeţ şi spiritual, oaspe 
nepreţuit la toate mesele pe care le fermeca cu spiritul 
şi veselia sa, mare curtezan și băutor ce băga sub masă 
pe cei mai buni adoratori ai lui Bachus, se află în bu- 
cata Nr. 42 din colecţia de care ne ocupăm. Dar acest 
ştrengar, contrar obiceiului umaniștilor, s'a însurat. La 
acest eveniment face aluzie adesea amicul său dela 
curtea regală (v. Carmina, Nr, 15, 22—26). In ultima 
din aceste bucăţi se slăvesc meritele medicului italian 
Angelo Candidiano, trăit la Curtea Ducelui de Sforza 
din Milan, acum stabilit la curtea din Bruxelles ca 
medic al Reginei. Tot în această poezie, Olahus, după 
stăruința Danezului, roagă pe doctor să intervină pe 
lângă dulcineia lui Danus, cu numele de Margareta, 
să nu reziste prea mult rugăminţilor înfocate ale ado- 
ratorului ei. O frântură din vieata omenească intimă a 
timpului, aceeași totdeauna ! Iacobus, răsfăţatul priete- 
nilor săi și al saloanelor din acea vreme, scrisese, cum 
era și firesc, şi un volum de epigrame, pe care regret 


ky 

că nu l-am găsit. Prefaţa în versuri la acest volum, 
compus în mai multe limbi!), era scrisă tot de Olahus, 
care îi urează: 


Volvarisque manu gratus placitusque libellus 
Et volites rursum mille per ora virum. 
Nec te despiciant lepidum iuvenesque senesque 

Nec querulae matres virgineusque chorus. 
Plurima sunt etenim iucunda negotia rerum 
Scripta tuis chartis quae didicisse iuvant. 


Din Louvain era originar şi Nic. Grudius, orator şi 
poet, consilier intim al Împăratului, autor al mai multor 
cărți de elegii. Slujba lui îl va fi reţinut departe de 
patrie, dar din când în când, măcar cu deosebite pri- 
lejuri diplomatice, se va fi întors şi va fi luat contact 
cu cercurile umaniştilor de aci. Era în bune relaţii cu 
Olahus, pe al cărui frate din Orăștie îl cântă într'un 
epitaf. El moare la Veneţia în 1571. 

Intre umaniștii cu care autorul scrierii Athila era în 
relații mai mult prin corespendenţă vom cita întâiu pe 
Ursinus Velius, cunoscut azi mai mult ca istoric al 
epocei după lupta dela Mohaci. El se născuse la 
Schweidnitz în Silesia, din părinți obscuri dar onești. 
S'a bucurat de protecţia episcopului loan Turzo din 
Breslau și a făcut studii strălucite; la cincisprezece ani 
face poezii latinești şi greceşti apreciabile, iar mai târziu 
câștigă premiul pentru poezie latină şi e încununat în 
prezența Împăratului Maximilian. Ajunge mai târziu 
orator şi istoric al curţii pe lângă Impăratul Ferdinand L 
ai cărui copii — între care viitorul împărat Maximilian 
al II-lea — îl au ca profesor. Velius era un remarcabil 
poet; Erasmus, într'o scrisoare către episcopul Turzo, 
îl declară demn de Lucan. In colecţia de poezii a lui 


1) Carmina, nr. 24, v. 13. 

Olahus nu găsim decât opt versuri!) pe care acesta le 
adresează laureatului în poezie, cu prilejul unui distih 
trimes de Velius umanistului Logus Silesius. Autorul 
războiului panonic se pare că fusese victima unei tra- 
gedii conjugale, care îl sguduise atât de profund că 
umbla cu gânduri de sinucidere. Umanistul român 
prinde această ocazie pentru a-l mângâia aducându-i 
aminte de exemplul lui Socrate, care, deşi a avut o 
megeră aşa de grozavă în casă, a ştiut s'o suporte cu 
sânge rece. 

Intre umaniștii faţă de care poetul dela curtea re- 
ginei Maria ia o anumită atitudine este şi acel Geor- 
gius Silesius Logus (din Logau, în Silesia), de neam 
nobil, anume baron, care era şi el un consilier al 
regelui Ferdinand Logus era, pe vremea sa, un poet 
de seamă și clasicist care își câștigase reputaţie mai 
ales prin editarea şi comentarea scriitorilor antici ce 
se ocupau cu vânătoarea. El a desfășurat şi o bogată 
activitate poetică. Era însă cam îngâmfat şi-i plăcea să 
se laude cu arborele său genealogic pe care il deriva 
tocmai dela vestitul Achille. Un conlocutor, în faţa 
căruia stăruia cam insistent asupra vechimei familiei 
sale, i-a răspuns odată cu un cuvânt de spirit: „Est 
sane familia vetusta, nam et Terentio (poetul comic 
latin) Logi’) noti sunt“. Ingâmiatul poet a murit la 
Schaupitz în 1553. 

Cu prilejul executării transfugului loan Kotzianer de 
către loan Zrinius din porunca regelui Ferdinand, acest 
Logus scrisese câteva distihuri în care vestejea în chip 
foarte crud memoria acestui nenorocit. Pe Olahus, care 
cu acest prilej dă dovadă de umanitate și creştinească 


1) V. Carmina. nr. 45. 
2) La Terenţiu, Logi (recte logoi, plur. de la grec. logos) în- 
seamnă palavre. 

blândeţe, îl revoltase versurile poetului silesian pe care 
le desaprobă prin următorul răspuns: 


Oare la ce bun pe acest chinuit prin torturi așa crunte 
Să-l ocărăști așa crud, „Catus“!) zicându-i mereu, 
Și a lui umbră să sudui cu grele cuvinte, 'ndrăzneţe, 
Care și tu, în curând, o să ajungi în Tartar? 
E o cruzime prin vers pe cei fără viaţă să-i sfâșii 
Şi să mai batjocorești leșu 'ngropatului om, 
Nu ispăşita pedeapsă Soco, ci, de-o falsă nălucă 
Dus eşti, haine, când tu greu-i păcat sgândăreşti, 
Mântuitorul Isus nu astfel de sfaturi ne dete, 
Ci la creştini el a dat altfel de învățături, 
Pentru greşiţi, dela Domnul să cerem iertare şi-odihnă 
Veşnică, ce tuturor ziua aceea le-o da, 
Ziua aceea le-o da, când fi-vom spălaţi de păcate, 
Când vinovaţilor ea grele pedepse le-o da, 
Nu sfâșia prin ocara-ţi cadavru 'ngropat și 'ncetează 
De a mai face războiu celui ce-acum i-un strigoi. 
Cată 'n culori mai frumoase a 'mbrăca tot ce ceasul din urmă 
Va fi adus pentr' orice slab şi sărman muritor, 
Adu-ţi aminte de propria-ți moarte, de-a soartei urgie, 
Şi-apoi, te rog, zi: „Aici somnul să-ţi fie tihnit“ (v, Nr, 56), 


Lista corespondenţilor lui Olahus ar putea fi pre- 
lungită, N'avem, de ex., decât a menţiona astfel pe 
acel spaniol Villegas, economul episcopului Georgius 
Brixinensis, (v. Nr, 2) căruia, în numele lui Iacobus 
Danus, îi trimite versuri prin care îl laudă pentru fi- 
delitatea lui față de patronul său. Lipsa unui prenume 
la acest Villegas ne face foarte grea identificarea 
acestui personaj. Din lista lor, așa cum îi găsim în 
Lexicon eruditorum a lui Köcher, ne-am opri cu mai 
mare probabilitate la doi: 1. Franciscus Villegas de 
Quevedo, mort la 1647 Intro vârstă foarte înaintată, 
lăsând o mulţime de scrieri cu caracter teologic, în 
limba spaniolă, scrieri ce-au apărut la Bruxelles în trei 


1) Numele unui tâlhar vestit. 

volume; 2. Iacobus Villegas, un iezuit din Brügge, 
profesor de teologie morală la Louvain. E mai pro- 
babil ca acesta din urmă să fie destinatarul poeziei 
care, în colecţia lui Juhâsz și Fogel, poartă numărul 2. 


Între sentimentele din care izvorește mai ales vâna 
poetică a lui Olahus, pot fi accentuate în primul rând 
următoarele trei: iubirea de frate, dragostea de ţară 
şi devotamentul pentru prieteni, În modestul său bagaj 
poetic, poeziile închinate memoriei lui Matei Valahul 
din Orăştie ocupă, şi ca întindere, şi ca sinceritate, 
unul din primele locuri Matei moare în același an cu 
Erasmus, în vârsta destul de tânără, căci avea pro- 
babil doar doi, trei ani peste patruzeci. Deşi politica 
îl despărțea de Nicolae Olahus, căci Olahus (primo- 
genitul familiei) slujea pe Ferdinand, iar Matei, pe 
Zapolya, totuşi Nicolae ţine mult la fratele său, Iată 
întradevăr ce scrie Olahus episcopului Nicolae Ge- 
rendy, la 3 Martie 1534: „Pentru știrile pe care mi-le 
dai privitoare la starea rudelor mele din Transilvania, 
nu ştiu cum să-ţi mulțumesc mai bine: de fratele meu 
Matei nu mă pot lepăda, că de! mi-e frate; dacă lu- 
crează împotriva noastră, rău face; dacă scrisorile pe 
care i le-am trimis prin Sidonius, i-au ajuns, va fi înțeles 
că mie nu-mi place purtarea lui. Dar, de! tot frate 
mi-e și încă singurul la a cărui sănătate și bună stare 
ţin ca şi la a mea, și de ale cărui necazuri nu pot 
auzi nici când cu plăcere... Apără-l deci, să nu i se 
întâmple vreun rău”. Moartea acestuia îl obseda pro- 
fund pe neconsolatul umanist, îndemnându-l să facă 
aluzie la ea în mai multe bucăţi. Tot aşa se explică 


de ce atâţi scriitori de seamă ai timpului — Crane- 
veldius, Petrus Nannius, Adrianus Viellius, secretar al 
lui Carol al V-lea, Nicolaus Grudius, etc. — au cântat 

în versuri sfârșitul primarului din Orăștie care, în de- 
finitiv, nu era o persoană atât de importantă, Ecoul 
însă pe care necurmatele — probabil — plângeri ale 
fratelui nemângâiat din Belgia faţă de amicii săi La 
trezit — prin reflex — în sufletele lor, i-a determinat 
pe aceștia să încerce a alina măcar cu condeiul du- 
rerea — pe care o bănuim profundă — a întristatului 
secretar al reginei Maria, Răsunetul acestor suferințe 
îl avem în simțitul său epitaf, pe care îl dăm mai jos 
în traducere: 


LA MOARTEA FRATELUI MEU 


Plângeţi, oh, rogu-vă, Muze ! De-al vostru poet aveţi milă 
lar voi, o, Graţii, acum ziua cea tristă slăviţi | 

Însu-ţi chiar tu, Apolon, citarede, pe care-l răsfaţă 
Veselul cântec, a mea liră de-acum s' amuţeşti. 

Voi, Zeităţi, ce cândva, prielnice mie îmi furăţi, 
De amăritul vost bard vă 'ndepărtaţi de acum! 

Numai doar tu, Elegia, cosițele triste resfiră-ţi 
Și mă sileşte să 'ncep versul cu ritm dureros. 

Căci chinuit fără preget eu sunt de-o cumplită restriște 
lar al meu cuget bolnav de toropeală-i cuprins. 

O jumătate din sufletul meu de destin fu răpită, 
Cealaltă, care-a rămas, zace 'n cumplite dureri. 

Spune-ţi de ce, Ursitoare, voi ai muritorilor inimi 
Tinere le stâşiaţi, vai!, înainte de timp ? 

Zeii de sus pentru ce vă dădură atâta putere, 
Ca să puteţi cu al vost braţ să ucideţi orice? 

Dar când cu mintea-mi frământ, lăcrămând, întrebarea aceasta, 
In uşurinţa-mi pe Zei mă mâniez c'au fost duri. 

Căci deopotrivă la toţi muritorii sărmani le stă 'n cale 
Moartea cumplită şi toţi au sorocita lor zi. 

Nici a 'lui Cresus comori nu pot peste dânsa să treacă, 
Nici ale regilor tari braţe n'o pot birui. 

Ea spre mormintele triste răpeşte-ale pruncilor trupuri, 
De prin ai mamelor ochi lacrimi amare storcând, 

lar pe băieţii ce anii' şi plinesc în zadar, tot ea-i fură 
Şi îi silește-a porni — cruda! — spre negrul Tartar, 

Şi, de indată ce vârsta 'nflorit' a sosit, ne-ameninţă 
Numai decât cu a sa spaimă ori Lethe, ori Styx. 

Nădăjduind a trăi cât Nestor, junia cea mândră 
Dispreţueşte 'n zadar ceasul de sorţi hărăzit. 

Când se aproprie vremea ce-a noastră putere 'mplineşte, 
Vai, Ursitoarele-ţi rup grabnic al traiului fir. 

Când gârbovită pășeşte încet bătrâneţea, urita 
Moarte e tot ceea ce poate mai sigur a fi. 

Nu e nimica statornic in vârstele noastre, și trainic 
N'are nimica in el traiul fragil ce ni-i dat. 

Soartă haină, ce nu poți să fii niciodată 'mblânzită, 
Spune : Dece-mi impleteşti viaţa cu-atâtea restriști ? 

Au nu ţi-a fost deajuns să-mi ucizi părinteştii tovarăși, 
Nenorocirea s'aduci ori in ce loc alor mei, 

Să bântueşti a mea fară cu atât de cumplite primejdii 
Și cu duşmanul tău braţ să nărueșşti ori și ce? 

Până şi propriu-mi neam tu l-ai întinat prin o moarte 
Și din familia mea tu mi-ai luat ce-i mai scump. 

Însă de ce de hainii zei să mă rog eu zadarnic, 
Dacă destinul meu trist nu poate fi ușurat? 

Dac'ar avea vreo putere rugile, n'ar fi dăr'mată 
Troia, şi 'naltul palat al lui Priam ar fi stat; 

Nu şi-ar fi plâns zâna Thetis, alături de nimfele sale, 
Scumpul fecior omorit de-ale lui Paris săgeți. 

Deci, fiindcă soarta prin rugă nu poţi să o schimbi, ale jalei 
Mele rămână ca semn stihurile-astea de-acum. 

Plângeţi-l, dară, tovarăși, şi sus ridicaţi pe 'ntristatul 
Prieten, pioase vărsând lacrimi pe rugu-i înalt; 

Cu chiparosul cel jalnic ornaţi-i mormântul de frate 'n 
Piatra cea tare săpând vorbele ce vă dictez; 

„Eu, care zac in această hrubă, Matei, zis Valahul, 
Jude pe vremuri am fost, şi 'n Orăştie primar. 

„Jara de peste Carpaţi a străbunilor, dintr'o vestită 
Vue, viața-mi dădu ; fost-am doar oaspe aici. 

„Când aşteptam cu nespusă dragoste să mi se 'ntoarcă 
Fratele, moartea-mi curmă traiul in mijlocul lui. 

„O trecător, nu iţi cadă greu de a-mi spune: Cu bine 'n 
Veci să rămâi și al tău somn fie pururea lin |" 


Cât de mult era stăpânit de amintirea fratelui 
său, de dragostea față de care na izbutit să-l înde- 

părteze nici faptul că acesta făcea o politică pe care 
Nicolaus, partizan devotat al cauzei imperiale, o de- 
testa profund, se vede şi din aceea că in poezia pe 
care o trimite bunului său prieten, Emeric Kâlnai, spre 
a-l felicita pentru naşterea fiului său, Gabriel, motivul 
cu care incepe (intr'o poezie de felicitare !) e tot moartea 
fratelui său, asupra căruia stărue amplu in următoarele 
versuri : 


LUI EMERICUS DE CALNA 


Stam într'o zi suspinând, așezat sub un arbor, la umbră, 
Și, lăcrămând, îmi boceam fratele mort de curînd. 
Un riuleţ cristalin cu dulcele-i murmur, pe-aproape, 
Sufletul mi-l mângăia cu fermecatul său svon, 
lar într'o tufă umbroasă o privighetoare mâhnită 
Tristele ei tânguiri să şi le cânte 'ncepu. 
Pasări mulţime, atunci, cu glas cântăreţ năzuiră 
Care de care pe ea să o întreacă în cânt. 
Somnul cel drag, între timp, îmi cuprinse și trupul 
Care de bocet era şi de-oboseală sleit. 
Râul cu murmurul lui, ciripitul de păsări gonise 
Grijile şi în adânc somn eu cuiundat hodineam, 
Când deodată 'n ureche mi-ajunse al Muzelor dulce 
Cânt ce prin tonul său blând vesele ştiri prevestea. 
Pe neaşteptate, atunci, trezit de dulceaţa din cântec, 
Trupu-mi ridic, rezemând ambele mâni în pământ, 
Fără să ştiu ce să fac: să stau sau să fug? Mi-era teamă, 
Căci se făcea că îmi stă 'n față o ceată de zei. 
Cum îngheţat eu eram de spaima ce mă pătrunsese, 

Fui desfătat de un svon dumnezeesc de suav. 
Astfel, cum mintea-mi frământ, zăpăcită de taina aceasta, 
Iar al meu suflet de griji neasemănate-i cuprins, 

În a mea groază 'mi păru că-mi stetea înainte pletosul 
Febus, în dreapta ţinând lira și 'n stânga săgeți. 

El de Driade era însoţit şi de ceata învăţat "a 
Muzelor, iar împrejur Graţii în cor se strângeau. 

„(Ce necăjiţi, le spusei, pe un prieten sărman cu-ale voastre 
Vesele cânturi ? De-aci mergeţi departe, vă rog! 

„Nu-mi arde-acum nici de liră cu sunet suav, nici de jocuri 
Desfătătoare căci mi-e fratele mort de curând“, 

Cum mă plângeam eu aşa, divinul Apolo 'mi surâse, 
Plectrul de aur cu-a sa mână încet atingând 

„Ce-ţi necăjeşti al tău suflet cu astfel de gemete, 'mi zise, 
Și îți petreci al tău trai tot în jelanii şi plâns? 

„Nu de aceea jurat-ai un sfânt jurământ pe-al meu nume 
Şi în al nostru sobor fosta-i ales ca părtaş, 

„Ca să te laşi apăsat de moartea iubitului frate, 
Ci ca să ştii să o rabzi cu un curaj bărbătesc, 

„Uite cum eu, dătător de roadă, străbat dus de caii-mi 
Repezi întregul pământ, în strălucire 'nzeuat, 

„Uită-te cum la sosirea-mi pământul dă roade bogate, 
Uite cum stau încărcaţi pomii de veselul rod; 

„Cum, totodată, când gerul îngheaţă ce fost-a verdeață, 
Pier deopotrivă şi ei, pier şi podoabele lor. 

„Toate cu rost de divina putere 's conduse ; 'nainte 
De a sa vreme nici chiar firul de păr n'o cădea, 

„În al divinilor sân stă puterea pe viaţa şi moartea 
Voastră. 'N potriva-i în van să te revolți tu încerci. 

„Dacă, deci, fratele tău a murit de o soartă nedreaptă, 
Ce-ţi chinueşti al tău piept cu suferinţi de prisos?" 


Tot acest trist eveniment îl cântă şi în bucata cu 
Nr. 75 (În diem obitus fratris), în versuri iambice ende- 
casilabice, iar finalul poeziei atât de pesimiste „In 
praesens saeculum" (Nr. 16) în care deplânge mizeria 
umană, finalul, ca un andante doloroso, e intunecat 
de imaginea fratelui iubit: 


Mathaeus unicus periit frater meus 
Aetate vivens florida. 


Insă, încheind cu o consolare ciudată, spune că, 
dacă el, Olahus, pe de o parte e frânt de durere, pe 
de alta se bucură, căci fratele său murind, nu va avea 
prilejul să se întineze de marile păcate ale veacului! 

Tot atât de puternic va fi fost şi sentimentul pentru 
țara lui de adopţie, Pannonia, alias Hungaria, sau cu 

un nume mai vechi, poetic, Scythia, Căci Olahus, deși 
conștient de origina lui, pe care na renegat-o nici- 
odată, își iubea noua ţară și slujea cu credinţă neclin- 
tită împăratului său. Mai toată opera lui poetică e 
presărată de expresia acestui sentiment, Profund simțită 
e această expresie mai ales în prefața în versuri la 
cartea sa „Hungaria” unde vorbește cu adâncă dra- 
goste de ţara sa, de care trăiește acum departe și în 
care ar dori așa de mult să se întoarcă! (v. Nr. 35). 
Tot așa și în bucata ce poartă Nr. 76. Mai caracte- 
ristic decât toate e însă pasajul (v. 100—110) în care 
zugrăvește moșia amicului său Kâlnai în culori buco- 
lice, fericite, din care respiră dragostea caldă a moșie- 
rului pentru pământul binecuvântat al ţării sale (v. 
Nr, 20). Dar această dragoste nu e îngustă, ea îmbră- 
țişează, în dorinţa ei de bine, și celelalte ţări cărora 
el, spirit pașnic, le datorește pacea și prosperitatea, de 
care lumea era lipsită, spunea el, din pricina certu- 
rilor dintre capetele domnitoare. De această discordia 
ducum și de crudelis amor lucri vorbește el a în 
poezie „in praeseus saeculum” (Nr. 76, v. 20—21) dar 
mai ales în frumoasa invocaţie către Dumnezeu, căruia 
îi mulţumeşte pentru pacea între Francisc I și Carol V, 
pace în urma căreia el spera că prosperitatea va re- 
veni în aceste două mari ţări bântuite de atâta vreme 
de flagelul războiului. E o adevărată rugăciune, care 
merită să fie citată pentru accentele profunde pe care 
ştie să le găsească: 


C. 66 RUGĂCIUNE 


Sfânt Dumnezeu, ce-ai zidit pământul și marea şi cerul, 
Tu, ce cu 'n semn pironeşti aştrii de foc in tării; 

Tu, dup' al căruia plac, se 'nvârte 'n orbita-i lucioasă 
Luna şi soarele aprins tras de fugarii cei iuți; 


www.dacoromanica.ro 


109 


Tu, ce hrăneșşti a' pământului rodnic seminţe gustoase, 
Tu, ce cu dragostea ta pe muritori ocrotest ; 
Tu, în a căruia mână se află a' păcii zăloguri 
Şi a lui Marte cel crunt însângerate săgeți: 
Ce să-ţi aduc ca prinos, potrivit mulțumirea-mi s'arate 
Şi să slăvesc mai smerit numele-ţi sfânt de trei ori? 
Prea meritate pedepse ne-aduc ale noastre păcate ; 
Mâna ta poartă pe drept biciul ce acum ne-a lovit. 
Cum un părinte sever cu grele loviri pedepsește 
Ale copiilor săi nesăbuite greșeli, 
Astfel şi tu ne mustrezi pe noi ce' nnotăm în păcate 
Şi după vrerea-ţi, acum grele pedepse ne-am luat. 
Dat-ai ades după vesele timpuri și vremuri grozave 
lar după vifor şi ploi, zile senine dăduşi. 
Astfel divina putere deprinsă-i să-şi schimbe purcesul 
Iarăşi şi iar deschizând indurătorul ei sân. 


Musa lui Olahus, care de obiceiu sboară aproape 
de pământ, ştie, cu acest prilej, să găsească un limbaj 
înaripat, potrivit măreției subiectului, Versuri ca: 


Culmina praecipitem subeunt excelsa ruinam 
Aequanturque humili tecta superba solo, (Nr. 66, v. 69—70). 


în care poetul zugrăvește ruina pe care o aduce răz- 
boiul, le-ar putea subscrie orice bard de limbă latină, 

Umanistul român din Bruxelles știa să fie și un exce- 
lent prieten, El cultiva acest sentiment cu entuziasm 
şi ştia să-și preţuiască amicii, după cum și el era pre- 
tuit de aceştia, Cea mai mare poezie a sa (Nr. 20 cu 
245 versuri), e adresată nu unui potentat al zilei, spre 
a-i slăvi virtuțile după clișeul obișnuit sau a-i capta 
bunăvoința, ci unui arhidiaconus (prim protopop de 
Kalna), acelui Imre Kalnai, care, după cât știm, nu era 
niciun potentat, nici vreo celebritate în republica lite- 
rară. În cadrul acestei poeme, de care am vorbit şi 
mai sus, poetul ne prezintă și galeria prietenilor săi, 
(Nr, 20, v, 75—96). Motivul ce prilejuește această 

enumerare e întrețesut în chip fericit în corpul poe- 
ziei. Zeul Apollon, ca să-l mângâie pe poet de pier- 
derea fratelui său, Matei, îi aduce aminte, că are o 
mulțime de prieteni aleși, a căror amiciţie poate să-l 
consoleze de pierderea suferită, Poetul, în câte un distih, 
face medalionul fiecăruia din ei, Fireşte, nu toţi pot 
fi puşi pe aceeaşi linie în afecțiunea pe care le-o arată 
umanistul nostru. Astfel, de pildă, voievodul Maylathus 
era un prieten mai recent, cu care autorul mai înainte 
nu stătuse în bune relaţii, căci voievodul transilvan, 
cu puțin înainte de data acestei epistole, fusese partizan 
al politicei turcești pe care Olahus o detesta. Lista de 
amici începe cu episcopul Brodericus,!) a cărui moarte 
o va cânta mai târziu printr'un epitaf (v. Nr. 57 din 
Carmina); în al doilea rând pomenește pe Ștefan 
Maylath, (referens ab origine gentis Romanae stirpem), 
apoi pe comitele palatin Thoma Nadasdius, pe Nic. 
Gerendius, învățatul episcop de Alba-lulia, autor de 
versuri, pe episcopul de Agria, Franc. Ujlaki (delectus 
Charitum alumnus), pe contele Turzo, pe Albert 
Peregi — cu numele latin Perlegius — secretarul Pa- 
latinului, care a intervenit, după moartea lui Gerendius, 


1) v, Kazy, op. cit, pag. 66—67. lată şi traducerea acestui text: 


Zace în urna cea rece de-aice închis Brodaricus 
Căruia nume şi rang mândrul Brașov DI îi dădu. 

Febus cât timp din văzduh lumina-va văzduhul eteric, 
Luna cât timp va goni desu'ntunerec din cer, 

Veşnică fi-va virtutea lui Ştefan și-a sa 'nvățătură, 
Cinstea-i, cucernicu-i gând, cât și evlavia sa; 

Impodobit fu în vieaţă cu titlul cel sfânt de episcop, 
Slujbă în care mereu neostenit se-arătă, 

El, fericit că văzu ale patriei timpuri de glorii, 
N'a mai voit a vedea cum în ruină căzu, 

Şi, neputând a găsi un leac pentru-a patriei sale 
Mari suferinţe, porni în spre cerescul locaş, 

ca Olahus să primească veniturile averii acestuia, și, 
în sfârşit, pe Emericus de Calna, arhidiaconul (rang ce 
corespunde cu protopopul), cel mai bun amic al lui 
Olahus, căruia îi fusese prieten din copilărie. Dacă de 
schiţarea portretului amicilor mai sus pomeniţi ne putem 
dispensa aici, întru cât ei sunt figuri cunoscute ce 
aparţin istoriei, o zugrăvire mai cu de-a-mănuntul a 
acestui din urmă personaj, a cărui pomenire poetul o 
face mai la urmă, tocmai pentrucă-i era mai drag, ar 
D foarte binevenită, dacă nu chiar necesară pentru în- 
țelegerea destinatarului căruia umanistul dela Bruxelles 
ii adresează cele mai lungi scrisori în versuri. Dar nu- 
mele acestui protopop, nobil de seamă, cântat şi de 
alţii în versuri latine (de Ioannes Ramus, de pildă) nu-l 
aflu nici în lexicoanele ce consemnează numele și opera 
bărbaţilor erudiți din acea vreme (dovadă că nu era 
un cirac al Muzelor), nici în alte colecţii unde se po- 
menesc bărbaţii ce s'au ilustrat prin spiritul sau faptele 
lor vitejeşti. Olahus menţionează (Nr. 20, v. 95) pietas 
fidesque drept calităţi distinctive ale acestui senior de 
Rendve, a cărui moşie viitorul arhiepiscop de Strigoniu 
o zugrăvește în culori aşa de idilice (v. 100—110). O 
curiozitate firească ne îndeamnă să căutăm a contura 
fizionomia acestui cel mai bun prieten al lui Olahus. 
Deocamdată fără succes. Lacuna aceasta ar putea-o însă 
împlini acei ce sunt mai versaţi în istoria și arhivele 
maghiare ale imperiului, care, de bună seamă, trebue 
să păstreze ştiri şi despre acest cleric, pe care cores- 
pondentul său din capitala Flandrei îl socotește drept 
un frate. 

Influenţa lui Ovidiu e vizibilă în această poezie, care 
cuprinde o autobiografie a autorului şi e în bună parte, 
un ecou al elegiei a 10-a din cartea IV-a a Tristelor 
poetului sulmonez, 

Un document al prieteniei lui Olahus pentru Fran- 
ciscus Ujlaki sunt cele patru epitafe latinești făcute pentru 
Clara, mama acestui personaj, cât şi cel grec, ce a 
avut cinstea să fie tradus în latineşte de patru umaniști 
(Craneveldius, Franciscus a Burgundia, Andreas Hipperius 
şi Iacobus Danus); apoi biletul simţit (Nr. 9) trimis ace- 
luiași Ujlaki, în care, după ce deplânge nenorocirile 
patriei sale, sfârşeşte cu un clișeu luat din Ovidiu (v. 
finalul elegiei a 14 din Tristia C. IV). 


Acest bilet sună astfel: 


Lui FRANCISCUS UJLAKI 


Cu mulţumire primeşte greceştile stihuri şi-acele 
Versuri din inima mea scrise lui Candidulus. 
In vijelia acestor vremuri sunt grijilor pradă 
Şi... subiecte-aşi avea pentru un poem grandios. 
Dar al meu suflet acuma nu stă 'n a odihnii verdeață; 
Locul acesta urât cugetul mi l-a tocit. 
Apoi în minte-mi pluteşte icoana cea tristă a ţării, 
Nenorocirea alor noşti, blestemul lui Dumnezeu... 
Vise cumplite-ale durului Marte îmi strică odihna 
Iar de al spaimei îngheţ până la oase-s cuprins. 
Darul Haritelor, doctei Thalii şi-al fecioarei Atena 
Cer, precum bine o ştii, tihnă şi paşnic răgaz. 
Fiindcă, deci, astăzi războiu'mi răpi mângâierea aceasta, 
Aspru nu fii cu-al meu vers, chiar dacă-i cam necioplit (Nr. 9). 


Pe acest Franciscus Ujlaki, episcop de Agria (Eger), 
mort la 1 Februarie 1555 l-a mai celebrat Olahus şi 
prin următorul epitaf, în care prezintă pe Clara, mama 
lui Ujlaki, preaslăvind pe fiul ei prin aceste vorbe: 


Dacă drumeţule, vrei să cunoşti a mea soartă şi țară, 

Versurile astea citind, tu vei afla ce doreşti, 
Fost-am născută în Syrmica ţară în care odată 

Dulce lache, al tău mândru palat se afla. 
Înduplecată apoi de-a feciorului rugă fierbinte, 

Plec şi în Pesta m'aşez unde mult timp am rămas. 

Jar după ce Ludovic cel vestit a căzut în cumplita 
Luptă !) cu Turcii, când tot fu de războiu frământat, 
Dragostea fiului meu mă făcu, deşi 'naintată "o 
Vârstă, să plec şi de.aci și să poposesc în oraş.?) 
Cum din măcel pe al său părinte îl scoase Eneas, 
Astfel pe mine al meu fiu credincios mă scăpă. 
Și cu toate c'am tras multe și mari suferinţe, 
Iar în exilul meu fui greu încercată de chin, 
Totuşi eu fui mângăiată de toate, fiindcă feciorul 
Meu, ce vieaţa mea fu, veşnic a fost iubitor. 
Tocmai de-aceea în vieaţa-mi mai mult ca de orice bucuroasă 
Fui, că-mi fu scris ca să fiu mama acestui bărbat. 


De graţia şi delicateţa spiritului său ne dau dovadă 
misivele în distihuri pe care, cu diferite ocazii, le tri- 
mite diverșilor săi amici, ca să le mulțumească pentru 
un serviciu, pentru un dar, pentru un compliment. lată, 
de pildă, biletul prin care mulțumește lui Kalnai (Nr. 63) 
pentru frumoasele cireşe ce-i trimesese, sau lui Carolus 
Adamus, secretarul împăratului, pentrucă i-a trimis epi- 
tafurile lui Ursinus, sau biletul prin care il roagă pe 
același (Nr, 46) să-i aducă aminte împăratului de el. 


Dar Olahus ştia să aducă din condei şi un compli- 
ment sau o epigramă. Dovadă frumoasa inscripţie 
(Nr. 21) pusă de el — probabil după ceis'a cerut — 
sub tabloul Lucreţiei de Cavallis, influenta doamnă de 
onoare a reginei Maria, sau omagiul adresat tinerei și 
invăţatei marchize de Nassau, pe care il redăm aci: 


Cu pietate păstrăm amintirea lui Cato ce limba-ţi, 
Doctă Hellada, cu zel la bătrâneţe-a “nvăţat. 

Ce-i de mirare că el, înţelept și bătrân, izbutit-a ? 
Poate-un talent cultivat să izbândească orice. 

Dar pe bărbaţi, ei bătrâni, şi 'nvăţaţi, deşi tânără, totuşi 
Tu, principesă, fiind doar o femeie, “i întreci. 


1) Lupta dela Mohaci 1526, August 29. 
2) Pojon (Bratislava). 

Puținele epigrame ce le avem dela prelatul din Stri- 
goniu ne dovedesc că el nu era un om lipsit de spirit, 
uneori caustic, alteori ironic. Caustic e în epigrama 
întitulată „De auro Francisci P.” (Nr. 6) şi în cea adre- 
sată casierului reginei. 


CASIERULUI REGINEI 


Şchioapătă şi-i amărit când e să plătească parale; 
Când insă-i vorba să ia, nu şchiopătează de loc. 
Domnul să dea ca să meargă mereu cu picioarele strâmbe 
Şi să se 'ndrepte atunci când va fi crucificat. 


Ironic e față de Gasparus Trimontanus, un dascăl, 
care îl inoportuna — prin versuri latinești — cu ce- 
rerile sale. Politicosul umanist îi răspunde prin o scri- 
soare plină de elogii şi termină prin cuvintele: „Mi-ai 
trimis o poezie; iată îți trimit şi eu tot poezii. Când 
îmi vei trimite altceva, îţi voiu da şi eu altceva“ (Nr. 65). 

Cine are ironie și spirit, poate să aibă și fiere. In 
opera poetică a lui Olahus se află şi câteva satire, din 
care una foarte vehementă la adresa unui personaj pe 
care nu-l cunoaştem, dar despre care ştim că era beţiv, 
depravat şi indiscret. lată o dovadă de verva satirică 
a feciorului boierului Stoian din Sibiu: 


C. 28 IMPOTRIVA UNUI BÂRFITOR 


Ce flecăreşti, o haine, ce-ai ajuns o poveste-a cetăţii? 
Toate isprăvile-ți sunt date acum în vileag, 

Poate să fie ceva mai spurcat ca a ta stricăciune 
Sau ca murdarul tău trai ori caracteru-ţi infam 2 

Tu nicio fată de treabă nu lași să pătrundă în stricata-ţi 
Casă, 'n al tău adăpost, fără ca tu s'o silești 

Să se supună în chip rușinos silniciei lui Venus 
Şi să işi piardă astfel al fecioriei odor. 

Tu iţi petreci cu stricate femei o mulțime de vreme 
Şi te destată grozav al curtezanelor joc. 

lată de unde provine şi boala ce trupul îți paşte, 
lată, perfide, de ce pute puhavul tău hoit. 
Nu este, deci, de mirare că tainele ce 'ncredinţate-ţi 
Fură, le dai în vileag şi că credinţa ţi-o calci, 
Căci mădularele-ţi s'au încins de licoarea lui Bacchus 
lară de minte al tău cuget cu totu-i lipsit. 
Mai schimbător ca Zefirul tu eşti sau ca boarea lui Eurus, 
Ca Băltăreţul din Sud, prevestitorul de ploi. 
Des, când eşti beat, H se pare că ceru-i deschis și de-aceea 
Svon răspândești că războiu crunt va veni peste noi, 
Deci, când vieața-ți pătată-i de vii atâta de multe 
lar al tău trai e 'ntinat de un păcat ruşinos, 
Spune-mi de ce tot bârfeşti al statornicului prieten renume, 
De-orişice om cu a ta gură turbată te legi? 
Mare virtute-i să ştii a-ţi cunoaşte a ta proprie vieață! 
Limba flecară ades a vătămat pe cei răi. 
Asta-i credinţa cu care-ţi plăcea să te lauzi atâta, 
De ai putut divulga tot ce ţi s'a 'ncredinţat? 
Din fericire, nebune, nu-ţi deatăinuii orice taină, 
Căci tu pe faţă, cum ştii, grabnic arama ţi-ai dat, 
Oameni cuminţi mai păstrează atâtea secrete de-a 'tale, 
Care-ţi vor face cândva, crede-mă, mult sânge rău, 
Nu vezi că toţi te arată cu degetul şi c'ale tale 
Nelegiuiri au ajuns fabula 'ntregului târg ? 
Incă te și semeţeşti, când ești mai sărac decât Irus, 
Tu ce te tragi dintr'un neam josnic, din tată sărman, 
Și, după ce eşti deprins să duci o vieaţă stricată, 
Ai şi curajul pe toţi încă să-i batjocureşti? 
Nelegiuite, pedeapsă-ţi vei lua dup' a ta făr'de lege, 
Dacă în ceruri mai sunt dreptele divinităţi. 
Are să vină o vreme când tu, cu dobândă destulă, 
Seamă-ţi vei da şi pedeapsa, ce-ai meritat, o să iei. (Nr, 28), 


Tot în această categorie intră şi incisivele versuri 
la adresa unui medic îngâmiat care, se vede, nu-și 
scotea pălăria în fața lui Olahus (Nr. 39) cât și ame- 
ninţarea trimeasă unuia care îl bârfea cu limba lui ve- 


ninoasă. 


lată aspectele mai de seamă ale poeziei secretarului 
reginei Maria, poezie care, dacă, după cât am văzut, 
CN 

de cele mai multe ori se târăşte pe pământ, uneori 
ştie să-și ia sborul. Sensibilitate, condiţie de căpetenie 
pentru poet, are Olahus; are şi căldură şi imaginaţie. 
Dar n'a avut timp să se consacre Muzelor, cum o 
spune atât de des, și trebue să-l credem. Nu exagerăm, 
deci, când spunem că a fost un poet care, din pricina 
împrejurărilor, nu s'a putut realiza pe deplin. 
Părerile despre valoarea estetică a poeziilor sale au 
fost foarte împărţite. Contemporanii lui le admirau fără 
rezervă, Acel Craneveldius, citat mai sus, în scrisoarea 
cu pricina, le numește elegantissima carmina, Ramus 
Ioannes, belgianul care fusese trimis de Olahus la studii 
în Padua, într'o dedicație pe care i-o adresează (în 
Epigrammata ex Thesauris Graecorum deprompta” 155], 
Viennae) îl ridică în slavă pentru talentul său de poet. 


„In te Musarum turba ingeniosa quiescit, 
Tuque Helicon, tuque es quicquid Apollo fuit. 
Ergo sibi Musas quisquis velit ese faventes 
Et felix studiis numen adesse suis, 
Pectoris ille Tui precibus penetrale fatiget 
Expugnetque animi limen, Olahe, Tui, 
In quo quicquid iacent vatum monumenta, reclusum est. 
Heu quanto Deus hic flumine abundat opum.!) 


Iar Ioannes Cynglus, într'o lucrare apărută la Anvers 
în 1561, îl numeşte : poeta ornatissimus.?) 

Cu totul de altă părere sunt cercetătorii mai moderni 
ai vieții şi operelor lui Olahus. Maghiarul Kollany, 
care s'a ocupat într'o serie de articole de vieața învă- 
țatului valah intrat în slujba Ungariei, vorbind de în- 
cercările lui poetice, se exprimă astfel: „...trebue să 
mărturisim că nu s'a născut poet, dar am fi nedrepţi 

1) Uj magyar Muzeum 1858, p. 228 — Gr. Kemény József — 


Oláh Miklos Emlékezete. 
2) Op. supracitat, pag. 232. 

dacă nu am aminti că nici dânsul nu s'a considerat ca 
atare. Se găsesc într'ânsul unele trăsături, care, într'o 
anumită măsură, au putut fi înrudite cu caracterul 
comun al sufletelor de poet, dar personalitatea lui nici 
pe departe nu se poate numi aceea ce, în toate fibrele 
ei ar trăda suflul poetic. Una din acele trăsături e firea 
sensibilă, câte odată, poate, hipersensibilă a omului 
nostru, fire care îl făcea să primească cu uşurinţă orice 
impresie; la aceasta se mai adaogă gingăşia și suscep- 
tibilitatea sa fină pentru tot ce era drept, frumos și 
mare”, 

„De aceea poeziile lui, sau, mai bine zis, încercările 
lui poetice, câte le cunoaștem, se caracterizează mai 
mult prin căldura sentimentului şi prin puritatea de stil 
decât prin idei și imagini măreţe. Mai curând am putea 
spune că ele sunt rezultatul gustului şi concepţiei senine, 
cultivate în timpul Renașterii, decât rodul inspiraţiei 
sau a geniului. E foarte de crezut că, precum primele 
sale versuri erau rezultatul tinereţii, pline de avânt şi 
fără grije, tot astfel încercări'e de mai târziu, au a fi 
atribuite mai curând influenţei scriitorilor umaniști decât 
geniului său poetic, pe care nu-l avea”.!) 

Caracteristica aceasta, dacă pe alocuri e justă, în 
cea mai mare parte e însă nedreaptă. Mai întâi mă 
îndoesc dacă Kollany a cunoscut pe deplin activitatea 
poetică a lui Olahus; cât despre poeziile din tinereţea 
acestuia, şi el, ca și alţii, nu vorbește decât din auzite, 
căci de citit, cred că nu le-a citit încă nimeni. Bine 
înţeles, nici Olahus nu s'a simţit un geniu poetic, și 
această modestie îi stă bine Românului plin de bunul 
simţ atavic. O dovadă de această modestie avem în 
frumoasele versuri pe care, cândva, el le trimite 


1) v. Uj Magyar Sion XVI, p. 256—7. Această traducere o 
datoresc amabilităţii d-lui C. Daicovici. 

arhidiaconului Emericus de Kalna, și care cuprind în 
ele un fragment din auto-biografia autorului, 
lată acele versuri în traducere : 


Nu al Italiei sol mi-a imbogăţit al meu suflet ; 
Grecia nu-mi oferi prea invăţatele-i şcoli, 
Nici a Germaniei ţară nu-mi cultivă caracterul, 
Nici oraşul ce-și luă numele său dela Grah: (?) 
Belgia cea invăţată nu-mi dete niciun magistru, 
Graţiile ei nu mi-a dat Franţa bogată in duh. 
Dacă e 'n mine ceva (recunosc doar că e o scânteie) 
Apoi aceasta 'nvăţai dela tăcutele cărți 
Deci nu ai drept să m'asemeni, amice, cu lanus Panonul, 
Care in glasu-i avea farmec şi vrăji din belșug,!) 


Cum vedem din aceste versuri, Emericus îl compa- 
rase cu talentatul umanist ungur din timpul lui Matei 
Corvinul, însă Olahus, în modestia lui nu primește acest 
compliment, mai ales și pentrucă-şi dedea foarte bine 
seamă de distanţa care îl despărțea de rafinatul poet 
ungur. Rezultă însă de-aici că Arhiepiscopul de origine 
valahă nu avea niciun fel de talent? Cred că am fi 
nedrepţi s'o afirmăm, și dacă Kollany şi alții după el 
au alirmat-o, apoi au făcut-o pentrucă n'au cunoscut 
în deajuns opera poetică a lui Nicolae Valahul. Opera 
aceasta trebue să fi fost mult mai mare decât își în- 
chipuesc cercetătorii superficiali ai vieţii și carierii Jui. 
Cei mai mulţi, când vorbesc de poezia acestui distins 
om de litere, se gândesc doar la elegia pe care a scris-o 
la moartea lui Erasm. Dar oricine răsfoește cu luare 
aminte bogata literatură a secolului al XVI., dă la orice 
pas de fragmentele prelatului din Strigoniu. Iezuitul 
Ioannes Kaze, care la 1718, dă la lumină în Tyrnavia 
(Pojon), Brevis Commentarius rerum in Hungaria, Croatia 
et Transilvania“, citează în mai multe rânduri un „liber 


1) v, M. Bell. Notitia Hungariae T. I., pag. 483. 

carminium Olahi“!) de care nu mi-a fost cu putință să dau 
până acum. Din cercetătorii unguri mai noui, care s'au 
ocupat de eroul nostru, nu văd să citeze nici unul 
această colecţie de poezii a lui Olahus, şi n'o citează 
pentrucă n'o cunosc. Ea se va fi odihnind undeva, 
prin vreo bibliotecă din Louvain, Bruxelles sau Gand. 
Dar până când nu vom cunoaște această carte, nu 
vom putea să ne pronunțăm asupra poeziei lui Olahus. 
Ar fi tot așa de temerar, ca şi cum am încerca să-i 
judecăm proza lui fără să-i cunoaștem cele două scrieri 
atât de importante, adică „Hungaria“ şi „Athila”. 

Cei cari caracterizează opera lui poetică, uită de 
obiceiu să citeze frumoasele versuri cari stau chiar la 
începutul Ungariei, şi cari, în eleganta lor simplitate 
ne dau încă o dovadă de cumintea modestie a aceluia, 
care, ajungând chiar în docta Belgie, patria lui Erasm, 
un Mecenas al literaţilor, avea tot motivul să De 
mândru. Dar el, ca şi Ovidiu pe alocuri, vorbeşte mo- 
derat de slaba lui vena poetica: „Nu vă apropiați, 
zice el, de opul meu (Hungaria) cu pretenţiile pe care 
le aveţi când citiţi pe Ptolomeu, Salustus sau Trogus, 
ci apropiaţi-vă ca de opera modestă a unuia, 


Sed qui Castalium parco bibit ore liquorem 
Et quem non gremio docta Thalia fovet 

Et cui non studii requies sed multa laborum 
Sollicitique fuit temporis anxietas. 


Cât despre poeziile pe care el, Olahus, le tri- 
mesese lui Graphaeus, el însuși le caracterizează, în 
modestia sa, ca Transilvana vel silvana potius, adică 
pădurețe, spunându-i că au fost doar improvizate. 

Dacă multiplele sale îndeletniciri nu i-au îngăduit să 
creeze el însuși decât într'o mică măsură, în schimb 


1) V. pag. 208 

el şi-a potolit acest nesaţiu de poezie acordând larg 
şi fără precupeţire sprijinul și ajutorul său tinerilor 
poeţi, pe cari acest Mecena, silit de împrejurări, îi va 
fi pismuit pentru avântul și libertatea lor de a se con- 
sacra pe de-a'ntregul Muzelor. Se pare că în această 
direcție, în zelul său neobișnuit, el a exagerat luând 
sub ocrotirea sa uneori şi pe acei poeţi cari, din pri- 
cina mediocrităţii lor, nu meritau — poate — protec- 
țiunea sa generoasă. E prețioasă în această privință 
mărturia lezuitului Kazy, care în al său Brevis Com- 
mentarius (p. 55), vorbind de această slăbiciune pentru 
poezie, pe care Olahus a păstrat-o până la bătrâneţe, 
spune: „Era foarte generos când era vorba să ajute 
la propăşirea tuturor disciplinelor, dar mai ales a 
poeziei, Chiar în ultimii ani ai vieţii sale el se desfăta 
atât de mult cu operele poetaştrilor, încât ordona ca 
poeziile lor să fie copiate cu multă grijă“. 

Dacă el nu ocupă un loc de frunte printre uma- 
niştii timpului şi nu poate fi pus alături nici de de- 
tractorii lui: Forgách sau Dudith, el a jucat un mare 
rol ca protector al multor viitori umaniști. Ca atare a 
fost un mare promovator de cultură. După cum nu se 
poate scrie biografia lui Horaţiu fără a pomeni de 
Mecena, tot aşa nu se va putea scrie biografia multora 
din reprezentanţii umanismului din sec, XVI, fără a 
pomeni de rolul pe care l-a jucat în vieata lor Nico- 
laus Olahus. 

Nouă memoria lui ne este scumpă în deosebi, căci 
el a fost primul umanist român, pentrucă în vinele 
sale a curs sânge românesc. Că a activat în medii 
străine, slujind interese străine, aceasta a fost o fata- 
litate a împrejurărilor. De o conștiință naţională în 
sensul de azi, fireşte că nu poate fi vorba: în vremea 
sa conștiința de clasă era hotăritoare în relaţiile dintre 

oameni. Trăit în Ardeal și în Ungaria el a intrat în 
clasa corespunzătoare situaţiei sale, și-a iubit noua sa 
patrie, a slujit-o cu credință şi devotament neclintit 
— ceea ce îi face cinste — dar de neamul și originea 
sa el nu s'a lepădat niciodată. Pe aceasta din urmă a 
fluturat-o ca un steag în numele său atât de elocvent: 
Olahus-Valahul. De ea și-a adus aminte la orice ocazie 
şi a pomenit-o cu demnitate şi mândrie. Și nu uita să 
le-o amintească şi acelora care se aflau în situaţia lui. 
De aceea, când în poezia către Kâlnai menţionează 
numele voievodului Mâjlath, nu pregetă să adauge că 
acesta e de viţă romană, adică românească, Conșştiinţa 
că Românii se trag din Romani era atunci curentă la 
mulţi învăţaţi ai timpului. Cât de vie și de puternică era 
la Olahus această conștiință de origină și apartenenţa sa 
la țara de dincolo de Carpaţi, se vede în chip impresionant 
din epitaful pe care îl pune în gura fratelui său Matei: 


Maiorum genuit me Transalpinia tellus 
Stemmate praeclaro, ast hic velut hospes eram, 


Deci, după părerea feciorului boierului Stoian din 
Argeş, Matei — și, de bună seamă și el, Olahus — se 
simțea aici, în țara ungurească, doar un oaspe. De ce? 
Pentrucă prin sângele şi străbunii lor țineau de „tellus 
Transalpinia” adică de Țara Românească. Este, deci, 
cu totul neîntemeiat scrupulul acelor învățați maghiari 
care întreabă!) ce rost are să dislocăm pe Olahus din 
rândul umaniştilor unguri pentru a-l integra între cei 
mai vechi reprezentanți ai culturii românești. Răs- 
pundem ` Această dislocare e perfect justificată căci 
constitue o restitutio in integrum. Repet: Olahus e un 


1) Această întrebare a fost adresată de istoricul maghiar luliu 
Szekfii dela Universitatea din Budapesta d-lui prof. I. Lupaș în 
legătură cu comunicarea făcută despre Doi umaniști români din 
secolul XVI într'o şedinţă a Academiei Române, 

spirit şi un creer românesc, ca şi Caioni, ca şi alţii 
câți vor mai fi în aceeași categorie. Evident că activi- 
tatea lor nu se poate urmări şi înţelege decât în cadrul 
străin în care au lucrat şi au trăit. Dar nimeni nu ne 
poate împiedeca să revendicăm și pentru noi aceste 
energii spirituale românești care au îmbogăţit patri- 
moniul cultural al altor neamuri. 

Studiul vieţii și carierii lui Olahus, cât și al multor 
altora pe care împrejurări vitrege i-au rupt din trun- 
chiul neamului lor, pentru a-i altoi pe un arbore străin, 
e interesant și din alt punct de vedere: El ne arată 
în chip concret cum se desnaţionalizau — termenul e 
Cam impropriu pentru acea vreme, recunosc — frun- 
Last) poporului nostru, pentru a intra în masa altor 
popoare, ale căror aspirațiuni și idealuri le slujeau. 
Începeau prin a-şi pierde religia întâiu și apoi — uneori — 
limba, căci acesta cred că a fost procesul prin care a 
trecut și prelatul din Strigoniu cât şi mulți alții. El a 
fost catolicizat de timpuriu, poate chiar botezat catolic, 
mai ales dacă admitem că maică-sa a fost o catolică. Sau 
poate chiar tatăl său se lepădase de ortodoxie, când s'a 
stabilit în Transilvania ? Hipoteză grea de probat. Oricum, 
el studiază în școli catolice, e un catolic fervent și a- 
junge chiar cel mai de seamă apărător al catolicismului 
în ţara și în vremea sa. Românește va fi ştiut de acasă 
dela Sibiu, Ungurește probabil că va fi știut măcarcă 
nu avea nevoie, căci cu latineasca se înțelegea cu toţi 
oamenii în cercul cărora trăia, Și studiul acestei limbi 
La cultivat cu atâta pasiune încât a ajuns să scrie 
versuri în ea, versuri, care dacă nu egalează pe ale 
unui Poliziano sau lanus Pannonius, cu care îl com- 
parau unii admiratori naivi sau interesaţi, sunt totuși 
«onorabile, dau dovadă de sensibilitate și gust, şi ne 
îngădue să ne facem o idee de nivelul înalt la care ar 

fi ajuns, dacă mai multă libertate şi mai puţine obli- 
Gabun! profesionale i-ar fi dat posibilitatea să se con- 
sacre numai poeziei. Olahus, prin înclinaţiunile și în- 
suşirile sale, care au putut să înflorească atât de bogat 
într'un mediu prielnic, este un exponent al puterii de 
cultură a neamului căruia el, prin originea sa, îi apar- 
ținea. Această dragoste de lumină, totdeauna puter- 
nică la neamul nostru, dar latentă din pricina vremu- 
rilor viforoase ce ne-au păscut, n'a putut încolți nici 
da toate roadele la care am fi avut dreptul să ne 
așteptăm. Dacă o soartă mai bună ne-ar fi așezat 
aproape de Apusul civilizat, mai în vecinătatea uneia 
din marile neamuri latine, cu care spiritualiceşte ne 
simţim atât de înrudiți, n'am fi bâjbâit atâta în întu- 
nerecul pe care l-au proiectat asupra sufletului nostru, 
atât asprimea veacurilor, cât şi paravanul dușmănos 
ridicat de popoare barbare, între noi, cei dornici de 
cultură, şi izvorul de lumină de care mereu am fost 
ţinuţi departe. Nu, deci, aceia pe care capriciul istoriei. 
i-a așezat acolo unde trebuia să fim noi, nu aceia care 
sau împăunat cu pene culese dela toți vecinii, nu 
aceia care au captat bunurile spirituale ce ne erau 
menite nouă, au dreptul să ne arunce sfidător în obraz 
acuzația că am D un popor incapabil de cultură. 

MAHATMA GANDHI 
LA LUCRU 
DIN ISTORIA VIEŢII SALE 


„In această carte, Gandhi arată cu propriile sale 
cuvinte lupta epică ce s'a dat în Transwaal pentru a 
înlătura nedreptăţile făcute comunităţii indiene. Gandhi 
a dovedit lumii pentru întâia oară succesul practic 
al metodei sale originale numită Satyagraha, sau Forţa 
Adevărului, prin care relele din lume pot fi îndrep- 
tate fără a recurge la falsul arbitraj al războiului“ 
(pag. 5). 

„Este o lege a naturii că un lucru poate să fie 
păstrat prin mijloacele prin care a fost câștigat. Un. 
lucru câștigat prin violență poate fi păstrat numai 
prin violență, pe când cel ce a fost câştigat prin 
Adevăr, poate fi reținut numai prin Adevăr. Indienii 
din Africa de Sud, prin urmare, pot să-și asigure 
securitatea lor astăzi dacă pot mânui arma Satya- 
graha" (pag. 286). 

„Două personalități proeminente — Tagore şi 
Gandhi — sunt exemplele vii în generaţia noastră 
prin care Occidentul își poate încerca destoinicia de 
a înţelege Orientul” (pag. 10). 


CONȚINUT 


Prefaţă. Scurtă listă de cuvinte indiene obișnuite. Teatrul 
luptei, Relele contractului de muncă. Primele mele experienţe. 
După războiul Bur. O vieaţă mai simplă, Profesiunea de avocat. 
Ordonanţa de înregistrare. Jurământul Satyagraha. In Anglia. 
Prima izbire, Inchisoare. Incercarea de înţelegere. Ajutori în luptă. 
Un abuz de încredere. Lupta reîncepe. Propunerea generalului 
Botha. „Hind Swaraj“. La ferma Tolstoi. Vizita lui Gokhale, 
Faimosul marș. Sfârşitul luptei. — Lei 100. 


+] 
Preţul Lei 50:— 


www.dacoromanica.ro 


